
Papasakosiu apie kitą, keistesnį nutikimą. 

Prakaituoju, eina Fuksas, aš paskui jį, klešnės, kulnys, smėlis, 
velkamės, velkamės, žemė, vėžės, grumstai, akmenukai žiba lyg 
stikliniai, spindesys, kaitra net zvimbia, karštis virpa, nuo saulės 
juoda, trobelės, tvoros, laukai, miškai, tas kelias, tas ėjimas, iš 
kur, kaip, tektų ilgai pasakoti, tiesą pasakius, tėvas, motina ir 
visa šeima buvo visiškai išsekinę mano kantrybę, galų gale no- 
rėjau prastumti nors vieną egzaminą ir nors trumpam pakeisti 
aplinką, ištrūkti, pabūti kur nors toliau. Nuvažiavau į Zakopanę, 
einu per Krupuvkas, svarstau, iš kur čia ištraukus kokį nebrangų 
pensioną, ir sutinku Fuksą, rusvas snukis balkšvai išblyškęs, 
akys išsprogusios, žvilgsnis blizga apatija, tarsi riebalais, bet ir jis 
nudžiugo, ir aš apsidžiaugiau, ką čia veiki, ieškau kambario, aš 
irgi ieškau, Žinau adresą, - pasakė jis, - dvarelis, ten bus pigiau, 
nes toli, beveik visai gūdžiame kaime. Taigi, einame, klešnės, 
kulnys smėlyje, kelias ir karštis, žvalgausi po kojomis, žemė 
ir smėlis, žaižaruoja akmenėliai, viens, du, viens, du, klešnės, 
kulnys, prakaitas, snaudulys užmiegotose akyse po traukinio ir 
nieko daugiau, tik tas Žengimas iš pakalnės. Jis sustojo: 

— Gal pailsėkim? 

— Ar dar toli? 

— Jau nebetoli. 


Apsidairęs nužvelgiau visa tai, kas matėsi aplinkui ir į ką visai 
nesinorėjo žiūrėti, nes esu matęs daugybę kartų: pušys ir tvoros, 
eglės ir trobelės, piktžolės ir žolynai, griovys, takeliai ir lysvės, 
laukai ir kaminas... oras... ir žėrintis nuo saulės, ir pajuodęs; me- 
džių juoduma, žemės pilkuma, žemiška augalų žaluma, viskas 
gerokai juodavo. Sulojo šuo, Fuksas nulindo į krūmus. 

- Čia vėsiau. 

— Eime. 

— Tuoj. Galėtume ir prisėsti minutėlei. 

Jis nuklydo kiek giliau į krūmokšnius, ten atsivėrė daubos, 
griovos, iš viršaus gožiamos susipynusių lazdynų ir eglišakių, 
žvilgsniu užklydau į lapų, šakelių, šviesos dėmių, sutankėji- 
mų, praretėjimų, sangrūdų, nuolydžių, nuolinkių, apvalumų, 
dar velniai žino ko margumyną, į dėmėtą erdvę, kuri veržėsi ir 
traukėsi, tilo, augo, ar dar, ką aš žinau, skėlė, Žiojosi... Sutrikęs, 
išpiltas prakaito, jaučiau juodą, nuogą Žemę - nuo apačios. Ten, 
tarp šakelių, nežinia kas lindėjo, atskira ir svetima, nors ir neapi- 

- Žvirblis. 

— Aha. 

Tai buvo žvirblis. Žvirblis kabojo ant vielos. Pakartas. Palenk- 
ta galvele ir pravertu snapeliu. Kybojo ant plonytės vielos, o ši 
buvo užvyniota ant šakos. 

Stebėtina. Pakartas paukštis. Pakartas žvirblis. Ekscentriš- 
kumas čia rėkė visu balsu ir liudijo žmogaus ranką įsibrovus į 
tankmę - bet kieno galėjo būti ta ranka? Kas jį pakorė, kam, koks 
galėjo būti motyvas?.. Klydinėjau minčių raizgalyne, išsišako- 
jusiame į milijoną kombinacijų, o kelionė drebančiais bėgiais, 
naktis, praužusi traukiniu, nemiga, oras, saulė, ėjimas čia kartu 
su tuo Fuksu, Jasia, motina, sumaištis dėl laiško, mano tėtušio 


„Muilinimas“, Romanas, pagaliau ir Fukso nemalonumai su vir- 
šininku biure (apie juos ką tik pasakojo), vėžės, grumstai, kulnys, 
klešnės, akmenukai, lapai, visa tai dabar išvien supuolė prie 
to žvirblio tarsi ant kelių parklupusi minia, o jis įsiviešpatavo, 
ekscentrikas... ir šioje kertelėje karaliavo. 

— Kas galėjo jį pakarti? 

— Koks nors vaikigalis. 

— Niekaip. Per aukštai. 

— Eime. 

Bet jis nė nekrustelėjo. Žvirblis kabojo. Žemė buvo plika, bet 
kai kurjąjau buvo užgulusi žolė, žema, reta, čia mėtėsi nemažai 
visokių daiktų, sulinkęs skardos gabalas, pagalys, dar vienas 
pagalys, nuplėštas kartono gabalas, pagaliukas, buvo ir vabalas, 
skruzdėlė, dar viena skruzdėlė, nežinia koks vikšras, šakalys ir 
taip toliau ir toliau, iki pat žolių palei krūmų šaknis - jis žvalgėsi 
po visa tai, lygiai kaip ir aš. 

— Eime. 

Bet jis vis dar stovėjo, dairėsi, žvirblis kabojo, aš stovėjau, 
dairiausi. 

- Eime. 

— Eime. 

Bet mes nepajudėjome iš vietos, gal todėl, kad per ilgai čia 
stovėjome, ir praėjo tinkamas metas pasitraukti... dabar tai pa- 
sidarė žymiai sunkiau, tarsi nebepatogu... mes su tuo krūmuose 
pakartu žvirbliu... tarytum kokia mudviejų pažeista proporcija 
ar padarytas netaktas, netinkamas poelgis... buvau mieguistas. 

— Na, į kelią! - paraginau aš, ir mudu nuėjome... palikę Žvirblį 
vieną krūmuose. 

Nužygiavome keliu tolyn, kepinant saulei, netrukus mus vi- 
sai išpylė prakaitas, viskas pabodo, paėję dar keliolika žingsnių 


vėl suirzę sustojome, ir aš vėl paklausiau „ar dar toli“, o Fuksas 
atsakydamas pirštu parodė lentelę ant sienos: 

- Čia irgi nuomojami kambariai. 

Apsidairiau. Sodelis. Sodelio viduryje namas, už tvoros, be 
jokių puošmenų, be balkonų, nykus ir varganas, statytas taupiai, 
su kukliu priebučiu, išsikišęs, medinis, Zakopanės stiliaus, su 
dviem eilėmis langų, po penkis pirmame ir antrame aukšte, o 
sodelyje - keli nykštukiniai medeliai, keletas blyškių našlaičių 
lysvėse, pora žvyruotų takelių. Tačiau jis nutarė, jog reikėtų pa- 
sižiūrėti, blogiau nebus, kartais tokiose skylėse šeriama taip, kad 
pirštus apsilaižysi, o gal net bus pigiau. Aš irgi ryžausi užeiti, 
pasižvalgyti, nors pirma nekreipdami dėmesio praėjome kelias 
tokias lenteles - na, bet nuo manęs ir varvėjo. Kaitra. Jis pravėrė 
vartelius, ir žvyruotu takeliu nuėjome iki pat išblizgintų langų. 
Jis spustelėjo skambutį, kurį laiką pastovėjome priebutyje, ir du- 
rys atsidarė, pasirodė nebejauna moteris, gal keturiasdešimties, 
lyg ir namų darbininkė, krūtinga, apvalaina. 

— Norėtume apžiūrėti kambarius. 

— Minutėlę, tuoj pakviesiu ponią. 

Palaukėme priebutyje, mano galvoje vis dar dundėjo trauki- 
nys, kelionė, praėjusios dienos įvykiai, ištisas jų spiečius, garai, 
gaudesys. Garsų kaskada, kvaišinantis gaudesys. Mano žvilgs- 
nį patraukė keistai subjaurota burna garbiosios tarnaitės veide 
šviesiomis akelėmis; toji burna iš vienos pusės buvo tarsi įpjauta, 
ir per tą mažytį, milimetro, pailgėjimą viršutinė lūpa buvo per- 
sikreipusi, išsirietusi, slidi kaip koks šliužas, ir šis atsitiktinis, 
vos pastebimas slidumas baugino šliužo, varliagyvio šaltumu, 
o vis dėlto visa tai mane čia pat įkaitino ir uždegė tarsi koks 
tamsus perėjimas, vedantis į nuodėmę su ja - lytišką, slidžią ir 
gličią. Dar mane nustebino jos balsas: juk iš šių lūpų tikėjausi 


kažin kokio garso, oji atsiliepė kaip paprasta, senstanti, įmitusi 
tarnaitė. Dabar ją girdėjau iš trobos: 

— Teta! Ponai atėjo kambario! 

Teta, netrukus išsiritusi trumpomis kojytėmis, tarsi ant kočė- 
lo, buvo visai apvali - tarstelėjome vienas kitam keletą žodžių, 
aišku, turime dvivietį kambarį, su maitinimu, malonėkite, ponai. 
Kvepėjo malta kava, mažytis koridorius, priemenėlė, mediniai 
laiptai, ar ponai ilgam, aa, studijos, čia ramu, tylu... viršuje vėl 
koridorius ir kelios durys, namelis ankštas. Ji atrakino paskutinį 
kambarį koridoriuje, aprėpiau jį vienu žvilgsniu vos užmetęs 
akį: atrodė kaip ir visi nuomojami kambariai, tamsokas, užuo- 
laida nuleista, dvi lovos ir spinta su pakaba, grafinas ant lėkš- 
tutės, prie lovų du šviestuvai, be lempučių, veidrodis bjauriu 
apsinešusiu rėmu. Šiek tiek saulės šviesos pro užuolaidą nugulė 
ant grindų, iš lauko sklido gebenės kvapas ir dūzgė kamanė. 
Tiktai... o vis dėlto nutiko kai kas netikėta: viena lova buvo 
užimta, joje nežinia kas gulėjo, moteris, ir net galėjo pasirodyti, 
jog gulėjo ne visai taip, kaip priklausytų, nors nežinojau, iš kur 
tas, sakykime, neįprastumas: ar todėl, kad lova nebuvo paklo- 
ta, tik su čiužiniu, ar dėl to, kad dalis jos kojos buvo atsidūrusi 
ant geležinio lovos tinklo, nes čiužinys buvo pasislinkęs, ir tą 
karštą, zirziančią, varginančią dieną mane apstulbino kojos bei 
metalo derinys. Ar ji miegojo? Išvydusi mus ji atsisėdo ant lovos 
ir pasitaisė plaukus. 

— Lena, ką darai, dukrele? Irgi man! Malonėkite, ponai, čia 
mano dukra. 

Ji linktelėjo galva, atsakydama į mūsų pasisveikinimą, pakilo 
ir tyliai išėjo - ši tyla užmigdė manyje neįprastumo įspūdį. 

Dar apžiūrėjome gretimą kambarį, tokį pat, tik kiek pigesnį, 
nes nebuvo tiesiogiai sujungtas su prausykla. Fuksas prisėdo ant 

lovos, ponia direktorienė Voitysova ant kėdutės, mes išsinuoma- 
vome šį pigesnįjį kambarį, su maitinimu, apie kurį direktorienė 
pasakė: „Ponai patys pamatysite.“ 

Pusryčiauti ir pietauti turėjome savo kambaryje, vakarieniau- 
ti - apačioje, su šeimininkais. 

— Keliaukite, ponai, daiktų, o mudvi su Katase viską paruo- 
šime. 

Iškeliavome daiktų. 

Grįžome su daiktais. 

Įsikraustėme, o Fuksas vis kalbėjo, jog mums pasisekė, kam- 
barys nebrangus, juk ten, kur jam buvo patarta, tikrai būtų buvę 
brangiau... be to, ir toliau... Šers gerai, pamatysi! Jo žuvies veidas 
kėlė man vis didesnį nuobodulį ir... miegoti... miegoti... priėjau 
prie lango, žvilgtelėjau pro jį, ten saulėkaitoje kepė tas varganas 
sodelis, kiek toliau tvora ir kelias, o užjo dvi eglės, žymėjusios tą 
vietą krūmokšniuose, kur kabojo žvirblis. Griuvau į lovą, galva 
ėmė suktis, užmigau, burna išslydo iš burnos, lūpos, esančiomis 
labiau lūpomis todėl, kad buvo mažiau lūpomis... bet aš jau mie- 
gojau. Mane pažadino. Ties manimi stovėjo toji tarnaitė. Buvo 
rytas, tik tamsus lyg naktis. Tačiau tai buvo anaiptol ne rytas. 
Ji žadino mane: 

— Kviečiam ponus vakarieniauti. 

Atsikėliau. Fuksas jau avėsi batus. Vakarienė. Valgomajame, 
ankštoje kamarėlėje su indauja ir veidrodžiu, rūgpienis, bulvės 
ir pono Voityso, buvusio banko direktoriaus, pasipuošusio žiedu 
su antspaudu bei auksiniais segtukais, iškalba: 

- Įsivaizduojat, mielas ponuli, dabar savanoriškai atsidaviau 
savo antrosios puselės dispozicijon ir esu jos ypatingoms pas- 
laugoms, jei subyrėtų čiaupas ar radijas... Patarčiau daugiau 
sviestuko į roputes, prima sviestukas... 

— Ačiū. 

— Karšta, tikriausiai bus audra, prisiekiu tuo, kas šventų šven- 
čiausia man ir mano grenadieriams! 

— Girdėjai, tėveli, kaip griaudžia ten toli, už miško? (Tai Lena, 
dar nespėjau gerai įsižiūrėti, juk apskritai dar nedaug tebuvau 
čia ką matęs, bet, šiaip ar taip, buvęs direktorius ar buvęs vedėjas 
kalbėjo gana vaizdingai.) 

— Siūlyčiau dar truputuką rūgpieniaus, mano Žmona tiesiog 
specialusis specas to rauginto niam-niam, o kaip manot, mielas 
ponuli, kur slypi visas cinkelis? Nagi puodynėje! Pieno surū- 
gimo puikumas tiesiogiai priklauso nuo puodynės pieniškinių 
savybių. 

— Daug tu išmanai, Leonai (čia įsiterpė ponia direktorienė). 

— Esmi bridžo lošėjas, ponuliai mano, buvęs bankininkas, 
dabar bridžo lošėjas, pagal specialų leidimą apsituokęs popietės 
valandomis, o sekmadieniais - ir naktimis! O, ponai nusiteikę 
studijuoti! Kaip tik jums, tyla ir ramybė, intelektas gali tarsi 
kompote plaukioti... 

Bet aš pernelyg nesiklausiau, pono Leono galva buvo kupo- 
linė, nykštukinė, plikė plūdo po stalą, lydima sarkastiško akinių 
spindesio, šalia Lena, iš tiesų, tikras ežeras, mandagioji ponia 
Leonienė sėdėjo ant savo apvalumų, kartkartėmis išnirdama iš jų, 
kad vėl imtų vadovauti vakarienei su atsidavimu, kurio vis dar 
nepajėgiau suprasti, Fuksas kalbėjo nežinia ką, blankiai, blyškiai, 
flegmatiškai, valgiau virtinį, tebesijaučiau mieguistas, jie kalbė- 
josi, jog visur dulkės, jog sezonas dar neprasidėjo, paklausiau, 
ar naktys čia vėsesnės, suvalgėme virtinius, ant stalo atsirado 
kompotas, o kai išgėrėme kompotą, Katasė pristūmė Lenai pe- 
leninę, dengtą vielyčių tinklu, tai buvo tarsi aidas, blankus aidas 
to tinklo (lovos), kur koja, kai įėjau į kambarį, kur pėda, dalis 

blauzdos ant lovos tinklo ir t. t. ir t. t. Nuolat išslystanti Katasės 
lūpa atsidūrė netoli Lenos burnytės. 

Užsikabinau už viso šito, palikęs visa, kas liko ten, Varšuvoje, 
įsodintas į visa šitai čia, pradėdamas... pakibau vienai akimirkai, 
bet Katasė išėjo, Lena nustūmė peleninę į stalo vidurį - priside- 
giau cigaretę — jie įjungė radiją - ponas Voitysas ėmė belsti pirš- 
tais į stalą, užniūniavo dainelę, maždaug ti-ri-ri, bet nutilo — vėl 
ėmė belsti, vėl užniūniavo ir nutilo. Buvo ankšta. Kambarys buvo 
mažokas. Lenos lūpos sučiauptos ir pražiotos, jų drovumas... ir 
daugiau nieko, labanakt, einame į viršų. 

Nusirengėme, ir Fuksas vėl ėmė skųstis savo viršininku Droz- 
dovskiu, laikydamas rankose marškinius, skundėsi blankiai ir 
blyškiai, paskui rusvai, kad Drozdovskis, kad iš pradžių idealiai 
vienas kitam tiko, bet nežinia kodėl viskas pagedo, taip, kitaip, 
ėmiau jį nervinti, įsivaizduok, brolyti, nervinu jį, ar supranti, 
nervinu savo viršininką septynias valandas, jis negali manęs 
pakęsti, matau, kaip stengiasi į mane nežiūrėti, netyčia žvilg- 
telėjęs kuo greičiausiai nusuka žvilgsnį į šalį lyg nutvilkytas, 
septynias valandas! 

— Pats nežinau, - kalbėjo jis, žiūrėdamas į savo batus, - man 
kartais norisi pulti ant kelių ir imti šaukti, pone Drozdovski, 
atleiskit, atleiskit! Tik už ką? Juk ir jis ne iš piktos valios, aš jį iš 
tiesų nervinu, bendradarbiai pataria tyliau, ša, kuo mažiau jam 
lįsk į akis, bet, - jis išpūtė į mane akis lyg Žuvis, melancholiš- 
kai, - kaip aš galiu lįsti ar nelįsti, jei sėdime kartu tame pačiame 
kambaryje po septynias valandas, aš tik nusikrenkščiu, pajudinu 
ranką, o jį jau išberia. O gal aš dvokiu? 

Šis atstumto Fukso aimanavimas man ėmė sietis su mano 
išvykimu iš Varšuvos, nenorimu, paniekos kupinu, abu mudu, 
ir aš, ir jis, be... priešiškumas... net šiame išnuomotame, nepa- 


žįstamame, atsitiktiniame name nusirenginėjome lyg atstumtie- 
ji, neliečiamieji. Dar kalbėjomės apie Voitysus, apie šeimyninę 
atmosferą, užmigau. Pabudau. Naktis. Tamsu. Praėjo dar pora 
minučių, kol, įsisupęs į užvalkalą, susivokiau esąs kambary- 
je su spinta, kėdute, grafinu ir susiorientavau langų bei durų 
atžvilgiu — visa tai nuveikiau kantriu, tyliu proto darbu. Ilgai 
svarsčiau, ką daryti, miegoti ar nemiegoti... miegoti nesinorėjo, 
keltis irgi nesinorėjo, tad laužiau galvą, keltis, miegoti ar gulėti, 
pagaliau iškišau koją ir atsisėdau ant lovos, ir vos man atsisėdus 
subolavo balkšva uždangstyto lango dėmė; priėjęs basomis kils- 
telėjau užuolaidas: ten, už sodelio, už tvoros, už kelio, ten buvo 
ta vieta, kur kabojo Žvirblis, pakartas tarp susipynusių šakų, 
apačioje juoda žemė, ant jos kartono gabalas, skarda, šakalys, ten, 
kur eglių viršūnės maudėsi įsižvaigždijusioje naktyje. Uždengiau 
langą, bet nenuėjau pamanęs, jog galbūt Fuksas mane mato. 

Iš tiesų, jo kvėpavimo nesigirdėjo... ojei jis nemiegojo, tuomet 
tikrai matė, kaip aš Žiūriu pro langą... ir tai visai neatrodytų 
nedora, jei ne naktis ir ne paukštis, paukštis naktį, paukštis su 
su paukščiu... ir tai mane sugėdino... bet per ilgai užtrukusi ir 
pernelyg visiška tyla netrukus virto tikrumu, jog jo čia nėra, taip, 
jo nebuvo, jo lova buvo tuščia. Atidengiau langą, ir žvaigždžių 
spiečių pašvaistėje man atsivėrė tuštuma ten, kur turėjo būti 
Fuksas. Kur jis išėjo? 

Į prausyklą? Ne, iš ten sklidęs vandens lašnojimas buvo vie- 
nišas. Tačiau tuomet... o jei jis nuėjo prie žvirblio? Nežinia, kodėl 
man tai atėjo į galvą, bet iš pat karto nepasirodė neįmanoma, jis 
galėjo ten nueiti, žvirblis jį domino, jis ir tada dairėsi po krūmus, 
ieškodamas kokio nors paaiškinimo, ir jo rusva flegmatiška fizi- 
onomija tiko šiems tyrinėjimams, tai buvo panašu į jį... svarstyti, 


nagrinėti, kas pakorė, kodėl pakorė... o net jei jis ir pasirinko 
šiuos namus, galbūt, be kita ko, ir dėl žvirblio (ši mintis jau 
atrodė truputį perdėta, bet vis dėlto išliko, pridėtinė, antrame 
plane), pakanka, kad pabudo, gal ir visai negalėjo užmigti, jį 
įveikė smalsumas, jis atsikėlė, nuėjo, galbūt patikrinti kokios 
smulkmenos ir pasidairyti tamsoje?.. Žaidė privatų seklį?.. Bu- 
vau linkęs tuo patikėti. Pagaliau man tai ir nekliudė, bet nesino- 
rėjo, kad viešnagė pas Voitysus prasidėtų tokiomis naktinėmis 
klajonėmis, o, kita vertus, mane šiek tiek nervino, jog žvirblis 
vėl save primeta, lenda į eilę, tarsi pūsdamasis, didžiuodamasis, 
apsimesdamas esąs svarbesnis, negu yra iš tiesų - ir jei tas kvailys 
iš tiesų nuėjo prie jo, žvirblis jau virto persona, priiminėjančia 
lankytojus! Susijuokiau. Ir ką dabar? Nežinojau, ką daryti, bet 
grįžti į lovą nesinorėjo, apsimoviau kelnes, atidariau duris į ko- 
ridorių, iškišau galvą. Tuščia, Žymiai vėsiau negu kambaryje, 
iš kairės blyški tamsa, ten, kur prasidėjo laiptai, buvo mažytis 
langelis, suklusau, bet ten nieko nebuvo... Išėjau į koridorių, ir 
man nežinia kodėl nepatiko, jog neseniai jis tyliai išėjo, o dabar 
ir aš tyliai išeinu... iš esmės tie du išėjimai jau nebeatrodytų tokie 
nekalti... Išsliūkinęs iš kambario, mintyse atkūriau namo planą, 
kambarių išsišakojimą, sienų, priebučių, perėjimų, rakandų ir 
net namiškių išsidėstymą... viso to dar nepažinojau, su visa kuo 
dar tik pažindinausi: 

Stovėjau svetimo namo koridoriuje naktį, vien su kelnėmis 
ir marškiniais — visa tai jau buvo panašu į aistrą ir galbūt slydo 
jos link tokiu pat slydimu kaip Katasės lūpa... Kur ji miegojo? 
ar miegojo? Kai tik savęs to paklausiau, tuojau pat atsidūriau 
koridoriuje, vedančiame pas ją, naktį, basas, su marškiniais ir 
kelnėmis, slidus jos lūpų išsuktumas, toks šliužiškas, vos, vos, 
tik truputėlį, kartu su visu mano atstumtumu, atgrasumu nuo 

jų ten, Varšuvoje, šaltu, nemaloniu, šaltai stumtelėjo mane prie 
jos kiauliškumo, kuris čia, sumigusiuose namuose, tvyro nežinia 
kur... Kurji miegojo? Žengiau keletą žingsnių, nuėjau iki laiptų ir 
žvilgtelėjau pro mažytį langelį, vienintelį koridoriuje, į kitą namo 
pusę, priešingą kelio ir žvirblio pusei, į nemažą erdvę, supamą 
sienos, nušviestą debesų ir žvaigždžių spiečių, ten buvo matyti 
toks pat sodelis su žvyro takeliais ir išstypusiais medeliais, kiek 
toliau plynė, plytų krūva ir būdelė... Iš kairės, priešais pat namą, 
stovėjo tarsi koks priestatas, tikriausiai virtuvė, skalbykla, gal ir 
Katasė ten liūliavo miegui savo lūpyčių išdaigą... 

Dangus be mėnulio, žvaigždėtas - neregėtai - iš šių haliuci- 
nacijų išsiskyrė žvaigždynai, kai kuriuos iš jų atpažinau, Didieji 
Grįžulo Ratai, Lokė, mačiau juos, bet kiti, kurių nepažinojau, 
irgi tykojo pasislėpę, tarsi įrašyti į svarbiausių Žvaigždžių pla- 
ną, bandžiau nustatyti linijas, kurios sietų šias figūras... ir tos 
pastangos primesti joms savo žemėlapį staiga mane išvargino, 
nusukau žvilgsnį į sodelį, bet ir čia mane vargino daiktų gausa — 
kaminas, vamzdis, lietvamzdžio išlinkis, sienos atbraila, medelis, 
paskui ir sudėtingesni dalykai, jų kombinacijos: takelio vingis, 
pamažu nykstantis, šešėlio ritmas... Nenorom ėmiau ir čia ieškoti 
figūrų, sistemos, man jau nieko nebesinorėjo, buvau išvargęs, 
nekantrus, suirzęs, galop suvokiau, jog tai, kas mane prikausto, 
ką aš Žinau, gal traukia prie šių dalykų, yra „už“, „atskirai“, yra 
tai, jog vienas daiktas buvo už kito, vamzdis už kamino, siena 
už virtuvės kampo, tarsi... tarsi... tarsi Katasės lūpos už Lenos 
burnytės, kai Katasė per vakarienę pristūmė peleninę su vieliniu 
tinkleliu, palinkusi prie Lenos, palenkusi išslystančias lūpas ir 
jas priartinusi... Nustebau labiau, negu derėjo, apskritai buvau 
linkęs sutirštinti spalvas, be to, žvaigždynai, šitie patys Didieji 
Grįžulo Ratai ir kiti, teikė man kai ką smegeniška, kas vargino, 

pamaniau: „ką, lūpos, kartu?“, bet labiausiai mane stebino, jog 
tos lūpos, vienos ir kitos, dabar, vaizduotėje, atmintyje, buvo 
labiau vienos su kitomis susijusios negu tada, prie stalo, net 
pakračiau galvą, tarsi bandydamas atsitokėti, bet Lenos lūpų 
ryšys su Katasės lūpomis darėsi vis akivaizdesnis, šyptelėjau, 
nes juk išsuktas Katasės gašlumas, tas jos slydimas į kiauliškumą 
neturėjo nieko, visiškai nieko bendra su gaiviai pračiaupiamų 
Lenos lūpų sugludimu, tik tiek, kad viena egzistavo „kito at- 
žvilgiu“ — tarsi žemėlapyje — tarsi žemėlapyje vienas miestas 
kito miesto atžvilgiu - žemėlapis apskritai įsibrovė man į galvą, 
žvaigždėlapis ar paprasčiausias žemėlapis su miestais ir t. t. 
Visas šis „ryšys“ iš tiesų nebuvo joks ryšys, tai iš tiesų tebuvo 
vienos lūpos, matomos kitų lūpų atžvilgiu, pavyzdžiui, atstumo, 
krypties, padėties požiūriu... ne daugiau... bet buvo akivaizdu, 
kad dabar, samprotaudamas, jog Katasės burna dabar kur nors 
netoli virtuvės (ten ji miegojo), kartu svarsčiau, kur, kurioje pusė- 
je, kokiu atstumu nuo jjos galėtų būti Lenos burnytė. Taigi, mano 
šaltas, gašlus potraukis Katasei šiame koridoriuje persisuko iš 
šalies įsikišus Lenai. 

Visa tai lydėjo vis augantis išsiblaškymas. Argi keista, kad 
pernelyg sutelktas ties vienu objektu dėmesys skatina išsiblašky- 
mą, šis vienintelis objektas nustelbia visa kita, juk įsižiūrėdami 
į vienintelį žemėlapio tašką žinome, jog visi kiti taškai išvengia 
mūsų dėmesio. Žvelgdamas į sodelį, į dangų, į lūpų dvilypumą 
„Už“, aš žinojau, žinojau, jog kažko nepastebiu... kažko svar- 
baus... Fuksas! Kur jis dingo? Ar žaidžia privatų seklį? Kad tik 
nesibaigtų kokiais nors nemalonumais. Buvau nepatenkintas 
apsigyvenęs kartu su tuo Fuksu žuvies snukiu, menkai pažįsta- 
mu... bet priešais mane sodelis, medeliai, takai, besibaigiantys 
plyne su krūva plytų iki pat neįtikėtinai baltos sienos, tik šį kartą 

visa tai man pasirodė tarsi akivaizdus ženklas, žymėjęs tai, ko 
nemačiau, kitą namo pusę, kur irgi buvo dalis sodelio, paskui 
tvora, kelias, už jo krūmokšniai... ir žvaigždėto dangaus įtampa 
man susiliejo su pakarto paukščio įtampa. Ar Fuksas buvo ten, 
prie žvirblio? 

Žvirblis! Žvirblis! Iš tiesų nei Fuksas, nei žvirblis netraukė 
mano dėmesio, lūpos, be abejo, man buvo įdomesnės... taip mąs- 
čiau išsiblaškęs... taigi, atsitraukiau nuo žvirblio, kad susitelk- 
čiau ties lūpomis, ir prasidėjo tarsi kokia alinanti teniso partija, 
nes žvirblis siuntė mane prie lūpų, lūpos prie žvirblio, atsidūriau 
tarp žvirblio ir lūpų, viena slėpėsi už kito, kai tik pripuldavau 
prie lūpų, godžiai, tarsi būčiau kur nors jas pametęs, jau žino- 
davau, jog, be šios namo pusės, yra ir kita pusė, o be lūpų yra 
ir vienišas kabantis Žvirblis... Bjauriausia, kad žvirblio nebuvo 
įmanoma atrasti tame pačiame žemėlapyje su lūpomis, jis buvo 
visiškai iš kitur, iš kitos srities, ir apskritai atsitiktinis, net ne- 
tinkamas čia, taigi, kurių galų jis man painiojosi, juk neturėjo 
teisės! Ak, ak, neturėjo teisės! Neturėjo teisės? Kuo menkiau 
buvo pagrįstas, tuo labiau save primetė ir darėsi vis įkyresnis, 
nebuvo taip paprasta jo atsikratyti: jeigu jis neturėjo teisės, juo 
reikšmingiau buvo tai, jog į mane kabinosi! 

Dar kurį laiką pastovėjau koridoriuje, tarp žvirblio ir lūpų. 
Grįžau į kambarį, atsiguliau ir užmigau greičiau, negu būčiau 
galėjęs tikėtis. 

Kitą rytą išsitraukėme knygas, popierius ir ėmėmės darbo - 
neklausiau jo, ką veikė naktį - nenoriai prisiminiau ir savo nuo- 
tykius koridoriuje, jaučiausi pernelyg viską sureikšminęs ir dabar 
buvau lyg nesavas, taip, buvau nesavas, bet Fukso mina irgi buvo 
nesuprantama, jis tylomis ėmėsi savo skaičiavimų, kruopščių, ant 
daugybės lapelių, net su logaritmais, kurių tikslas buvo lošimo 


ruletės sistema - sistema, kuria jis nė kiek neabejojo ir nemanė, 
jog tai - niekai, bergždžias galvos kvaršinimas, ir skyrė jai visą 
savo energiją, nes iš tiesų neturėjo ką veikti, nebuvo jokio geres- 
nio darbo, padėtis buvo beviltiška, po dviejų savaičių atostogos 
baigsis, jo vėl laukė kontora ir Drozdovskis, kuriam vėl teks imtis 
antžmogiškų pastangų nežiūrėti į jį, bet tai neišvengiama, juk net 
jei jis ir uoliausiai dirbs savo darbus, Drozdovskis vis viena ne- 
galės jo pakęsti... Jis be paliovos žiovavo, akys virto plyšeliais, jis 
jau nebesiskundė, bet buvo toks, koks buvo, abejingas, ir tik per- 
tardavo kokį Žodį į mano kalbas apie nemalonumus dėl šeimos, 
jog štai, matai, kiekvienam savi vargai, ir prie tavęs prisikabino, 
bjaurybės, sakau tau, viena tik neviltis, viskas velniop. 

Po pietų autobusu nuvažiavome iki Krupuvkų, sutvarkėme 
keletą reikaliukų. Atėjo metas vakarieniauti, nekantriai laukiau, 
nes norėjau pamatyti Leną ir Katasę, Katasę ir Leną po vaka- 
rykštės nakties. Kol kas tramdžiau savyje visas mintis apie jas, 
verčiau dar sykį pamatyti ir tik tada galvoti. 

Tačiau kaip netikėtai viskas susijaukė! 

Ji buvo ištekėjusi! Jos vyras atėjo mums jau bevalgant, ir da- 
bar lenkė prie lėkštės savo pailgą nosį, o aš, apimtas nejaukaus 
smalsumo, apžiūrinėjau tą jos erotinį bendrą. Buvau sutrikęs — 
net nebuvo pavydu - tik ji man ėmė atrodyti kitokia, visiškai 
pasikeitusi su tuo savo vyru, tokiu man svetimu ir taip pašvęstu 
į pačias slapčiausias šių lūpyčių sanklodas: buvo matyti, kad yra 
visai neseniai susituokę, jis uždėdavo savo ranką ant jos rankos 
ir žvilgčiojo jai į akis. Koks jis buvo? Nemažas, gražiai nuaugęs, 
kiek nerangokas, gana protingas, architektas, dirbo viešbučio 
statyboje. Kalbėjo nedaug, vis dėjosi ropučių - tik koks jis buvo? 
Koks buvo? Kai jie likdavo vieni, dviese, ką jis su ja, ką ji su juo, 
kąjie dviese? Tfu, taip susidurti su vyru šalia moters, kai ši mus 


domina, menkas malonumas... bet dar blogiau, kai šis vyras, visiš- 
kai mums svetimas, staiga tampa mūsų - priverstinio - smalsumo 
objektu, ir turime spėlioti jo slapčiausius polinkius bei pomė- 
gius... kad ir kaip tas būtų bjauru... turime jį pajusti per tą moterį. 
Nežinau, kas man labiau patiktų: ar kad ji, būdama patraukli, per 
jį imtų atrodyti atgrasi, ar kad taptų patraukli per vyrą, kurį pati 
išsirinko — abi galimybės atrodė tikrai nelinksmos! 

Mylėjo vienas kitą? Aistringa meile? Išskaičiuota? Roman- 
tiška? Paprasta? Sudėtinga? Nemylėjo vienas kito? Čia, šeimos 
akivaizdoje, tai tebuvo saikingas jaunų sutuoktinių švelnumas, 
juk nebuvo paprasta visa tai stebėti, galėjai tik slysčioti žvilgsniu, 
teko taikyti visą tą pasienio manevrų sistemą, nepažeidžiant 
demarkacinės linijos... Negalėjau žvilgčioti jam į akis, mano ste- 
bėjimai, aistringi ir bjauroki, turėjo apsiriboti ranka, gulinčia 
priešais mane ant stalo, prie patjos delno, mačiau tą ranką, dide- 
lę, tvarkingą, pirštai nebuvo bjaurūs, trumpais nagais... stebėjau, 
ir vis labiau mane siutino, jog tenka gilintis į šios rankos erotines 
galimybes (tarsi būčiau ji, Lena). Taip nieko ir nesužinojau. Taip, 
ta ranka atrodė gana padoriai, bet ką reiškia išvaizda, viskas 
priklauso nuo prisilietimo (mąsčiau), nuo to, kaip liečiama, ir 
galėjau kuo puikiausiai įsivaizduoti, kaip jie abu liečiasi, pado- 
riai ar nepadoriai, arba gašliai, pašėlusiai, nirtulingai arba tiesiog 
šeimyniškai — ir niekas, niekas nebuvo aišku, niekas, nes kodėl 
gi grakščios rankos negalėjo liestis negrabiai, net kaip pakliuvo, 
kas galėjo būti tikras? Argi sunku įsivaizduoti, kad sveika, pa- 
doriai atrodanti ranka leistų sau taip išsišokti? Gal ir taip, tačiau 
pakanka įsivaizduoti, jog „vis dėlto“ yra įmanoma, ir šis „vis 
dėlto“ taps dar viena gašlybe. Jei visiškai negalėjau būti tikras 
dėl tų rankų, ką bekalbėti apie žmones už jų, antrame plane, ten; 
kur aš bemaž bijojau net žvilgtelėti? Žinojau, jog pakaktų vieno 

slepiamo, vos pastebimo jo piršto prisilietimo prie jos piršto, 
kad jų asmenys pasirodytų be galo ištvirkę, nors jis, Liudvikas, 
tą akimirką sakė atvežęs nuotraukas ir šios labai pavykusios, 
parodysiąs po vakarienės. 

— Komiškas fenomenas, - taip Fuksas baigė pasakoti apie tai, 
kad eidami čionai krūmuose radome žvirblį. - Pakartas žvirblis! 
Žvirblį karti! Tai tarsi antrą grybą į barščius! 

— Antrą grybą, išties, antrą grybą! - mandagiai pritarė ponas 
Leonas, ir dar kartą, visiškai sutikdamas, pridūrė: - Antrą grybą, 
tik įsivaizduokuku, che, che, taigi koks sadizmas! 

— Vaikigaliai, - trumpai, kirste nukirsdama, nusprendė ponia 
Kulka, nuimdama siūlą jam nuo rankovės, o jis tuojau pat noriai 
pakartojo: 

— Vaikigaliai. 

Kulka į tai: 

— Tau būtinai visada prieštarauti! 

— Bet, Mancia, aš juk ir sakau, kad vaikigaliai! 

— O aš sakau, vaikigaliai! - riktelėjo ji, tarsi jis būtų pasakęs 
ką nors kita. 

— Taigi sakau, kad vaikigaliai, vaikigaliai... 

— Pats nežinai, ką šneki! 

Ji pataisė jam iš kišenėlės lendantį nosinaitės kraštą. 

Katasė išniro iš už indaujos nurinkti indų, ojos išsukta, slidi, 
vis sprunkanti lūpa pasirodė netoli burnos, esančios priešais 
mane - šios akimirkos įtemptai laukiau, bet slopinau šią įtampą, 
gręžiausi nuo jos į kitą pusę, kad tik niekam nedaryčiau įtakos, 
nesikiščiau... kad eksperimentas būtų objektyvus. Lūpos tuojau 
pat įgijo „santykį“su lūpomis... ir mačiau, kaip vienu metu jos 
vyras jai kažką sakė, ponas Leonas vis įsiterpdavo, Katasė triūsė, 
sukinėdamasi aplinkui, o lūpos buvo „susijusios“ su lūpomis lyg 

žvaigždė su žvaigžde, ir šis lūpų Žvaigždynas patvirtino mano 
naktinį nuotykį, kurį jau buvau beišstumiąs iš atminties... bet 
lūpos su lūpomis, ši nuolat išslystanti vis sprunkančio išsuktumo 
bjaurastis su švelniu, tyru sugludimu-pražiotumu... Tarsi iš tiesų 
tarp jų būtų kas nors bendra! Mane apėmė tarsi kokia virpanti 
nuostaba, jog nieko bendra tarpusavyje neturinčios lūpos vis 
dėlto turi kai ką bendra, ši tiesa mane stulbino ir gramzdino į 
neįtikėtiną išsiblaškymą - ir tai buvo persunkta nakties, tarsi 
išmaudyta vakardienoje, niūru. 

Liudvikas nusišluostė lūpas servetėle ir, tvarkingai atidėjęs 
ją į šalį (atrodė labai tvarkingas ir švarus, tačiau tas švarumas 
galėjo būti ir purvinas...), savo bosu-baritonu pasakojo, jog, ir 
jis gal prieš savaitę pastebėjęs ant vienos pakelės eglės pakartą 
viščiuką, bet pernelyg nekreipęs į tai dėmesio, galų gale po poros 
dienų viščiukas dingęs. 

— Stebuklai, - stebėjosi Fuksas, - pakarti žvirbliai, tabaluojan- 
tys viščiukai, gal tai pranašauja kokią pasaulio pabaigą? Kokia- 
me aukštyje kabojo tas viščiukas? Ar toli nuo kelio? 

Jis klausė, nes Drozdovskis jo negalėjo pakęsti, nes jis nekentė 
Drozdovskio, nes nežinojo, ką daryti... Suvalgė roputę. 

— Vaikigaliai, - pakartojo ponia Kulka ir rūpestingos šeimi- 
ninkės bei valgio dalintojos judesiu pataisė duoną pintinėlėje. 
Nupūtė trupinius. — Vaikigaliai! Pilna aplinkui tų snarglių, daro 
ką nori! 

— Štai, prašau! - sutiko Leonas. 

- Čia ir cinkelis, - negarsiai pastebėjo Fuksas, - kad ir žvirblis, 
ir viščiukas kabojo suaugusio Žmogaus rankos aukštyje. 

— Ką? Jei ne vaikigaliai, tai kas tuomet? Ponuli, gal manote, 
jog tai koks nors maniakas? Nesu girdėjęs apie jokį maniaką 
šiose apylinkėse. 

Jis užniūniavo ti-ri-ri ir be galo dėmesingai atsidėjo duonos 
rutuliukų minkymui - dėliojo juos į eilę ant staltiesės ir apžiū- 
rinėjo. 

Katasė pristūmė Lenai peleninę su vieliniu tinkleliu. Lena 
nupurtė pelenus, manyje atsiliepė jos koja ant lovos tinklo, ta- 
čiau išsiblaškymas, lūpos prie lūpų, paukštiškė viela, viščiukas 
ir žvirblis, vyras ir ji, kaminas už lietvamzdžio, lūpos už lūpų, 
burna ir burna, medžiai ir takeliai, medžiai ir kelias, per daug 
visko, per daug, be jokios tvarkos, viena banga po kitos, išblašky- 
ta, išsklaidyta begalybė. Išsiblaškymas. Kankinamas sutrikimas, 
ten kampe ant lentynos stovėjo butelis, ir prilipęs prie kakliuko 
matėsi gabaliukas nežinia ko, gal kamščio... 

„„.Įsispoksojau į tą kamštį ir taip ilsinau ties juo žvilgsnį, kol 
nenuėjome miegoti, miegas, miegoti, kelias tolesnes dienas visai 
nieko nevyko, nieko, tik veiksmų, žodžių, valgymo, laipiojimo 
aukštyn ir žemyn laiptais dumblas, dar šį bei tą sužinojau, primo, 
kad Lena buvo kalbų mokytoja, vos prieš porą mėnesių susituokė 
su Liudviku, buvo nuvažiavę į Helį, dabar gyvena čia, kol baigs 
statyti savo namelį - visa tai pasakojo Katasė, su skudurėliu 
rankoje, nuo baldo prie baldo, geraširdiškai, mielai, secundo (tai 
sakė Kulka), „reikėtų dar sykį prapjauti, užsiūti, taip sakė chi- 
rurgas, senas Leono draugas, kiek kartų sakiau, kad apmokėsiu 
išlaidas, nes, Žinot, ji mano dukterėčia, nors valstietė iš kaimo, 
nuo Grujeco, bet aš nesigėdiju neturtingų giminių, be to, juk 
neestetiška, žeidžia estetikos jausmą, aišku, kad akį rėžia, kiek 
kartų visus tuos metus jai sakiau, nes jau prieš penkerius metus, 
žinot, nelaimė, omnibusas įvažiavo į medį, gerai, kad nesibaigė 
blogiau, kiek kartų jai sakiau, Kata, netingėk, nebijok, nueik pas 
chirurgą, išsioperuok, kaip tu atrodai, susitvarkyk veidą, bet ką 
ten, tingi, bijo, viena diena eina po kitos, kaskart vis sako, jau, 

teta, jau eisiu, ir nenueina, mes jau patys pripratome, ir tik kai 
mums primena kas nors svetimas, vėl ima kristi į akis, ir nors 
aš ganajautri estetikos požiūriu, galite sau įsivaizduoti, plūktis, 
valyti, skalbti, tai Leonui tą, tai aną, tai Lenai, tai Liudvikui, nuo 
ryto iki vakaro, tai vienas, darbas, tai kitas, o dar laukia, kur jau 
ten to laiko, kai Lena su Liudviku persikraustys į savo namelį, 
gal tada atsiras, o kol kas gerai nors, kad Lena.susirado padorų 
žmogų, na, jei padarytų ją nelaimingą, prisiekiu, užmuščiau, 
griebčiau peilį ir nudurčiau, bet dėkui Dievui, kol kas nieko 
bloga, tik tiek, kad nieko nepadarys patys, nei jis, nei ji, visai 
kaip Leonas, paveldėjo tai iš tėvo, man tenka viskuo rūpintis, 
atsiminti, tai karšto vandens, tai kavos, išskalbti patalynę, adyti 
kojines, lyginti, sagos, nosinės, sumuštiniai, popierius, užvaš- 
kuoti, suklijuoti, patys visiškai nieko, šniceliai, mišrainės, nuo 
ryto iki vėlyvo vakaro, ir dar nuomininkai, pats žinot, aš nieko ir 
nesakau, teisybė, moka, nuomojasi, bet irgi tai vienam, tai kitam 
tenka priminti, kad viską laiku, tai viena, tai kita...“ 

„daugybė kitų įvykių, užimančių, sugeriančių visą dėmesį, 
kas vakarą neišvengiama lyg mėnulis vakarienė sėdint priešais 
Leną, ir aplinkui besisukinėjančios Katasės lūpos. Leonas minkė 
duonos rutuliukus, labai kruopščiai dėliojo eilėmis — be galo 
dėmesingai apžiūrinėjo - kiek pamąstęs, pasmeigdavo ant dan- 
tų krapštuko vieną rutuliuką. Po ilgesnių apmąstymų, būdavo, 
užsiberia ant peilio žiupsnelį druskos ir apibarsto ja rutuliuką, 
su abejone stebėdamas jį pro akinius. 

— Ti-ri-ri!. 

— Gražiniukai! Kodėl gi tėvuliukui savuliukui neįliulentum 
liuliuliuliu roputėlyčių? Mestelk! 

Kitaip tariant, paprašė Lenos įdėti ropučių. Nelengva buvo 
suprasti jo vogravimą: „Gražinukai, gėlele tėvučio mano gražia!“, 

„Kuliaška, ką ten šliumpinėji, ar nematai, kad šlium?“ Jis ne 
visada „paikiodavo žodžių daryba“, kartais pradėdavo kalbą 
lyg pamišėlis, o baigdavo įprastai, arba atvirkščiai - žvilgantis jo 
puodynės apvalumas su prikabintu iš apačios veidu, su prikabin- 
tu pensnė, iškildavo virš stalo tarsi balionas - jam dažnai užeida- 
vo gera nuotaika, ir pasipildavo anekdotai, motušėle, pamažėle, 
ar Žinai tą ciklą apie motociklą, kai Iciklas sėdo ant motociklo, 
tai buvo visas ciklas, tataigi, cho cho!.. Kulka jam pataisydavo 
ką nors palei ausis arba apykaklę. Jis vėl nugrimzdavo į apmąs- 
tymus ir pindavo staltiesės kutus į kaselę arba kaišiodavo dantų 
krapštuką į staltiesę — ne visur, bet į tam tikras vietas, prie kurių 
vis sugrįždavo kiek ilgiau pamąstęs, suraukęs vieną antakį. 

— Ti-ri-ri. 

Mane tai nervino, nes prisimindavau Fuksą, nes žinojau, jog, 
taip pilamas vanduo ant jo Drozdovskio malūno, malusio jį nuo 
ryto iki vakaro, jį, kuriam neišvengiamai buvo lemta po trijų 
savaičių grįžti į biurą, kad Drozdovskis vėl su kankinio mina 
varstytų akimis židinį, nes, sakydavo Fuksas, net išvydus mano 
švarką jį išberia, įgriso, ką darysi, įgriso... ir Leono manijos buvo 
tarsi parankios Fuksui, stebėjusiam jas gelsvai, blyškiai, rusvai... 
ir tai dar labiau stūmė mane į priešiškumą tėvams, į atgrasumą 
viskam, kas varšuvietiška, ir aš sėdėjau nenorom, priešiškai, 
nejučiomis stebėdamas Liudviko rankas, kurios man visiškai 
nerūpėjo, buvo atgrasios, prikaustė mane, į kurių lietimosi ero- 
tinius gebėjimus turėjau gilintis... ir vėl Kulka, žinojau, kupina 
veiklos, skalbti, šluoti, adyti, tvarkyti, lyginti etc. etc. ir t. t. ir 
t. t. Išsiblaškymas. Šniokštesys ir verpetas. Susirasdavau bute- 
lyje savo kamščio gabalą, įsispoksodavau į kakliuką ir į kamštį, 
turbūt tam, kad nereikėtų žiūrėti į visą kitą, šis kamštis tam 
tikra prasme tapo mano valtimi viduryje vandenyno, nors iš to 

vandenyno mane pasiekdavo tik tolimas ošesys, pernelyg visa- 
apimantis, pernelyg bendras ošesys, kad iš tiesų jį girdėčiau. Ir 
nieko. Kelios dienos, kupinos visko po kruopelytę. 

Kaitra ir toliau neslūgsta. Kokia sekinanti vasara! Taip vis- 
kas ir tęsėsi, su jos vyru, su rankomis, su lūpomis, su Fuksu, 
su Leonu, tęsėsi ir vilkosi, lyg Žmogui einant keliu per karštį... 
Ketvirtą ar penktą dieną mano žvilgsnis nuklydo, šiaip ar taip, 
ne pirmą kartą, į kambario gilumą, gurkšnojau arbatą, rūkiau, 
nustojęs žiūrėti į kamštį žvilgsniu užkliuvau už vinies sienoje, 
šalia lentynos; nuo vinies nukeliavau spintos link, suskaičiavau 
skyrius, pavargęs, mieguistas, leidausi į sunkiau pasiekiamas 
vietas virš spintos, kur atkilę sienų apmušalai, ir nuklydau iki 
pat lubų, į baltą dykumą; bet šis nuobodus baltumas kiek toliau 
kito, ties langu jis virto šiurkštoku, kiek tamsesniu plotu, užkrės- 
tu drėgmės, painia geografija žemynų, įlankų, salų, pusiasalių 
ir keistų koncentrinių ratų, primenančių Mėnulio kraterius, ir 
dar kelių iš akių pabėgančių įkypų linijų - kai kur visa tai atrodė 
liguista, lyg kokia dedervinė, kai kur pašėlę ir nesutramdoma, 
tai vėl aikštingai išsiraitę: zigzagais, vingiais, alsavo neišven- 
giamybės siaubu, nyko svaigiame tolyje. Ir dar taškai, nežinia iš 
kur, tikriausiai ne nuo musių, visų jų kilmė buvo nenuspėjama 
apskritai... Įsispoksojęs, paskendęs šiuose dalykuose ir savo pa- 
ties painybėse, vis stebėjau ir stebėjau, pernelyg nesistengdamas, 
bet vis dėlto atkakliai, kol galų gale ėmiau manyti žengiąs per 
kokį slenkstį — ir jau bemaž buvau atsidūręs „kitoje pusėje“ — 
gurkštelėjau arbatos - Fuksas paklausė: 

— Į ką taip spoksai? 

Nesinorėjo kalbėtis, tvanku, arbata. Atsakiau: 

— Į tą bruūkšnį ten, kampe, už tos salos, ir į tą tarsi trikampį... 
šalia sąsiaurio. 

— Į kur? 

— Niekur. 

— Tai ką? 

— Šiaip... 

Po kurio laiko paklausiau: 

— Ką tau tai primena? 

— Tas ruoželis ir brūkšnys? - noriai atsiliepė jis, o aš žinojau, 
kodėl taip noriai, žinojau, jog tai jį atitraukia nuo Drozdovskio. — 
Ar tai? Tuojau pasakysiu. Grėblį. 

— Gal ir grėblį. 

Lena įsiterpė į pokalbį - juk minėme mįsles, žaidėme nesudė- 
tingą kolektyvinį žaidimą, kaip tik tinkantį jos drovumui. 

— Kur jau ten grėblys! Rodyklė. 

Fuksas nesutiko: 

— Kokia dar rodyklė?! 

Pora minučių užimtos kitais dalykais. Liudvikas paklausė 
Leono: „Gal, sakau, tėve, šachmatais?“, mane erzino mano įtrū- 
kęs nagas, nukrito laikraštis, už lango sulojo šunys (du nedideli 
šuneliai, jauni, mieli, nakčiai paleidžiami laisvai bėgioti, buvo ir 
katinas), Leonas atsakė: „Vieną“, Fuksas ištarė: 

— Gal ir rodyklė. 

— Gal rodyklė, o gal ir ne rodyklė, - pastebėjau aš ir pakėliau 
laikraštį, Liudvikas atsistojo, keliu pravažiavo omnibusas, Kulka 
paklausė: „Ar paskambinai?“ 

Nepajėgsiu apie tai papasakoti... tos istorijos... juk pasakoju ex post. 
Pavyzdžiui, rodyklė... Ta rodyklė tada, vakarieniaujant, anaiptol 
neatrodė svarbesnė už Leono šachmatus, už laikraštį ar arbatą, 
viskas buvo lygiai svarbu, viskas susidėjo į esamą akimirką, tarsi 
į sąskambį, į spiečiaus dūzgimą. Tačiau dabar, ex post, žinau, jog 
rodyklė buvo svarbiausia, taigi, pasakodamas išstumiu ją į priekį, 
iš neišskiriamų faktų masės išgaudamas ateities konfigūraciją. 
Juk kaip pasakoti ne ex post? Argi niekas niekada negali būti iš 
tikrųjų išreikšta, nupasakotas anonimiškumo tapsmas, argi niekas 
niekada nepajėgs atvaizduoti gimstančios akimirkos kliedesio; 
kaip tai nutinka, kad, gimę iš chaoso, niekada nepajėgiame su juo 
susitikti; vos dirstelėjus, nuo mūsų žvilgsnio jau gimsta tvarka... ir 
forma... Bet nesvarbu. Tegu taip ir būna. Katasė kas rytą žadindavo 
mane pusryčiauti, akimis tiesiai iš miego išgriebdavau virš savęs 
jos lūpų nederamumą, tą slidų sprūdimą, uždėtą ant jos skruostų 
ir melsvo geraširdės kaimietės žvilgsnio. Ar ji negalėtų ketvirčiu 
sekundės anksčiau pasitraukti nuo mano lovos? Ar ji sekundės 
dalimi neužtęsdavo savo buvimo pasilenkus prie manęs?.. Gal ir 
taip... gal ir ne... netikrumas... tikimybė įsisuko į mano naktinių 
kombinacijų su ja prisiminimus. Kita vertus... kas, jei ji stovėdavo 
ties manimi vien iš geraširdiškumo? Man būdavo sunku ką nors 
įžiūrėti; stebėdami žmones, susiduriame su nemenkomis kliūtimis, 

visai kitaip, negu stebėdami negyvus daiktus: tik į daiktus įma- 
noma žiūrėti iš tiesų. Šiaip ar taip, gulėjimas po jos lūpomis kas 
rytą susmigdavo į mane ir pasilikdavo visą dieną, išlaikydamas 
lūpų kombinaciją, kurioje taip atkakliai painiodavausi. Karštis 
visai nepadėjo mums su Fuksu dirbti, nuolat būdavome išvargę, 
jis nuobodžiavo, rūgo, virto tikru nelaimėliu, tarsi kokiu nuolat 
inkščiančiu šunimi, nors neinkštė, tik nuobodžiavo. Lubos. Vieną 
popietę gulėjome kniūbsti savo lovose, langai buvo pridengti, 
popietė zvimbė musėmis - ir išgirdau jo balsą. 

— Galbūt Maizievičius ir rastų man kokio darbo savo kon- 
toroje, bet negaliu mesti to, ką turiu, tai man užskaitoma kaip 
praktika, prarasčiau pusantrų metų, ką čia kalbėti, negaliu... 
Pažvelk ten, į lubas... 

— Kur? 

— Į lubas. Ten, ties krosnimi. 

— Kas? 

— Ką matai? 

— Nieko. 

— Kad taip galėčiau spjauti jam į snukį. Bet negaliu. Ir už ką? 
Juk jis ne iš piktos valios, aš jį iš tiesų nervinu, jam žandikaulis 
nukąra, mane išvydus... Pažvelk atidžiau ten, į lubas. Ar nieko 
nematai? | 

-- Ką? 

— Tarsi toji rodyklė, kurią įžiūrėjome valgomojo lubose. Netgi 
dar aiškesnė. 

Neatsiliepiau minutę, dvi, ir jis vėl prabilo: 

— Štai ir visas cinkelis, kad vakar jos nebuvo. Tyla, karštis, 
galvą traukia prie pagalvės, silpnumas, bet jis vėl prabilo, tarsi 
kabinėdamasis prie savo paties žodžių, plūduriavusių popietės 
padaže. 

— Vakar čia jos nebuvo, vakar nuo šios vietos leidosi voras, ir 
aš jį stebėjau, būčiau atkreipęs dėmesį — vakar jos tikrai nebuvo. 
Matai pagrindinį brūkšnį, pačią ašį, to nebuvo, visa kita - strėlė, 
išsišakojusi ties šerdimi - tai, sutinku, senos dėmės, bet šerdis, 
pati šerdis, jos nebuvo... - Jis atsiduso, pakilo, atsirėmė alkū- 
ne, dulkės sukosi pro užuolaidos skylę spįstančių spindulių 
pluošte: 

— Tos šerdies nebuvo. 

Išgirdau, kaip jis ropščiasi iš lovos ir išvydau jį vienomis 
trumpikėmis, užvertusį galvą, tyrinėjantį lubas - nustebau - 
koks kruopštumas! Akys išvirtusios! Įbedė tas išsprogusias akis 
į lubas ir padarė išvadą: 

- Fiftų, fifty. Taip arba ne. Velniai žino. 

Jis grįžo į lovą, bet iš ten, žinojau, tebežiūrėjo, ir tai man kėlė 
nuobodulį. 

Netrukus išgirdau, kaip jis vėl keliasi ir eina tyrinėti lubų, ak, 
kad tik baigtų kvaršinti man galvą... bet jis ir vėl kvaršino. 

— Tas brūkšnys per patį vidurį, pati šerdis, matai... Nežinia 
kodėl man atrodo, tarsi tai būtų ką tik išgremžta smaigaliu. Šiek 
tiek išsiskiria. Vakar jos nebuvo... būčiau pastebėjęs... Ji rodo į tą 
pačią pusę, kaip ir ta kita, valgomajame. 

Aš tebegulėjau. 

— Jei tai rodyklė, vadinasi, ji ką nors rodo. 

Atsakiau: 

— Ojei ne rodyklė, vadinasi, nerodo. 

Vakar per vakarienę, kaip visada apimtas to pasibjaurėtino 
smalsumo, stebėdamas - vėl! - Liudviko ranką, žvilgsniu nu- 
slydau prie Lenos rankos, irgi gulinčios ant stalo, ir tą akimirką 
jos rankutė bene bus suvirpėjusi ar akimirksniui susigniaužusi, 
nebuvau visiškai tikras, bet fifty fifty... O jei kalbėsime apie Fuksą, 

man nepatiko, gal net vedė iš kantrybės, jog kad ir ką jis darytų, 
kad ir ką kalbėtų, viskas kilo iš Drozdovskio, iš to priešiškumo, 
negebėjimo pakęsti, toleruoti... tai jau ne... dar jei pats neturėčiau 
tų rūpesčių dėl tėvų Varšuvoje, o dabar ir viena, ir kita, viena 
maitinosi kitu. Jis vėl prakalbo. 

Stovėjo vienomis trumpikėmis viduryje kambario ir kalbėjo. 
Jis siūlė patikrinti, ar rodyklė kur nors veda — atseit, argi bū- 
sią blogiau, jei patikrinsime, juk įsitikinę, jog niekur neveda, 
bent turėsime šventą ramybę, žinosime, kad tai visai ne kieno 
nors tyčia nupiešta rodyklė, o tik iliuzija — juk neturime jokio 
kito būdo įsitikinti, ar tai rodyklė, ar ne rodyklė. Klausiausi 
tylėdamas, svarsčiau, ką jam atsakyti, jis įtikinėjo gana prastai, 
bet aš taip pat prastai jaučiausi, ir apskritai silpnumas buvo 
persmelkęs viską aplinkui. Patariau pačiam patikrinti, jei jam 
taip svarbu -jis užsispyrė, jog aš būtinai jam reikalingas tiksliai 
nustatyti kryptį, nes reikėsią išeiti iš kambario, nužymėti kryptį 
koridoriuje, sode - galų gale jis pasakė „dvi galvos - ne viena“. 
Aš staiga sutikau ir net čia pat pakilau iš lovos, nes mintis judėti 
viena linija, kiaurai, ryžtingai, man pasirodė malonesnė net už 
šalto vandens stiklinę! 

Movėmės kelnes. 

Kambarys priplūdo ryžtingų, aiškių veiksmų, kuriuose, pra- 
dėtuose iš nuobodulio; iš tinginystės, iš užgaidos, vis dėlto glū- 
dėjo tam tikras idiotiškumas. 

Užduotis nebuvo iš lengvųjų. 

Rodyklė nerodė nieko, kas būtų buvę mūsų kambaryje, tai 
supratome iš karto, tad teko pratęsti jos kryptį per sieną, ištirti, 
ar ji nerodo į ką nors koridoriuje, paskui iš koridoriaus kuo 
kruopščiausiai pratęsti tą liniją per sodą - tai reikalavo gana 
sudėtingų veiksmų, kurių jis iš tiesų nebūtų atlikęs be manęs. 


31 


Nusileidau į sodą, susiradau priebutyje grėblį, kad jo kotu nu- 
žymėčiau žolyne liniją ta kryptimi, kurią Fuksas rodė šepečio 
kotu pro laiptinės langelį. Buvo beveik penkios - žvyras įkaitęs, 
žolės džiūvo aplink jaunus medelius, nemetančių jokio šešėlio — 
tai buvo apačioje —- o viršuje balti didžiuliai apvalainų debesų 
kamuoliai slinko negailestingame mėlyje. Namas žvelgė dviem 
langų eilėmis, pirmo ir antro aukšto - žibėjo stiklai... 

Ar tik kuris nors langas nežiūrėjo į mane Žmogaus žvilgsniu? 
Visi po pietų dar snūduriavo - jei spręsime iš tylos — bet negalėjai 
būti tikras, jog kas nors mūsų nestebi pro stiklą: Leonas? Kulka? 
Katasė? — ir buvo visai įmanoma, jog tai ir yra tas, kuris įsibrovė 
į mūsų kambarį, tikriausiai ryte, ir išgremžė tą liniją, su kuria 
atsirado rodyklė - kam? Iš patyčių? Juokais? Kad ką nors supras- 
tume? Ne, tai nelogiška! Na aišku, tačiau juk nelogiškumas - tai 
tokia lazda dviem galais, ir mudu su Fuksu, pasirėmę šio nelogiš- 
kumo antruoju galu, judėjome ir elgėmės visiškai logiškai - tad 
aš, kruopščiai triūsdamas vis dėlto turėjau (jei nenorėjau veltui 
eikvoti jėgų) skaitytis su galimybe, jog iš už šių varginamai ir 
akinamai žibančių langų tyko kieno nors žvilgsnis. 

Taigi turėjau tai galvoje. Taip pat pravertė ir Fukso žvilgsnis 
į mane iš viršaus. Ėjau atsargiai, kad nesukelčiau įtarimo, pa- 
grėbsčiau žolyną, numečiau grėblį neva išvargintas karščio ir lyg 
nejučiomis koja pakreipiau jį reikiama kryptimi. Šis atsargumas 
mūsų su Fuksu bendram darbui suteikė daugiau intensyvumo 
nei maniau; dabar ėjau tarsi jo vergas. Galų gale nustatėme ro- 
dyklės kryptį: ši linija vedė už įrankių būdelės palei sieną ten, 
kur baigėsi nuolaužomis ir plytomis užversta plynė už sodelio. 
Pamažu ėjome į tą pusę, vis sukiodamiesi į šalis, neva apžiūri- 
nėdami gėles ir žoles, šnekučiuodamiesi, kartkartėmis gestiku- 
liuodami ir nuodugniai stebėdami, ar nepastebėsime ko nors 

svarbaus. Nuo lysvės prie lysvės, nuo pagaliuko prie akmenuko, 
nuleidę akis, įsmeigę akis į žemę, kuri rodėsi mums pelenų spal- 
vos, tamsiai rusva, nyki, paini, mieguista, monotoniška, dyka, 
bet ir kieta. Nusišluosčiau prakaitą nuo veido. Visa tai buvo vien 
tuščias laiko gaišimas! 

Priėjome arčiau sienos... bet čia bejėgiškai sustojome... įveikti 
tuos trūkstamus dešimt žingsnių atrodė taip sunku, kad net suglu- 
mome. Iki tol mūsų Žygis per sodelį, stebimiems langų, buvo gana 
nesudėtingas - keliasdešimt metrų lyguma - bet kartu ir sunkus 
tam tikru paslaptingu sunkumu, beveik kaip kopimas į kalnus -o 
dabar šis sunkumas nuo vis vertikalesnio ir svaigesnio kopimo 
dar labiau išaugo, tarsi būtume artėję prie viršūnės. Koks aukštis! 
Jis priklaupė, apsimesdamas apžiūrinėjąs vabalėlį, ir taip žąsele, 
neva paskui vabalėlį, nukepėstavo iki sienos; aš žengtelėjau į šalį 
ir pasisukiojau pašalėje, o paskui priėjau prie jo aplinkiniu keliu. 
Atsidūrėme prie sienos, pačiame gale, kampe prie būdelės. 

Karšta. Kai kurios žolės labiau suvešėjusios, linguoja vėjui 
papūtus, žeme ropoja vabalas, palei sieną paukščio mėšlas - karš- 
tis, bet kitoks, ir kvapas kitoks, tarsi šlapimo, man prisisapnavo 
atstumas, tai buvo taip toli, tarsi būtume klajoję ištisus mėnesius, 
vieta už šimto tūkstančių mylių, pasaulio krašte - padvelkė šil- 
tais puvėsiais, netoliese gulėjo šiukšlių krūva, lietus palei sieną. 
buvo išgraužęs lataką — daržovių ir žolių stiebai, nuolaužos — 
grumstai, akmenėliai - kažkokie geltonėsiai... Vėl karšta, kitaip, 
nepažįstamai... taip, taip... kelionė į šią kertę, gyvenusią savo 
gyvenimą, priminė tuos tamsius vėsius krūmokšnius su kartonu 
ir skarda — su žvirbliu — tarsi per atstumo galią viena atsiliepė 
kitame - ir mūsų paieškos čia tarsi atgijo. 

Sunkus darbas... juk net jei čia ir galėjo slypėti kas nors, į 
ką rodė rodyklė ten, ant mūsų kambario lubų, kaip tai surasti 

šioje raizgalynėje, tarp piktžolių, trupinių, šiukšlių, kurių gausa 
pranoko viską, kas tik galėtų susiformuoti ant sienų ar lubų. 
Slegianti sąsajų, asociacijų gausa... Kiek sakinių būtų galima 
sudaryti iš dvidešimt keturių abėcėlės raidžių? Kiek reikšmių 
galima išvesti iš šimtų piktžolių, grumstų ir kitų smulkmenų? 
Iš būdelės lentų, iš sienos irgi tryško nesuskaitomybės srautas. 
Man viskas ėmė pabosti. Atsitiesęs pažvelgiau į namą ir sode- 
lį - tos didžiulės sintetinės formos, milžiniški daiktų pasaulio 
mastodontai grąžino visuotinę darną - aš ilsėjausi. Grįžti. Tu- 
rėjau tą pasakyti Fuksui, bet jo žvilgsnis, įbestas į vieną tašką, 
mane sustabdė. | 

Šiek tiek virš mūsų galvų apirusioje sienoje buvo susidariusi 
niša, tarsi iš trijų plyšių, vienas už kitą mažesnių - viename jų 
kai kas kabojo. Pagaliukas. Gal dviejų centimetrų ilgio paga- 
liukas. Kabojo ant ne ką ilgesnio balto siūlo. Prikabintas prie 
plytos įtrūkio. 

Daugiau nieko. Dar sykį apieškojome viską aplinkui. Nieko. 
Aš atsigręžiau ir pažvelgiau į langais spindintį namą. Jau dvelkė 
vakarą pranašaujanti gaiva, alsavimas, žadinąs lapus ir žoles iš 
sąstingio ir karščio. Suvirpėjo greta augusių, kuoleliais paremtų 
ir kalkėmis nubalintų medelių lapai. 

Grįžome į kambarį. 

Jis įgriuvo į lovą. 

-— Kad ir kaip būtų, rodyklė mus kai kur nuvedė, - nedrąsiai 
pareiškė jis, o aš ne ką drąsiau sumurmėjau: 

— Na, ir kurgi ji nuvedė? 

Tačiau vargiai galėjau apsimesti nesuvokiąs: pakartas žvirblis — 
kabąs pagaliukas —- pagaliuko kabinimas ant sienos atkartojo tą 
korimą krūmokšniuose — keistas padarinys, per kurį Žvirblis iš 
karto suintensyvėjo (primindamas, kaip giliai jis glūdėjo mumyse, 


34 


nors tarsi ir pamirštas). Pagaliukas ir žvirblis, nuo pagaliuko 
sustiprėjęs žvirblis! Vargiai galėjai nepastebėti, jog ta rodykle 
kai kas mus atvedė prie pagaliuko, kad primintų žvirblį... Kam? 
Kurių galų? Juokais? Pokštui? Kas nors mums iškrėtė šunybę, 
išsišaipė, pasismagino... Jaučiausi netvirtai, lygiai taip pat jautėsi 
ir jis, ir tai vertė mus būti atsargius. 

— Neduočiau nė trijų grašių, kad kas nors iš mūsų nesišaipo. 

— Kas? 

— Kas nors iš jų... Iš tų, kurie girdėjo, kaip aš pasakojau apie 
žvirblį, ir buvo ten, kai įžiūrėjome rodyklę valgomojo lubose. Kas 
nors išgremžė rodyklę mūsų kambaryje, ir kurgi ji veda? Prie 
pagaliuko, kabančio ant siūlo. Pokštas. Svečių maustymas. 

Tačiau galai vis viena nesuėjo. Kam šautų į galvą užsiimti 
tokiais painiais juokais? Kurių galų? Kas galėjo numanyti, kad 
pastebėsime rodyklę ir taip ja susidomėsime? Ne, tai tikriausiai 
buvo grynas atsitiktinumas - tam tikras, šiaip ar taip, nedidelis 
panašumas tarp pagaliuko ant siūlo ir žvirblio ant vielos. Tiesa, 
pagaliukas ant siūlo — tokio dalyko neišvysi kiekvieną dieną... 
Bet juk pagaliukas galėjo būti ten pakabintas dėl tūkstančio prie- 
žasčių, neturinčių nieko bendra su žvirbliu, mes perdėjome jo 
svarbą, pastebėję jį kaip tik besibaigiant mūsų paieškoms, tarsi 
jų rezultatą - iš tiesų tai nebuvo joks rezultatas, tik pagaliukas. 
ant siūlo... Taigi, atsitiktinumas? Be jokios abejonės... Bet šioje 
įvykių virtinėje jutau tam tikrą linkmę į sanklodą, kai ką tarsi 
miglotai sukibus: pakartas žvirblis —- pakartas viščiukas - rodyklė 
valgomajame - rodyklė mūsų kambaryje - ant siūlo kabąs pa- 
galiukas — iš šių dalykų švietėsi tarsi koks veržimasis prasmės 
link, tarsi šaradose, kai raidės linksta susidėti į žodį. Kokį žodį? 
Taip, vis dėlto atrodė, tarsi viskas noromis klostytųsi pagal kokį 
nors sumanymą... Pagal kokį? 

Koks tai sumanymas? Kieno tai sumanymas? Jei tai buvo 
sumanymas, kas nors tikrai už jo slypėjo — tik kas? Kam būtų 
knietėję? O jei... o jei Fuksas man iškrėtė šunybę, ką aš Žinau, 
gal iš nuobodulio... bet ne, ką ten Fuksas... Sudėti tiek pastangų 
į kvailą pokštą... Ne, čia irgi nesuėjo galai. Taigi, atsitiktinumas? 
Galbūt pagaliau būčiau sutikęs, jog tai - grynas atsitiktinumas, 
jei ne kita anomalija, be kita ko, linkusi sukibti su šia anomalija... 
jei ta pagaliuko keistenybė nebūtų grįsta kita keistenybe, apie 
kurią nebuvau linkęs pasakoti Fuksui. 

— Katasė. 

Veikiausiai ir jam atėjo į galvą kuris nors Sfinkso veidas - jis 
sėdėjo lovoje, palenkęs galvą ir palengva mataruodamas žemyn 
nuleistomis kojomis. 

— Ką? - paklausiau aš. 

— Jei jau kas nors tokiu manieringu veiduku... - susimąstė jis 
ir gudriu balsu pridūrė: - Savas pas savą savo reikalu!.. - Tai jam 
ėmė patikti, ir jis įsitikinęs pakartojo: - Sakau tau, gali manimi 
kliautis, savas pas savą savo reikalu. 

Iš tiesų... lūpa ir pagaliukas jau iš pirmo žvilgsnio atrodė 
giminingi, lygiai kaip lūpa ir žvirblis — bent jau todėl, kad ta 
lūpa buvo tokia nepaprasta... tik kas iš to? Negi imti ir įtarti 
Katasę užsiimant tokiomis rafinuotomis intrigomis? Nesąmo- 
nė. Vis dėlto ši giminystė egzistavo... ir šios giminystės, šios 
asociacijos vėrėsi prieš mane tarsi tamsi duobė, tamsi, bet ma- 
sinanti, klampinanti, nes iš už Katasės lūpos šmėkščiojo Lenos 
tas pagaliukas, susijęs su žvirbliu krūmuose, buvo tarsi pirmas 
(ak, blankus, neaiškus) objektyvaus pasaulio ženklas, kuris, beje, 
patvirtino mano nuojautas, jog Lenos burna „susijusi“ su Katasės 
burna - trapi, fantastiška analogija, bet juk svarbus buvo pats 

„Susietumas“, nustatąs tarsi kokią sistemą. Ar jis ką nors žinojo 
apie šį Lenos ir Katasės burnų ryšį ar asociaciją - ar jis ką nors 
panašaus pastebėjo — ar visa tai buvo vien tik mano?.. Už jokius 
pinigus nebūčiau jo klausęs... Ne vien iš gėdos. Už jokius pinigus 
nebūčiau patikėjęs šio reikalo jo balsui ir išsprogusioms akims, 
variusioms Drozdovskį iš kantrybės, o mane sekino, slopino, 
kamavo tai, jog jis su Drozdovskiu, o aš su tėvais, nenorėjau jo 
nei kaip patikėtinio, nei kaip bičiulio! Nenorėjau - ir apskritai, 
žodis „ne“ buvo pamatinis mūsų santykių žodis. Ne, ir viskas. 
O vis dėlto sujudau, jam ištarus „Katasė“ — bemaž nudžiugau, 
jog kas nors kitas, ne aš, įžvelgė galimą bendrumą tarp jos lūpos 
ir pagaliuko bei paukščio. 

— Katasė, - jis kalbėjo iš lėto, pamąstydamas, — Katasė... — 
Tačiau jau buvo matyti, jog po neilgos euforijos grįžta balkšvas 
jo žvilgsnio blyškumas, horizonte pasirodė Drozdovskis, ir jau 
tik greičiau prastumti laikui jis kurpė negrabius samprotavi- 
mus: — Man iš karto tas jos... tai, kas jos lūpoms, pasirodė... bet... 
šiaip ar taip... ir šen, ir ten... Kaip manai? 

Tas trapumas, nesuvokiamumas privertė mudu trauktis, abu 
griebėmės kas ko, aš savo raštų, jis užrašų, bet išsiblaškymas 
niekaip manęs neapleido ir vakarui temstant augo vis labiau; 
mūsų žibinto šviesą stelbė tų vietų tamsa, atslenkanti iš už kelio, 
iš sodo pakraščių. Persekiojo ir kita tikimybė. Kas galėtų laiduoti, 
jog be mūsų pastebėtos rodyklės nėra ir kitų ženklų sienose ar 
dar kur nors, pavyzdžiui, dėmės po praustuvu derinyje su ant 
spintos gulinčiu ratuku, grindų rievėse... Buvome iššifravę vieną 
vienintelį ženklą, o kiek jų galėjo likti nepastebėtų, įkomponuotų 
į prigimtinę daiktų tvarką? Kartkartėmis mano žvilgsnis atitrūk- 
davo nuo popierių ir nunerdavo į kambario gilumą (slapčia nuo 
Fukso, kurio tikriausiai irgi neklausė akys). Tačiau aš pernelyg, 
nesijaudinau: tas pamažu blėstančios pagaliuko istorijos fan- 
tastiškas lakumas vis viena neleido galvoti apie nieką kita, kas 
nebūtų taip pat trapu kaip ji pati. 

Šiaip ar taip, mus supusi realybė jau buvo tarsi užkrėsta reikš- 
mių įmanomybe, ir tai mane vis atitraukdavo, nuolat nuo visa ko 
atitraukdavo, be to, atrodė komiška, jog toks daiktas kaip paga- 
liukas gali šitaip mane sutrikdyti. Vakarienė, neišvengiama tarsi 
mėnulis, - vėl mačiau Leną. Prieš nusileisdamas vakarieniauti, 
Fuksas tarstelėjo, jog „neverta apie visa tai pasakoti“, ir buvo 
teisus: turėjome elgtis atsargiai, kad nebūtume palaikyti pora 

kvaišelių lunatikų. Taigi, vakarienė. Ponas Leonas kramtydamas 
roputes pasakojo, kaip prieš daugelį metų direktorius Krysins- 
kis, jo banko viršininkas, mokė jį meno, kurį vadino „nuovoka“, 
arba „kontrasto išlaikymu“, ir kurį, jo teigimu, turėjęs kaip savo 
penkis pirštus išmanyti kiekvienas save gerbiantis kandidatas į 
aukštus valdininkus. 

Jis mėgdžiojo prislopintą, gerklinį velionio direktoriaus Kry- 
sinskio balsą: 

— Leonai, įsikalk į galvą, ką tau sakau, atkreipk dėmesį, tai — 
nuovokos reikalas, supranti? Jei, tarkime, toks atvejis: turi išbarti 
darbuotoją, tai ką privalai pirmiausia padaryti? Na, aišku, vyre, 
turi išsitraukti portsigarą ir pavaišinti jį cigarete. Kad išlaikytum 
kontrastą, supranti, dėl nuovokos. Jei kalbant su klientu tektų 
būti šiurkščiam, nemaloniam, turi kartkartėmis nusišypsoti: jei 
ne jam, tai nors sekretorei. Jei neparodysi nuovokos, jis prieš tave 
užsisklęs, sukietės. O jei klientui, priešingai, turi būti malonus, 
leisk sau kartkartėmis pasakyti šiurkštesnį žodį, kad išmuštum 
jam numanomą suglebimą, nes jei jis tau sukietės ar suglebs, ką 
tada darysi? Na štai, prašau, - pasakojo jis, pasirišęs po smakru 
skepetaitę, iškėlęs pirštą, — kartą atsivelka mūsų tikrinti banko 
prezidentas, o aš tuo metu jau buvau filialo direktorius, pasitinku 
jį garbingai, su visomis iškilmėmis, tačiau pietų metu man slys- 
telėjo koja, ir išpyliau ant jo pusę grafino raudonojo vyno. O jis 
ir sako: „Matau, kad išėjote direktoriaus Krysinskio mokyklą!“ 

Jis šyptelėjo, pjaustydamas roputę, tepdamas sviestuku, už- 
siberdamas druskos... prieš įsidėdamas į burną, kurį laiką dė- 
mesingai ją apžiūrinėjo. 

— Ei! Oi! Oi, jei pradėčiau pasakoti apie banką, šnekų būtų 
metams, sunku išsakyti, išpainioti, pats kaip pasineriu į atsi- 
minimus, nė nežinau, ko griebtis, tiek to visko būta - dienų, 

valandų. Dieve, Dievuli mano, Dievuliukai šventas, mėnesių, 
metų, sekundžių, ėdžiausi ir riejausi su prezidento sekretore, su 
ta kvaile, pasigailėk jos, Dieve gailestingasai, ir skundike, kartą 
ji nubėgo pas direktorių - neva aš į šiukšlinę prispjaudęs, o aš 
sakau, ar ponia pakvaišote?.. Bet ką čia kalbėti, daug būtų šnekos, 
ką jau ten, kam aš apie tuos spjaudalus pradėjau, ir kaip, ir ką, 
kaip visa tai augo mėnesius, metus... kas beprisimintų? Ką ten 
plepiusium daugkartusium, mmme! - Jis sustingo susimąstęs ir 
pašnibždom pridūrė: —- O kokią palaidinę ji tada vilkėjo? Nors 
užmušk, negaliu... kokia... Ta siuvinėta?.. — Jis nutraukė savo 
apmąstymus ir guviai šūktelėjo Kulkai: - Kukutės, ką ten, buvo 
ar nebuvo, kukuku, Kuliaška! 

— Tau apykaklė užsirietė, - atsiliepė Kulka, padėjo stiklainį 
ir ėmėsi apykaklės. 

— Trisdešimt septyneri metai vedybinio gyvenimo, ponuliai 
mano, buvo ar nebuvo, saldusiau, atsimintusiau Kuliusiau, kaip 
mudu prie Vyslos, prie žydrosios Vyslelės, kartą per lietų, štai, 
štai, ką ten, kiek jau metų, ledinukai ledinučiai, nupirkau ledinu- 
kų, su kiemsargiu, kiemsargis, o pro stogą varvėjo, ei, ei, eitule 
mMotule, kiek jau metų, kavinėje, tik kokia tai buvo kavinė, kur, 
išgaravo, pradingoooo, fit, fit... Jau nebesulipdysiu... Trisdešimt 
septyneri! Ką ten... Ei, tai! - pralinksmėjo jis ir nutilo, užsisklendė 
savyje, ištiesė ranką, pasiėmė duonos ir pamažu rideno rutuliu- 


apibarstė druska ir įsikišo į burną - suvalgė. Ir tarsi patvirtino, 
jog suvalgė. Žvilgtelėjau į rodyklę ant lubų, ji buvo išsiliejusi, 
sutirpusi, kokia ten rodyklė, kaip galėjome čia įžvelgti rodyk- 
lę?! Nužvelgiau stalą, staltiesę, turiu pripažinti, jog stebėjimo 

galimybės buvo išties ribotos - štai ant staltiesės guli Lenos plaš- 
taka, atpalaiduota, nedidelė, kaviška, šiltai vėsi, riešu išdygstanti 
iš dilbio baltumo (jį veikiau vaizdavausi, nes mano žvilgsnis ten 
nesiekė), taigi, ta plaštaka buvo tyli ir sustingusi, bet, geriau 
įsižiūrėjus, buvo matyti virpesiai, tai buvo, pavyzdžiui, odos 
virpulys ties bevardžio piršto krumpliu arba dviejų pirštų, di- 
džiojo ir bevardžio, lietimasis - veikiau judesio embrionai, tačiau 
kartais virstantys tikru judesiu, jai smiliumi liečiant staltiesę, 
nagu trinant į klostę... tai buvo taip toli nuo pačios Lenos, kad 
jaučiau ją tarsi didelę valstybę, kupiną vidinių judėjimų, nekon- 
troliuojamų, veikiausiai paklūstančių statistikos dėsniams... tarp 
šių judesių buvo vienas - pamažu gniaužiamas kumštis, pirštai 
tingiai sulenkiami prie delno, gniaužimo judesys, baugštus... 
jau pirma buvo patraukęs mano dėmesį... tik arjis tikrai niekaip 
nebuvo susijęs su manimi? Kas gali žinoti... Įdomu, jog tai aps- 
kritai buvo daroma, nuleidus akis (jų beveik visai nemačiau), ji 
nė karto šia proga jų nepakėlė. Jos vyro ranka, ta erotinė-neeroti- 
nė-erotiška-neerotiška bjaurybė, keistenybė, kupina prievartinio 
erotizmo „per ją“, susijusio su jos rankute, ta šiaip jau padoriai 
atrodanti ranka... čia pat, ant staltiesės, greta... Be abejo, tas jos 
rankos gniaužimasis galėjo būti susijęs su jo ranka, bet galėjo 
turėti ir kokį menkutį, menkutėlį ryšį su mano žvilgsniu iš po 
„primerktų vokų, tiesa, tenka pripažinti, jog tikimybės nebuvo 
beveik jokios, viena iš milijono, tačiau ši hipotezė, kad ir kokia 
trapi, buvo iš tiesų sprogstama, lyg įžiebiamoji kibirkštis, lyg vie- 
sulą sukeliąs kvėptelėjimas!.. Juk kas Žino, ji net galėjo neapkęsti 
šio vyro, kurio nė nebandžiau gerai apžiūrėti, nes bijojau, visą 
laiką klydinėjau jo pakraščiais, ir kuris buvo nežinia koks, tiesą 
sakant, panašiai kaip ir ji... Nes jei, pavyzdžiui, pasirodytų, jog 
ji savo vyro pašonėje atsiduoda pirštų gniaužymui nuo mano 

žvilgsnio, tai ką gi, ji galėjo būti ir tokia, toji nuodėmėlė galėjo 
būti prišlieta prie jos nekaltumo, tylumo, ir jie (nekaltumas ir 
tylumas) šiuo atveju virstų aukščiausio lygmens perversija. O, 
siautulinga glebios minties galybe! Koks sprogstamas kvėptėlėji- 
mas! Vakarienė buvo įsisiūbavusi, Liudvikas, nežinia ką prisimi- 
nęs, išsitraukė užrašų knygutę, Fuksas plepėjo, antrino Leonui: 
„Tai ji buvo tikra ragana“ arba „Tiek metų banke, neblogai!“, o 
Leonas, suraukęs vieną antakį, plikio veidu su akiniais pasakojo, 
kas ir kaip, kodėl „o tamsta tik pats sau įsivaizdusium“, „ne, nes 
ji to popieriaus nenaudojo“, „ten buvo toks stalviršis“, o Fuksas 
klausėsi, kad tik negalvotų apie Drozdovskį. Aš svarsčiau „ojei ji 
per mane gniaužo“ ir žinojau, jog ši mintis niekam tikusi, bet kas 
tai, koks staigus posūkis, sukrėtimas, kataklizmas, Kulka, staiga 
atsiplėšusi visa savo storybe, neria po stalu, atsiduria pastalėje, 
akimirką visas stalas pakvaišta kartu su Kulka... Kas tai? Nagi 
katinas. Ji ištraukė jį iš po stalo su pele dantyse. 

Po daugybės žodžių burbulų, pliūpsnių, purslų, staiga užvi- 
rusių upės slenksčio katile, mūsų buvimo prie stalo vandenyse, 
ta sruvenanti, tekanti upė vėl sugrįžo į savo vagą, katinas buvo 
išvarytas, vėl stalas, staltiesė, lempa, stiklinės, Kulka lygina stal- 
tiesės raukšlės, Leonas, iškėlęs pirštą, rėžia dar vieną sąmojį, 
Fuksas sujudo, atsidaro durys, Katasė, Kulka Lenai: „Na, duokš 
salotinę“, niekybė, amžinybė, nei šiokybė, nei tokybė, ramy- 
bė, aš, ji vėl jį myli nekenčia nusivylusi susižavėjusi laiminga 
nelaiminga, nors visa tai galėjo būti vienu metu, bet tikriausiai 
nebuvo niekuo iš viso šito dėl tos paprasčiausios priežasties, 
kad jos rankutė buvo per maža, tai ne ranka, tik rankutė, taigi, 
kas ji galėjo būti su tokia rankute, negalėjo būti niekuo, ji buvo... 
buvo... galinga tik per savo keliamą įspūdį, bet pati savyje jokia... 
gelmė... gelmė... gelmė... degtukai, akiniai, spūsčiukas, krepšelis, 

svogūnai, meduoliai... meduoliai... jei tenka tik taip šnairomis, 
iš pašonės, iš padilbų, ten, kur rankos, rankovės, pečiai, kaklas, 
visada paribiais, o akis į akį tik kartkartėmis, per didžiąsias 
šventes, atsiradus dingsčiai žvilgtelėti, tomis aplinkybėmis, ką 
gali žinoti, bet jei galėčiau Žiūrėti į valias, tai ne... cha cha, vieni 
juokai, ir aš juokiuosi, anekdotas, Leono anekdotas, Kulka su- 
cypia, Fuksui mėšlungis... Leonas iškėlęs pirštą šaukia „garbės 
žodis...“ Ji irgi juokiasi, bet tik taip, kad juoku padabintų visuo- 
tinį juoką, ji visa tai tik šiaip... kad papuoštų... bet jei galėčiau 
žiūrėti į valias, vis tiek nežinočiau, ne, nežinočiau, nes tarp jų 
galėjo būti viskas... 

— Man reikia siūlo ir pagaliuko. 

Kas gi čia dabar? Tai Fuksas man. Atsiliepiau: 

— Kam? 

— Užmiršau atsivežti skriestuvą... kad jį kur... o turiu nubrėžti 
apskritimą, reikia diagramai. Pakaktų, jei turėčiau siūlą ir paga- 
liuką... Mažytį pagaliuką ir šiek tiek siūlo. 

Liudvikas mandagiai sako, kad „atrodo, ten, viršuje, turiu 
skriestuvą, galėsiu tamstai pasitarnauti“, Fuksas padėkojo (bu- 
telis ir kamštis, tas kamščio gabaliukas) taip, aha, suprantu, .mit- 
ruolis, aha... 

Jis tai padarė, kad slapčiomis duotų žinią menamam pokšti- 
ninkui, kad praneštų, jog pastebėjome rodyklę mūsų kambario 
lubose ir suradome pagaliuką ant siūlo, dėl visa pikta - jei iš 
tiesų kas nors žaidė, intriguodamas mus ženklais, tegu žino, 
jog šie mus pasekė... ir jog laukiame tęsinio. Tikimybė buvo ne- 
didelė, bet argi jam buvo sunku ištarti tuos kelis žodelius? Čia 
pat išvydau juos keistoje šio galimumo šviesoje - jog kaltininkas 
galbūt buvo tarp jų —o kartu sujais iškilo pagaliukas ir paukštis, 
paukštis krūmokšniuose, pagaliukas pačiame sodo gale, tame 

savo mažame plyšelyje. Pasijutau atsidūręs tarp paukščio ir pa- 
galiuko, tarsi tarp dviejų polių, ir visa mūsų draugija prie stalo 
lempos šviesoje man pasirodė lyg tam tikra šios sistemos funk- 
cija, egzistuojanti paukščio ir pagaliuko „atžvilgiu“ — anaiptol 
nesikračiau šios minties, nes šis nepaprastumas ruošė dirvą ki- 
tam nepaprastumui, kuris mane ir kamavo, ir žavėjo. Viešpatie! 
Jei paukštis, jei pagaliukas, tai galbūt galų gale.sužinosiu ir kuo 
čia dėtos lūpos. (Iš kur? Kaip? Nei šis, nei tas!) 

Sutelktas dėmesys vedė į išsiblaškymą... nežinia kodėl mąs- 
čiau lėtai, ir tai leido man vienu metu būti ir čia, ir ne čia, leido 
atsipalaiduoti... Iškilusią Katasės perversiją ir jos sukinėjimąsi tai 
šen, tai ten, tai arčiau, tai toliau, ties Lena, už Lenos sutikau tokiu 
dusliu vidiniu „aaak“, tarsi būčiau užspringęs. Šių pagedusių 
lūpų šalutinis sugedimas man dar sykį ir dar labiau - taip įky- 
riai! - susisiejo su paprastu, viliojamu mano vis-4-vis burnytės su- 
gludimu, ir ši kombinacija, silpstanti ar stiprėjanti, priklausomai 
nuo išsidėstymo, vedė į tokius prieštaravimus, kaip pasileidusi 
mergystė, brutalus drovumas, išsprogintas gludumas, begėdė 
gėda, šaltas karštumas, blaivi girtuoklystė. 

— jūs, tėve, to nesuprantate. 

— Ko nesuprantu? Ko?! 

— Organizavimo. 

— Koks ten organizavimas? Koks dar organizavimas?! 

— Racionalus visuomenės ir pasaulio organizavimas. 

Leonas savo plike atakavo Liudviką per visą stalą: 

— Ką tu ketini organizuoti? Kaip organizuoti? 

— Moksliškai. 

— Moksliškai! — akimis, akiniais, raukšlėmis, viršugalviu jis 
siuntė jam gailesčio sprogmenį, nuleido balsą iki šnibždesio. — 
Žmoguliukai, - patyliukais klausė jis, - kas tavo galvelei, nuėjo 


44 


protelio pas aguonėlę? Organizuoti! Tu sau svajoji, klejoji, kaip 
šiaip ir anaip suėmus viską į kumštį, ką? - Jis barbeno priešais 
ji godžiai sulenktais pirštais, paskui juos ištiesė ir pūstelėjo į 
eee... supranti... puf, put, ir ką tu ten, ko tu ten, kaip tu, ką tu... 
Paspruko. Nubėgo. Nebėr. 

Jis įsistebeilijo į salotinę. 

— Negaliu, tėve, apie tai su jumis diskutuoti. 

— Tikrai? Mat kaip! Kodėl? 

— Nesate pasirengęs. 

— Kaip? 

— Moksliškai. 

— Moksliukiukai, - iš lėto kalbėjo jis, - prašom man paaiškinti, 
paaiškinti mano sniego tyrumo nekaltybei, kaip tu su savo moks- 
liniu pasirengimu or-ga-ni-zuo-si, pagal kokį paveikslą, klausiu, 
kaip, kaip tu ten tą su anuo ir ką prie ko ir kur, kaip tu, klausiu, 
tą su tuo, aną su anuo, ko dėka, kaip... - jis susipainiojęs nutilo, 
o Liudvikas įsidėjo į lėkštę kelias bulves, taip nutraukdamas 
Leono tylėjimą. - Ką tu išmanai?! — vėl apmaudžiai pratrūko 
šis. - Studijos! Studijos! O aš nieko nestudijavau, bet metų metus 
mąsčiau... vis mąstau ir mąstau... nuo tada, kai išėjau iš banko, 
vien tik mąstau, galva man plyšta nuo to mąstymo, ką tu ten, ko 
tu ten, kas ten tau darbo... palik ramybėje, palik ramybėje!.. 

Bet Liudvikas šveitė salotos lapelį, ir Leonas atlyžo, nusira- 
mino, Katasė uždarė indaują, Fuksas paklausė, kiek laipsnių, 
oi, kaip karšta, ponia Mancia pastūmė Katasei indus, švedų ka- 
ralius, Skandinavijos pusiasalis, o paskui čia pat džiova, skie- 
pai. Dabar stalas pasidarė daug erdvesnis, tik arbatos ar kavos 
puodeliai, krepšelis su duona ir kelios suvyniotos servetėlės, 
tik viena, Leono, buvo išskleista. Gėriau arbatą, visi mieguisti, 

niekas nesijudino, visi sėdėjo jau laisviau, kiek atsistūmę su kė- 
dėmis nuo stalo. Liudvikas pasiėmė laikraštį. Kropka sustingo. 
Ji kartkartėmis taip sustingdavo, visiškai tuščiai, be išraiškos, 
tai baigdavosi staigiu prabudimu, tarsi plekštelėjimu įmetus 
akmenuką į vandenį. Ant Leono rankos buvo išaugusi karpa su 
keliais plaukeliais, jis apžiūrinėjo ją, pasiėmė dantų krapštuką 
ir krutino juo tuos plaukelius, vėl ėmė apžiūrinėti —- užbėrė tarp 
plaukelių žiupsnelį druskos nuo staltiesės ir vėl žiūrinėjo. Nu- 
sišypsojo. Ti-ri-ri. 

Lenos ranka išniro ant staltiesės, šalia puodelio. Neaprėpia- 
mas įvykių, nepaliaujamų fakteliūkščių šurmulys, lyg varlių 
kurkimas tvenkinyje, pulkas uodų, žvaigždžių spiečius, debesis, 
kurio viduryje buvau aš, tirpdąs mane, plaukiąs su manimi, 
lubos, išmargintos salynais ir pusiasaliais, taškeliais ir dėmėmis 
ligi pat nykaus baltumo po užuolaida... Gausybė smulkmenų, 
kurios gal ir buvo giminingos mūsų su Fuksu grumstams, pa- 
galiukams ir t. t... o gal kaip nors siejosi ir su Leono smulkme- 
nomis... ką aš Žinau, gal tik dėl to taip maniau, kad buvau linkęs 
įžiūrėti smulkmenas... buvau susismulkinęs... ak, buvau toks 
susismulkinęs! 

Katasė pristūmė Lenai peleninę. 

Mane apstulbino išslystantis šaltas nerangus burna pliumpt 
į burną lauk šalin tinklelis su koja susuktas išsuktas ir tyla gūdi 
tyla ertmė, niekas... o iš tos sumaišties, iš liulėjimo (Katasei jau 
atsitraukus) išnyra lūpų Žvaigždynas, neatremiamai spindintis, 
švytintis. Be jokios abejonės, lūpos siejasi su lūpomis! 

Nuleidau akis, vėl temačiau tik rankutę ant staltiesės dvigu- 
baburnę dvigubalūpę ir šiokią, ir tokią, dvejopą nekaltą patvir- 
kusią švarią apglitusią įsisiurbiau akimis į rankutę laukdamas, 
staiga stalas sumirgėjo nuo rankų, kas ten, Leono rankutė, Fukso 

rankutė, Kulkos rankos, Liudviko rankos, tiek rankų ore... a, tai 
širšė! Į kambarį įskrido širšė. Išskrido. Rankos nurimo. Banga 
atslūgsta, grįžta ramybė, aš mąstau, kaip bus su tomis rankomis, 
kas tai, Leonas tarė Lenai: 

— Įvairiopa nuotyke. 

„Įvairopa nuotyke, nagi duok tėtukui uždegamo fosforo (deg- 
tukų)“, sakydavo jis jai arba „busilėli asilėli“, arba „žavingukai 
neskubukai“ ar dar kaip nors kitaip. Kulka užverda žoleles, 
Liudvikas skaito, Fuksas baigia gerti arbatą, Liudvikas atideda 
laikraštį, Leonas vis žvilgteli, o aš mąstau, kaip čia yra, ar tos 
rankos ėmė mirgėti ir užvirė todėl, kad širšė, ar todėl, kad ranka 
ant stalo... nes formaliai buvo akivaizdu, jog rankos ėmė mirgėti 
per širšę... bet kas galėjo laiduoti, kad širšė nebuvo tik dingstis 
visiems iškelti rankas dėl jos rankutės... Dvejopa prasmė... o šis 
susidvejinimas galbūt buvo susijęs (kas galėtų Žinoti) su susi- 
dvejinusiomis Katasės - Lenos lūpomis... Su žvirblio - pagaliuko 
susidvejinimu... Klaidžiojau. Vaikštinėjau pakraščiais. Lempos 
šviesoje juodavo krūmų tamsybė už kelio. Miegoti. Butelio kamš- 
tis. Kamščio gabaliukas išnyra ir iškyla, prilipęs prie to butelio 
kaklelio... 

Kita dienelė išaušo išsiblaškiusi, sausa ir Žibanti, žaižaruojan- 
ti, nebuvo įmanoma sutelkti dėmesio, iš dangaus žydrynės iš- 
sirisdavo apvalaini debesėliai, putnūs ir nekalti. Pasinėriau į 
mokslus, nes po vakarykščio piktnaudžiavimo manyje įsivyravo 
griežtumas, bjaurėjimasis keistenybėmis, askezė. Eiti prie paga- 
liuko? Pasižiūrėti, ar nenutiko kas nors nauja, ypač kai Fuksas 
paslaptingai įspėjo vakar per vakarienę, jog atradome pagaliuką 
ir siūlą?.. Dėl šios istorijos, pasibjaurėtinos lyg neišnešiotas vai- 
sius, jaučiausi nesmagiai, ir tai mane sulaikė. Įsikniaubęs galva į 
rankas kaliau savo užrašus, kol pagaliau suvokiau, jog nuo ėjimo 
prie pagaliuko mane išvaduos Fuksas, nors šis apie tai man nė 
neprasižiojo — nes šią temą jau buvome nuodugniai aptarę - bet 
žinojau, jog jis, vidinės tuštumos vejamas, pats nueis ten, prie 
sienos. Susitelkiau ties užrašais, o jis sukinėjosi po kambarį, kol 
pagaliau išėjo. Paskui grįžo, kaip visada, priešpiečiavome savo 
kambaryje (atnešė Katasė), bet jis nieko nesakė... pagaliau tik 
apie keturias, kiek nusnūdęs, tebegulėdamas lovoje tarė: 

— Eime, kai ką parodysiu. 

Neatsiliepiau —- norėjosi jį pažeminti — tyla buvo pats skau- 
džiausias atsakymas. Pažemintas jis tylėjo, nedrįso nieko siūlyti 
primygtinai, bet bėgo minutė po minutės, aš ėmiau skustis, ir 
pagaliau paklausiau jo: 

— Ar kas nors nauja? 

Jis atsakė: 

— Ir taip, ir ne. 

Man baigus skustis jis pratarė: 

— Na, eime, parodysiu. 

Išėjome, įprastai saugodamiesi langais spoksančių namų, 
nuėjome iki pagaliuko. Tvokstelėjo įkaitusiu mūru ir šlapimu 
ar obuoliais, čia pat buvo latakas ir pageltę stiebai... toluma, 
pakraščiai, savas gyvenimas įkaitusioje tyloje, dūzgimas. Paga- 
liukas tebekabojo ant siūlo taip, kaip ir buvome jį palikę. 

— Įsižiūrėk, — jis parodė šlamšto krūvą už atvirų būdelės 
durų, - ar ką nors matai? 

— Nieko. 

— Nieko? 

— Nieko. 

— Visiškai nieko? 

— Nieko. 

Jis stovėjo priešais mane ir kėlė nuobodulį - ir man, ir sau 
pačiam. 

— Pažvelk į tą vežimo rodiklį. 

— Į ką? 

— Ar vakar jį matei? 

— Galbūt. 

— Ar jis gulėjo taip, kaip šiandien? Ar nuo vakar jo padėtis 
nepakito? 

Jis buvo nuobodus - ir pats nieko kito nesitikėjo — alsavo 
Žmogaus, neišvengiamai keliančio nuobodulį, fatalizmu, sto- 
vėjo prie sienos, ir visa tai buvo visiškai bergždžia, tuščia. Jis 
nenusileido: 

— Pasistenk prisiminti... 

Bet aš žinojau, kad jis neatlyžta tik iš nuobodulio, ir tai man 
pačiam kėlė nuobodulį. Gelsva skruzdėlė žygiavo per sulūžusį 
rodiklį. Platybėse virš sienos aiškiai bolavo nežinia kokios žo- 
lės stiebai, neprisiminiau, iš kur galėjau prisiminti, gal rodiklis 
padėtas kitaip, o gal ir ne... Gelsvas žiedelis. 

Jis neatlyžo. Stovėjo priešais mane. Bjauru buvo tai, jog, ir 
šioje tolimoje vietoje mūsų nuobodulio tuštuma susiėjo su tų 
menamų ženklų, pėdsakų, kurie nebuvo pėdsakai, tuštuma, su 
visa ta kvailyste - dvi tuštumos, o mudu tarp jų. Nusižiovavau. 
Jis tarė: 

— Pažvelk, kur rodo tas rodiklis. 

— Kur? 

— Į Katasės kambarėlį. 

Taip. Rodiklis buvo nukreiptas tiesiai į jos kambarėlį prie 
virtuvės, tame priestatėlyje šalia namo. 

— Aa... 

— Būtent. Jei rodiklio niekas nejudino, tai ir nieko, tuomet 
tai neturi jokios reikšmės. Tačiau jei kas nors jį pakreipė, tai tik 
tam, kad nuvestų mus pas Katasę... Supranti, kas nors iš to, ką aš 
vakar per vakarienę užsiminiau apie pagaliuką ir siūlą, suprato, 
jog mes jau radome pėdsaką, atėjo čia naktį ir nukreipė rodiklį į 
Katasės kambariuką. Tarsi dar vieną rodyklę. Jis žinojo, jog dar 
sykį ateisime pasižiūrėti, ar nėra naujo ženklo. 

- Bet iš kur žinai, jog rodiklį kas nors pajudino? 

— Nesu tikras. Bet man nežinia kodėl taip atrodo. Pjuvenose 
matyti pėdsakas, tarsi pirma būtų gulėjęs kitaip... O dar pažvelk 
į tuos tris akmenukus... ir į tuos tris ratukus... ir į tas tris išrau- 
tas žoleles... ir į tas tris sagas, tikriausiai nuo balno... Ar nieko 
nematai? 

— Ko? 

— Susidaro tarsi trikampiai, rodantys į rodiklį, lyg kas nors 
norėtų atkreipti į jį mūsų dėmesį... Sudaro tokį, matai, tarsi rimą 
tam rodikliui. Tai... tikriausiai... kaip manai? 

Atitraukiau žvilgsnį nuo gelsvos skruzdėlės, kuri kartkar- 
tėmis išlįsdavo tarp odinių diržų, bėginėdama į kairę, į dešinę, 
pirmyn, atgal, beveik jo nesiklausiau, girdėjau kas penktą žodį, 
kaip viskas idiotiška, vienas vargas, vargas ir nelaimė, paže- 
minimas, visas tas mūsų tampymasis, nesmagumas, kvailystė, 
kylanti virš nuolaužų ir šlamšto krūvos prie šios sienos, ir rusva 
jo fizionomija išsprogusiomis akimis, tokia niekinga. Ėmiau vėl 
postringauti, jog kam čia norėtųsi, kas ten imtųsi kurti tokius 
neryškius ženklus, kad jų beveik visai nematyti, kas galėtų nu- 
matyti, kad mudu susigaudysime, jog rodiklis pakreiptas kitur... 
juk nė vienas, jei visi šulai galvoje... Tačiau jis mane nutraukė: 

— O kas sakė, kad jam visi šulai galvoje? Be to, iš kur Žinai, 
kiek jis kuria ženklų? Gal mes atradome tik vieną iš daugelio... — 
Jis rankos mostu aprėpė sodą ir namą: — Galbūt čia knibždėte 
knibžda ženklų... 

Stovėjome - grumstai, voratinkliai - ir jau žinojome, jog visko 
taip nepaliksime. Ką daugiau galėjome daryti? Pakėliau plytos 

— Na ką? Seksime pagal rodiklio kryptį? 

Jis droviai susijuokė. 

— Nieko nepadarysi. Pats supranti. Dėl šventos ramybės. Rytoj 
sekmadienis. Jai laisva diena. Teks patikrinti jos kambariuką, 
pažiūrėsim, gal ten kas nors yra... Ojei nėra, bent jau nustosim 
kvaršinę sau galvas! 

- Žiūrėjau į nuolaužas, jis irgi — tarsi būtų norėjęs išskaityti 
iš jų nežymų, kiaulišką lūpų sprūdimą į šalį, ir iš tiesų atrodė, 
jog nuolaužos, branktai, diržai, šiukšlės ėmė pulsuoti ratu besi- 

sukančia slydimo atmosfera, šio iškreiptumo bruožais... kartu 
su pelenine, lovos tinkleliu, gludumu ir Žiojimusi... Visa tai jau 
vibravo, virė, siekė Leną ir man ėmė kelti baimę, nes pamaniau, 
kaipgi taip, vėl imsime veikti ir veikdami realizuosime... pa- 
leisime veikti tą rodiklį, aš artinsiuos prie lūpų, dabar, iš šitų 
nuolaužų pusės - tai mane žavėjo, - nes maniau, ak, pradėsime 
veikti, veikdami įsibrausime į tą paslaptį, taip, taip, įsibrauti į 
Katasės kambarėlį, iškrėsti, apžiūrėti, patikrinti! Patikrinti! Ak, 
ta viską nušviečianti veikla! Ir ak, ta užtemdanti veikla, vedanti 
į naktį, pas pamėkles! 

Na, kad ir kaip būtų, pasijutau geriau - parėjome žvyruotu 
takeliu tarsi du sekliai - detalus mūsų planų aptarimas padėjo 
man garbingai ištverti iki kitos dienos. Vakarienė praėjo ramiai, 
mano regėjimo laukas vis labiau apsiribojo vien staltiese, nes 
Lenos rankutė... šiandien ramesnė, be stipresnių virpesių (bet 
būtent tai galėjo būti įrodymas, jog tai ji nukreipė rodiklį!)... ir 
kitos rankos, pavyzdžiui, mieguista Leono ranka arba Liudviko 
erotiška-neerotiška ranka ir Kulkos letena, lyg bulvė prie buro- 
ko, kumštelis, lendantis iš išvešėjusio bobiško peties, ir visa tai 
žadino tylomis augantį nesmagumą... dar nemaloniau atrodė 
ties alkūne, kur sutrūkinėjęs raudonis virto melsvais ir violeti- 
niais ruoželiais, vedančiais į dar tolesnes kerteles. Painios, kan- 
kinančios rankų kombinacijos priminė kombinacijas ant lubų, 
ant sienų... visur... Leono ranka nustojo belsti, jis dviem dešinės 
rankos pirštais suėmė vieną kairės rankos pirštą ir taip jį laikė, 
atidžiai stebėdamas, šypsodamasis sustingusia svajinga šypsena. 
Aišku, pokalbis ten viršuje, virš rankų, nesiliovė, bet tik kada 
ne kada nugirsdavau vos vieną kitą žodį, buvo kalbama įvai- 
riomis temomis, o kartą Liudvikas pasakė, kaip, tėve, manote, 
įsivaizduokite, dešimt kareivių žąsele eina vienas paskui kitą, 

kaip, tėve, manote, kiek laiko tektų sugaišti šiems kareiviams 
surikiuoti visomis galimomis kombinacijomis, pavyzdžiui, per- 
rikiuojant trečiąjį į pirmojo vietą ir taip toliau... jei tartume, kad 
per dieną padarome vieną keitimą? Leonas susimąstė: per tris 
mėnesiusius? Liudvikas pataisė: 

— Per dešimt tūkstančių metų. Tai apskaičiuota. 

— Žmogau, - pasakė Leonas. — Žmogau... Žmogau... -jis nutilo 
ir sėdėjo pasišiaušęs. Galėjo atrodyti, jog Liudviko ištartas žodis 
„kombinacija“ buvo kaip nors susijęs su mano galvoje kylan- 
čiomis „kombinacijomis“, tai galėjo atrodyti ir kaip tam tikras 
ypatingas aplinkybių sutapimas, jog jis užsiminė apie kareivių 
kombinacijas kaip tik tada, kai aš skendėjau tokioje kombinacijų 
gausoje, ar tai beveik nuskambėjo kaip garsiai išsakytas mano 
nerimas - ak, „beveik“, kiek jau kartų man buvo įkyrėjęs šis 
„beveik“ — tačiau reikia atsižvelgti ir į tai, jog ši istorija apie 
kareivius mane apstulbino, nes susisiejo su mano nerimu, juk 
todėl ir išskyriau ją iš daugybės kitų dalykų, apie kuriuos buvo 
kalbama. Taigi, šį aplinkybių sutapimą iš dalies (ak, iš dalies!) 
sąlygojau aš pats — ir kaip tik tai buvo sunku, bjauru, klaidu, 
jog nežinojau, kokiu mastu pats esu kaltas dėl aplink mane su- 
sidarančių kombinacijų, ak, vagie, kepurė dega! Tik pamanyk, 
kokia gausybė garsų, formų pasiekia mus kiekvienu egzistavi- 
mo momentu... ištisas spiečius, šniokščiantys vandenys, upė... 
kas gali būti lengviau, negu kombinuoti! Kombinuoti! Šis žodis 
akimirkai mane apstulbino tarsi tamsiame miške išniręs lauki- 
nis žvėris, bet čia pat nugrimzdo aplinkui sėdinčių, kalbančių, 
valgančių septynių žmonių šurmulyje, vakarienė tęsėsi, Katasė 
padavė Lenai peleninę... 

„Turiu visa tai nušviesti, išsiaiškinti, pasiekti esmę...“ Bet 
nesitikėjau, jog kambariuko krata ką nors atskleis, tik tiek, kad 

tas mūsų rytdienos projektas padėjo lengviau išlaikyti tą keistą 
lūpų priklausomybę nuo lūpų, miesto nuo miesto, žvaigždės 
nuo žvaigždės... Ir pagaliau kas gi čia keista, jog lūpos siejasi su 
lūpomis, jei nuolat, be paliovos vienos man siejosi su kitomis, 
viena tykojo iš už kito, už Liudviko rankos Lenos ranka, už 
puodelio stiklinė, už dryžio ant lubų sala, pasaulis išties buvo 
tarsi širma ir nesirodė niekaip kitaip, kaip tik. gindamas mane 
vis tolyn ir tolyn - daiktai spardė mane kaip kamuolį! 

Staiga nežinia kas bilstelėjo. 

Atgarsis, tarsi kas būtų lazda trinktelėjęs per lazdą - trumpai, 
sausai, nesmarkiai - tačiau šis atgarsis buvo ypatingas, toks ypa- 
tingas, jog iškrito iš balsų visovės. Kas bilstelėjo? Kas subraškėjo? 
Nutirpau. Mano galvoje švystelėjo tarsi „prasideda“, apmiriau, 
nagi, vaiduokli, išlįsk!.. Bet garsas prapuolė, nieko neįvyko, gal 
tai sugirgždėjo kuri nors kėdė... nieko rimta... 

Nieko rimta. Rytoj sekmadienis, trikdantis mūsų gyvenimo 
ritmą, tiesa, kaip ir kas rytą, mane pažadino Katasė ir kurį laiką 
stovėjo ties manimi vien iš geranoriškumo, tačiau tvarkyti kam- 
barį ėmėsi pati ponia Mancia, kuri, ridinėdamasi į visas puses su 
skuduru rankoje, pasakojo, kaip jie Drohobyče turėjo „gražios 
vilos pirmą aukštą su patogumais“ ir nuomojo kambarius su 
maitinimu arba be, paskui šešerius metus Pultuske „patogiuo- 
se apartamentuose ketvirtame aukšte“, tačiau, be nuolatinių 
gyventojų, neretai jiems ant sprando užsikardavo šeši valgyto- 
jai „iš miesto“, daugiausia pagyvenę, su savo ligomis, vienam 
putrelės, kitam sriubelės, o dar kitam nieko rūgštaus, jau sakiau 
sau, ne, nieko nebus, pakaks, nebegaliu ir pasakiau tiems savo 
seniams, kad būtumėt matę tą neviltį, poniute mūsų, kas mumis 
pasirūpins, aš jiems sakau, štai matote, per daug širdies sudedu, 
plėšausi, negi turiu žudytis, juo labiau, kad visą dieną turėjau 

prižiūrėti Leoną, nė neįsivaizduojate, tai šį, tai tą, visą laiką ką 
nors, nė nežinau, kaip tas žmogus be manęs gyventų, net kavą 
jam nešioju į lovą, visą gyvenimą, visą gyvenimą, laimei, jau 
tokia esu, nepakenčiu tinginystės, nuo ryto iki vakaro, nuo va- 
karo iki ryto, pagaliau, jei ką, tai ir pasilinksminti, kitų aplankyti 
arba svečius priimti, žinote, Leono pusseserė ištekėjusi už grafo 
Koziebrodzkio, o kaipgi, ir aš kai už Leono tekėjau, visa giminė 
raukė nosis, o ir pats Leonas taip bijojo savo tetos, ponios gra- 
fienės, kad dvejus metus manęs nepristatė, aš sakau, nebijok, 
Leonai, aš su ta tavo teta susitvarkysiu, ir kartą laikraštyje randu 
parašyta apie labdaros balių, o organizaciniame komitete ponia 
grafienė Koziebrodzka, nieko Leonui nesakau, tik sakau, Leonai, 
eime į balių, tai, sakau jums, dvi savaites slapčia ruošiausi, dvi 
siuvėjos, kirpėja, masažai, net pedikiūrą dėl drąsos pasidariau, 
pasiskolinau iš Telės papuošalų. Leonas, mane išvydęs, tiesiog 
sustingo, o aš lyg niekur nieko, įeiname į salę, muzika, aš Leoną 
už parankės ir tiesiai prie ponios grafienės, o ji, įsivaizduokit, 
atsuko nugarą! Parodė panieką! Aš sakau Leonui: tavo tetu- 
lė akiplėša, ir nusispjoviau, jis, žinote, nė žodžio, jis jau toks, 
plepa, plepa, o kai reikia, tai ir nieko, arba ima išsisukinėti, bet 
paskui, kai gyvenome Kielcuose, o aš viriau uogienes, ne vie- 
nas aplinkinis dvarininkas pas mus užeidavo, tas uogienes jie 
užsisakydavo prieš mėnesį. Ji pritilo, šluostė dulkes, tylėjo, tarsi 
apskritai nebūtų prasižiojusi, kol Fuksas paklausė: 

— Ir ką? 

Tadaji papasakojo, jog vienas iš jų gyventojų Pultuske sirgo 
džiova, jį tekdavo maitinti grietine tris kartus per dieną, „kol 
ims pykinti“... ir išėjo. Ką visa tai reiškė? Kokia prasmė? Kas 
slypėjo už visų šių istorijų? O kaip stiklinė? Kodėl vakar atkrei- 
piau dėmesį į stiklinę ant stalo svetainėlėje prie lango, kartu su 

šalia gulėjusiomis dviem siūlų ritėmis —- kodėl praeidamas į tai 
žvilgtelėjau — ar tai buvo dėmesio vertas dalykas - gal nulipti 
žemyn, dar sykį pasižiūrėti, patikrinti? Fuksui irgi teko paslap- 
čiomis tikrinti, tyrinėti, žiūrinėti ir svarstyti, jis taip pat buvo itin 
išsmulkėjęs — kvailai išsmulkėjęs. Fuksas, taip... bet jis neturėjo 
nė šimtosios dalies tokių motyvų, kaip aš... 

— Lena, tarsi kraujas, cirkuliuojantis visose šiose kvailys- 
tėse! 

Negalėjau atsispirti įspūdžiui, jog už visa ko slypi Lena, slen- 
kanti link manęs, įsitempusi, droviu, slaptu veržimusi... Beveik 
mačiau ją: kaip klaidžioja po namus, slankiodama palei sienas, 
pakampėmis, braižinėja lubose, pasuka rodiklį, pakabina pa- 
galiuką, dėlioja iš daiktų figūras... Lena... Lena... veržiasi link 
manęs... galbūt maldauja pagalbos! Nesąmonė! Taip, nesąmonė, 
nors, kita vertus, ar iš tiesų galėjo būti taip, kad šios dvi anoma- 
lijos, šis lūpų „ryšys“ ir šie ženklai neturėtų tarpusavyje nieko 
bendra? Nesąmonė. Taip, nesąmonė, bet galėjo būti visiška iliuzi- 
ja ir toks manyje įsitempęs dalykas, kaip Lenos iškreiptumas per 
Katasės lūpas! Vakarieniavome tik su Kulka, nes Lena išsiruošė 
su savo vyru pas pažįstamus, Leonas išėjo lošti bridžo, Katasei 
sekmadienis buvo laisva diena, ir ji išėjo iš karto po pietų. 

Vakarienę puošė nenutylantis Kulkos balsas - matyt plepėji- 
mo priepuolis ją ištikdavo tada, kai arti nebūdavo Leono - vien 
apie tai, kad gyventojai, jog su gyventojais, jog visą gyvenimą, 
ponai, nė neįsivaizduojate, tam valgyti, kitam patalą, tam klizmą, 
tas su krosnele, apie krosnelę... beveik nesiklausiau, dar kažkas 
„Su mergšėmis“, „butelis už lovos, jau galas nebetoli, per tuos 
butelius“, „sakau jam, grimasos, grimasos, o šalikas ten, kur 
pats žinote“, „prisikariavau, nusiplūkiau, juk ne akmeninė“, 
„Nniekdariai, kad juos Dievas nubaustų“, „viena dievo bausmė 

su tais nevalomis, Jėzau“, jos akutės stebėjo, kaip mes valgome, 
krūtinė rėmėsi į stalą, o besilupanti alkūnės oda įgavo rausvai 
violetinę spalvą, lygiai kaip pačios didžiausios įlankos kaubu- 
rėliai ant lubų virto blyškiai gelsvais šlakais... „Jei ne aš, visi 
būtų išmirę“, „ne kartą naktį, vaitojantį“, „tada Leoną perkėlė, 
ir mes išsinuomojome““... Ji buvo tarsi lubos, už jos ausies buvo 
lyg sukietėjusi pūslė, toliau prasidėjo miškas, plaukai, iš pradžių 
du ar trys, tarsi plaukelių žiedas, dar toliau vėl miškas, žilsvai 
juosvi, tankūs, garbiniuoti, susipynę, kai kur garbanėlės, kai kur 
kuokštai, toliau plika, leidžiasi žemyn, čia pat pasirodo sprando 
oda, labai švelni, balta, o čia pat vėl rėžis tarsi nuo nago ir pa- 
raudimas, paskui ant peties, ties palaidinės kraštu, tarsi dėmė 
paplėkusi, nutrinta, ji slėpėsi po palaidine ir ten tęsėsi iki pat 
kitų spuogų, kitų nutikimų... Ji buvo tarsi lubos... „Kai gyvenome 
Drohobyče“, „angina, paskui reumatizmas, kepenų akmenys “... 
Buvo tarsi lubos, neaprėpiama, neišsemiama, neišmatuojamos 
jos salos, salynai, šalys... Po vakarienės luktelėjome, kol ji nueis 
miegoti, ir apie dešimtą ėmėmės darbo. 

Reiškiniai, kuriuos išjudinome savo veikla? 

Tvirtos Katasės kambarėlio durys nebuvo kliūtis, žinojome, 
jog raktą ji visada palieka ant vijokliais apkerojusios palangės. 
Sunkiausia buvo tai, jog visiškai negalėjome būti tikri, kad tas, 
kas mus vedžiojo už nosies - jei tarsime, jog kas nors tai darė — 
neseka mūsų kur nors pasislėpęs... ir gal net gali sukelti triukš- 
mą, ką gali žinoti? Nemažai laiko sugaišome slankiodami palei 
virtuvę ir stebėdami, ar niekas mūsų neseka - bet namas, langai, 
sodelis ramiai skendėjo naktyje, priplūdusioje tirštų, išsiskėtusių 
debesų, tarp kurių kartais išnirdavo įsibėgėjęs mėnulio pjautu- 
vas. Tarp medelių lakstė šunys. Bijojome apsijuokti. Fuksas man 
parodė dėžutę, kurią laikė rankoje. 

— Kas tai? 

- Varlė. Gyva. Šiandien sugavau. 

— O kam? 

— Jei mus kas nors sučiuptų, pasakytume, jog įsibrovėme 
įleisti varlę jai į lovą... Pokštaujame! 

Jo žuvies veidas buvo blyškiai rusvas, nužiestas Drozdovskio. 
Aišku, varlė - gudrus sumanymas. Varlė, tenka pripažinti, nebu- 
vo tik šiaip sau, jos glitumas, besisukiojantis apie Katasės glitu- 
mą... mane tai net apstulbino, sutrikdė... juo labiau, kad ji nebuvo 
tolima žvirbliui - žvirblis ir varlė - varlė ir žvirblis... ar už jų kas 
nors neslypi? Ar tai tikrai nieko nereiškia? Fuksas pasakė: 

— Eime pasižiūrėti to žvirblio. Vis tiek reikia šiek tiek palū- 
kėti. 

Nuėjome. Po medžiais, krūmokšniuose, pažįstama tamsa, pa- 
žįstamas kvapas, priartėjome prie pažįstamos vietos, bet žvilgs- 
nis bergždžiai plakėsi įjuodumą ar veikiau į daugybę įvairiausių 
visa ką nutrinančių juodumų - ten žiojėjo dumbančios juodos 
duobės kartu su visomis kitomis skylėmis, sferomis, sluoksniais, 
užnuodytais pusiau egzistavimo, ir visa tai susiliejo į tam tikrą 
klampų, besipriešinantį mišinį. Laikiau rankoje žibintuvėlį, bet 
nevaliojau jo įžiebti. Žvirblis tikriausiai kabojo prieš pat mus, 
už poros žingsnių, žinojome, kur, bet negalėjome pasiekti jo 
žvilgsniu, kurį rijo kai kas jį paneigiąs, tamsa. Pagaliau... sušmė- 
žavo tarsi formos šerdis, sutirštėjimas, ne didesnis už kriaušę... 
kabojo... 

— Jis čia. 

Nuščiuvusioje tamsoje atsiliepė mūsų varlė... ne, ji nesukurkė, 
bet jos egzistavimas, pažadintas žvirblio egzistavimo, pasklei- 
dė žinią apie save. Buvome čia su varle... ji buvo čia, kartu su 
mumis, žvirblio akivaizdoje, susigiminiavusi su juo varlių ir 

žvirblių sferoje, atnešusi čia slystančių lūpų sprūdimą... ir varlės, 
žvirblio bei Katasėlės trijulė stūmė mane į tą burnos ertmę, o 
juodą krūmokšnių ertmę vertė jos burnos ertme su ta pačia lūpų 
išdaiga... sprūstančia. Geidulys. Gašlybė. Stovėjau sustingęs, 
Fuksas jau traukėsi iš krūmų, nieko nauja, sušnibždėjo jis, o kai 
išėjome į kelią, naktis ir dangus, su mėnuliu, su debesų tumuluų 
sidabruotais kraštais, nušvito. Veikti! Manyje beprotiškai daužėsi 
troškimas veikti, apvalančio vėjo troškimas, buvau pasiryžęs 
griebtis bet ko! 

Varganas buvo tas mūsų veikimas, pasigailėk, Viešpatie, - du 
sąmokslininkai su varle pagal rodiklio liniją. Dar sykį nužvel- 
gėme sceną: namą ir šmėžuojančius plonyčius medelių šešėlius, 
blyškius nuo kalkių, didesnių medžių sutirštėjimus gilumoje 
ir plytinčią sodelio erdvę — apčiuopiau raktą ant palangės, vi- 
jokliuose, įkišau jį į spyną, kilstelėjau duris su visais vyriais, 
kad negirgždėtų. Tuo metu varlė dėžutėje nustojo būti svar- 
bi ir pasitraukė į antrą planą. Vos prasivėrus durims mažyčio 
kambariuko žemomis lubomis ertmė, padvelkusi aitriu, tvankiu 
kvapu, lyg skalbyklos, duonos, žolelių, ta Katasės ertmė mane 
sužadino, pagadintos lūpos įsisiurbė į mane ir ėmė traukti vidun, 
tad turėjau būti atidus, kad Fuksas nesuvoktų mano sutrikusio 
kvėpavimo priežasties. 

Jis įėjo vidun su žibintuvėliu ir varle, o aš stovėjau pravertų 
durų tarpduryje ir saugojau. Nosine apvynioto žibintuvėlio 
prislopusi šviesa klaidžiojo lova, spinta, krepšiu, lentyna, iš- 
skirdama vis kitas vietas, kampus, fragmentus, patalynę, sku- 
durus, sulaužytas šukas, veidrodėlį, lėkštutę su monetomis, 
pilką muilą, vieną po kito išnyrančius daiktus, tarsi filme, lygiai 
kaip lauke debesis vijo debesį - aš stovėjau duryse tarp tų dviejų 
eisenų: daiktų ir debesų. Nors kiekvienas iš tų daiktų buvo jos, 

Katasės, bet jie įgijo kai ką jos tik būdami kartu, užsimindami 
apie jos buvimą, antrinį buvimą, kurį pažeidinėjau, pasitelkęs 
Fuksą - jo žibintuvėliu - pats stovėdamas pašalėje, sargyboje. 
Pažeidinėjau jį pamažu. Slankiojanti, šokčiojanti šviesos dėmė 
akimirką ties kuo nors sustodavo, tarsi susimąsčiusi, paskui 
vėl imdavo naršyti, landžioti, skverbtis ir grabinėti, atkakliai 
ieškodama kiauliškumo - jo mes ieškojome, jo atėjome. Kiau- 
liškumas! Kiauliškumas! O varlė tebebuvo dėžutėje, kurią jis 
buvo padėjęs ant stalo. 

Tarniškas prasčiokiškumas, spinduliuojantis iš nešvarių šukų 
ir šukėto riebaluoto veidrodėlio, iš plono drėgno rankšluosčio — 
tarnaitės turtas, jau mieste, bet vis dar kaimietiškas, paprastas, 
čiupinėjome jį, kad atskleistume slidžiai išsuktą nuodėmingumą, 
slypėjusį čia, šioje bemaž burnos ertmėje, trynusį savo pėdsa- 
kus... Čiuopėme sugedimą, iškrypimą, niekšystę. Tai turėjo būti 
kur nors čia! Staiga žibintuvėlio spindulys atsirėmė į didelę foto- 
grafiją kampe už spintos, ir iš rėmelių išniro Katasė... su lūpomis 
be defekto! Stebuklas! 

Tyros, doros, geraširdės kaimietės lūpos! 

Veidas daug jaunesnis, apvalesnis! Katasė, vilkėdama šventiš- 
kai, su iškilminga dekoltė, ant suoliuko po palme, už jos matėsi 
valties priekis, ją laikė už rankutės drūtas ūsuotas meistras stačia 
„apykakle... Katasė maloniai šypsojosi... 

Kai pabundi naktį ir gali prisiekti, jog langas yra iš dešinės, 
o durys tau už galvos, pakanka vieno vienintelio žvilgsnio, kad 
susivoktum, užtenka pašvaistės pro langą, laikrodžio tiksėjimo, 
kad tavo galvoje viskas susidėstytų kaip priklauso. Kas dabar? 
Tikrovė griausmingai primetė mums save - visa kas sugrįžo į savo 
vietas, tarsi sugėdinta ir pastatyta į vietą. Katasė: padori tarnaitė, 
eismo avarijoje susižalojusi viršutinę lūpą; mes: du lunatikai. 

Susigėdęs žvilgtelėjau į Fuksą. Jis nieko nepaisydamas ir 
toliau kažko ieškojo, žibintuvėlis vėl naršė, sąskaitos ant sta- 
lo, kojinės, šventųjų paveikslėliai, Kristus ir Dievo Motina su 
puokšte — tik kas iš tų paieškų? Dabar tai buvo tik įžūli mina, 
lošiant prastomis kortomis. 

— Jau baik, - sušnibždėjau aš. - Eime. 

Bet kokia kiauliškumo tikimybė išgaravo iš apšviestų daiktų, 
tuo tarpu pati šviesa tapo kiauliška - grabinėjimas, uostinėjimas 
įgijo savižudybės atspalvį: mudu dviese šiame kambarėlyje tarsi 
dvi gašlios beždžionės. Į mano žvilgsnį jis tik šyptelėjo ir toliau 
klaidžiojo žibintuvėliu po kambarį, buvo matyti, jog jo galvoje 
visiškai tuščia, nieko, nieko, nieko, tarsi kas nors, susivokęs, jog 
pametė viską, ką nešė, vis dėlto eitų toliau... ir jo šnipštas dėl 
Drozdovskio susikalbėjo su šituo šnipštu, viskas susiliejo į vieną 
šnipštą... Jau nepadoriai išsišiepęs, tarsi viešnamyje, jis žvalgėsi 
po Katasės kaspinėlius, vatą, nešvarias kojines, lentynas, užuo- 
laidėles, pats stovėdamas šešėlyje, mačiau, kaip jis tai daro... jau 
vien iš keršto ir dėl vaizdo, savo paties gašlumu keršydamas 
už tai, kad ji nustojo buvusi gašli. Grabinėjimas, šviesos dėmė, 
šokanti apie šukas, apie bato kulnį... Tik jokios naudos! Viskas 
veltui! Visa tai jau nebeturėjo jokios prasmės ir pamažu byrėjo 
tarsi siuntinys, perpjovus virvutę, daiktai darėsi bereikšmiai, 
mūsų juslumas merdėjo. Artėjo ta grėsminga minutė, kai nebe- 
bus žinia, ką daryti. 

Tada kai ką pastebėjau. 

Galbūt tai visiškas niekas, bet gal ir ne niekas. Veikiausiai tai 
nesvarbu... bet, šiaip ar taip... 

Jis apšvietė adatą - neįprastą tuo, jog buvo įsmeigta į stal- 
viršį. 

Tai nebūtų buvę verta dėmesio, jei ne tai, jog aš jau pirma bu- 
vau pastebėjęs kiek keistesnį dalyką - plieninę plunksną, įsmeig- 
tą į citrinos odelę. Taigi, jam apčiuopus tą įsmeigtą adatą, aš 
suėmiau jam už rankos ir nukreipiau žibintuvėlį į plunksną - tik 
tam, kad sugrąžinčiau mūsų buvimui čia sekimo iliuziją. 

Tačiau žibintuvėlis žvitriai sukruto, ir netrukus dar kai ką 
surado — nagų dildę ant komodos. Dildė buvo įsmeigta į kartono 
dėžę. Šios dildės pirma nepastebėjau, žibintuvėlis rodė ją man, 
tarsi sakydamas: „O ką dabar pasakysi?“ 

Dildė - plunksna - adata... dabar žibintuvėlis tarsi šuo, su- 
uodęs pėdsaką, šokinėjo nuo daikto prie daikto, ir atradome dar 
dvi smeigenas: du segtukus, įsmeigtus į kartoną. Tai nebuvo 
didelis atradimas. Nebuvo didelis, o vis dėlto mūsų varge rodė 
naują veiksmo kryptį, žibintuvėlis darbavosi, šokinėjo, nagrinė- 
jo... ir dar kai kas... dar vinis, įkalta į sieną, tokia keista, vos pora 
centimetrų virš grindų. Tačiau vinies keistumo jau nebepakako, 
tad mes tikrai persistengėme, taip ilgai šviesdami į vinį... O dau- 
giau nieko... nieko... vis ieškojome, bet paieškos išsisėmė, tvanki 
kambarėlio ertmė ėmė irti... pagaliau žibintuvėlis užgeso... kas 
toliau? 

Jis pravėrė duris, mudu ėmėme trauktis. Prieš pat išeidamas 
jis akimirksnį pašvietė tiesiai Katasei į lūpas. Aš, atsirėmęs į 
lango nišą, sugraibiau ranka plaktuką ir sušnibždėjau „plak- 
tukas“ - tikriausiai todėl, kad plaktukas siejosi su į sieną įkalta 
vinimi. Nesvarbu. Eime. Užrakinome duris, padėjome raktą į 
vietą, koks vėjas ten viršuje, sušnibždėjo jis po slenkančių de- 
besų kupolu, jis, nevykėlis, atstumtas, erzinantis, kam aš su juo 
prasidėjau, pats kaltas, vis viena, namas kyšojo priešais mus, 
už kelio irgi kyšojo visos eglės, kyšojo maži medeliai sodelyje, 

viskas priminė pokylį, kai nutrūkus muzikai poros stypso tyloje, 
jaučiausi kvailai. 

Kas dabar? Grįžti miegoti? Mane supo visiškas visa ko nu- 
sialinimas ir išsekimas. Nė jausmų nebebuvo. 

Jis atsigręžė į mane, norėdamas kažką pasakyti, bet staiga 
tylą ištaškė Žvangesys - aidintis visa jėga! 

Sudrebėjau - tai iš už namo, nuo kelio pusės, štai iš kur tas 
beprotiškas trenksmas, ten nežinia kas ką daužė! Tarsi kūju! 
Tūužmingi kūjo dūžiai, sunkūs, geležiniai, vienas po kito, bum, 
bum, įnirtingai, iš visų jėgų! Geležies Žvangesys begarsę naktį, 
toks stulbinantis, jog bemaž ne iš šio pasaulio... Prieš mus? Puo- 
lėme prie sienos, tarsi šie su niekuo nederantys smūgiai būtų 
nutaikyti į mus. 

Žvangesys netilo. Žvilgtelėjęs iš už kampo, sugriebiau jį už 
rankovės. Ponia Mancia! 

Ponia Kulka! Vilkėdama chalatu plačiomis rankovėmis, tarp 
tų plevenančių rankovių, ji alsavo ir daužė, kilnodama viršun 
kūjį ar kirvį, daužė juo į kelmą, tarsi galvoje būtų pasimaišę. 
Kala? Ką ji kala? Iš kur tas kalimas, neviltingas ir atkaklus... 
kurį... kurį... kurį mudu palikome Katasės kambarėlyje...-o da- 
bar jis, milžiniškas, siautėjo čia, ir geležies Žvangesys viešpa- 
tavo! | 

Tas plaktukas, kurį užkliudžiau alkūne, kai ėjome iš kamba- 
riuko, virto kūju, segtukai, adatos, plieninės plunksnos ir sukal- 
tos vinys pasiekė kulminaciją ir staiga ištrūko į laisvę. Vos taip 
pagalvojęs, nustūmiau šalin netikusią mintį, bet tą pat akimirką 
kitas kalimas, tarsi beldimas, pasigirdo... iš namo vidaus... kaž- 
kur iš viršaus, iš antro aukšto, spartesnis, tirštesnis, atitariantis 
aniems dūžiams, patvirtinantis kalimas taršė man smegenis, 
panika blaškėsi po tamsą, tikra beprotybė, lyg koks žemės dre- 


63 


bėjimas! Ar tik ne iš Lenos kambariuko? Palikęs Fuksą įpuoliau 
į trobą, užbėgau laiptais į viršų... ar tai Lena? 

Bet kol užbėgau laiptais, viskas nutilo — sustojau antrame 
aukšte, alsuodamas, nes mane vijęs trenksmas jau buvo nutilęs. 
Tyla. Man net šovė į galvą mintis, visiškai blaivi, - apsiraminti ir 
grįžti į savo kambarį. Tačiau Lenos kambario durys, koridoriuje 
trečios, buvo tiesiai priešais mane, o manyje vis dar aidėjo trenks- 
mas, kalimas, dūžiai, kūjis, plaktukas, adatos, vinys, kalimas, 
kalimas, įsilaužti pas Leną, laužtis pas ją... Ir galų gale, puolęs 
kumščiais jos duris, ėmiau belsti ir daužytis! Iš visų jėgų! 

Tyla. 

Man toptelėjo, jog jei kas nors atidarys duris, suriksiu: „Va- 


gys 
vyravo tyla, nieko nesigirdėjo, nieko, nieko, tyliai, greitomis 


17 

„ kad kaip nors pasiteisinčiau. Tačiau nieko neįvyko - įsi- 


pasitraukiau, nulipau žemyn. Apačioje irgi buvo ramu. Tuščia. 
Nė gyvos dvasios. Nei Fukso, nei Kulkos. Tai, jog iš Lenos kam- 
bario niekas neatsiliepė, buvo nesunkiai paaiškinama: jų nebuvo, 
dar nebuvo grįžę iš svečių, trenksmas sklido visai ne iš ten - bet 
kur dingo Fuksas? Kur Kulka? Apsukau ratą aplink namus, palei 
pat sieną, kad niekas manęs nematytų pro langus - siutas dingo 
be pėdsakų, medžiai, takeliai, žvyras po įsilėkusiu mėnuliu, 
daugiau nieko. Kur Fuksas? Akyse ėmė kauptis ašaros, nedaug 
trūko, kad būčiau atsisėdęs ir pravirkęs. 

Staiga išvydau, jog antrame aukšte šviečia vienas langas -jų, 
Lenos ir Liudviko, kambario. 

Aha, vis dėlto jie girdėjo mano beldimą! Kodėl neatidarė 
durų? Ką daryti? Vėl nebuvo ko griebtis, nieko, likau be darbo. 
Ką? Ką? Grįžti į mūsų kambarį, nusirengti ir miegoti? Patykoti 
kur nors čia? Ką? Ką? Verkti? Jų langas antrame aukšte nebuvo 
uždengtas, šviesa degė... ir... ir... kaip tik priešais, už tvoros, augo 

vešli, išsikerojusi eglė... Įlipęs, galėčiau pasižiūrėti... Šis sumany- 
mas buvo kiek pamišėliškas, bet tasai pamišėliškumas siejosi su 
ankstesnėmis beprotybėmis... Ką dar galėjau daryti? 

Trenksmas ir bendra sumaištis leido man imtis šio sumany- 
mo, jis išniro priešais mane tarsi šis medis, ir nieko daugiau prie- 
šais akis nebuvo. Išėjau į kelią, prasibroviau iki eglės kamieno ir 
ėmiau atsargiai lipti aukštyn per tą šiurkštų, dygų padarą. Lauž- 
tis pas Leną! Brautis pas Leną... Šio laužimosi likučiai daužėsi 
manyje, ir aš vėl laužiausi... ir visa tai - Katasės kambariukas, 
fotografija, segtukai, Kulkos daužymas - visa tai užleido vietą 
svarbiausiam, vieninteliam laužimuisi pas Leną. Atsargiai lipau 
aukštyn, nuo šakos ant šakos, vis aukščiau. 

Nebuvo lengva, lipau ilgai, o mano smalsumas darėsi karšt- 
ligiškas: pamatyti ją, pamatyti ją - pamatyti ją su juo - ką išvy- 
siu?.. Po to daužymosi, beldimosi - ką išvysiu? Manyje įsiutęs 
drebėjo mano andainykštis drebulys prie jos durų. Ką išvysiu? 
Jau aprėpiau žvilgsniu lubas ir viršutinę sienos dalį kartu su 
lempa. 

Pagaliau išvydau. 

Apstulbau. 

Jis jai rodė arbatinuką. 

Arbatinuką. 

Ji sėdėjo ant kėdutės, prie stalo, ant pečių tarsi šalį užsimetusi 
didelį rankšluostį. Jis stovėjo su liemene, laikė rankoje arbatinuką 
ir rodė jai. Ji žiūrėjo į arbatinuką. Kažką sakė. Jis kalbėjo. 

Arbatinukas. 

Buvau pasirengęs kam tik nori. Tik ne arbatinukui. Reikia 
suprasti, kas yra lašas, perpildąs kantrybės taurę. Kas yra „per 
daug“. Kartais realumo, kai šis nebepakeliamai išsipučia, pasida- 
ro gerokai per daug. Po tokios daugybės daiktų, kurių nė nebe- 

galėčiau išvardyti, po adatų, varlių, žvirblio, pagaliuko, rodiklio, 
plunksnos, odelės, kartono et cetera, po židinio, kamščio, rėžio, 
lietvamzdžio, rankos, vyzdžio ir t. t. ir t. t., po grumsto, tinklelio, 
vielos, lovos, akmenukų, krapštuko, viščiuko, spuogų, įlankų, 
salų, adatos ir taip toliau ir taip toliau, iki nuobodybės, iki persi- 
sotinimo, dabar dar tas arbatinukas - lyg Pilypas iš kanapių, nei 
į tvorą, nei į mietą, pats savaime, papildomai, nemokamai, tarsi 
iš nedarnos prabanga, chaoso perteklius. Pakaks. Man užgniaužė 
gerklę. To nebenurysiu. Nebeišeis. Jau gana. Grįžti. Namo. 

Ji nusimetė rankšluostį. Buvo be palaidinės. Jos nuogumas 
smogė man nuo krūtinės, nuo pečių. Tuo viršutiniu nuogumu 
ėmė mautis kojines, vyras vėl prabilo, ji atsiliepė, nusimovė antrą 
kojinę, jis užkėlė koją ant kėdės ir ėmė rištis batraištį. Nutariau 
lukterėti, pamaniau, jog dabar sužinosiu, kokia ji, kai būna su 
juo, nuoga, niekinga, žema, purvina, gliti, aistringa, šventa, jaut- 
ri, tyra, ištikima, gaivi, patraukli, o gal koketiška? Gal tik leng- 
vai pasiekiama? Gili? O gal tik atkakli arba nusivylusi, nuobo- 
džiaujanti, abejinga, karšta, gudri, pikta, angeliška, drovi, įžūli, 
pagaliau pamatysiu! Pasimatė jos šlaunys, kartą, kitą, Žinošiu, 
pagaliau ką nors išsiaiškinsiu, pagaliau kas nors paaiškės... 

Arbatinukas. 

Jis paėmė arbatinuką nuo stalo, pastatė ant lentynos ir priėjo 
prie durų. 

Šviesa užgeso. 


daryti? Ką darė? Kaip darė? Dabar ten galėjo dėtis kas tik nori. 
Nebuvo nei tokių gestų, nei tokio lietimosi, kuris būtų neįma- 
nomas, tamsa iš tiesų buvo nenuspėjama, ji arba raitėsi, arba 
nesiraitė, arba gėdijosi, arba mylėjo, arba apskritai nieko, arba 

kas nors kita, arba niekšybė, siaubas, niekada nieko nesužinosiu. 
Ėmiau lipti žemyn ir pamažu leisdamasis svarsčiau, kad jei ji 
būtų vaikas ryškiai mėlynomis akimis, irgi galėtų būti pabaisa — 
mėlynakė, vaikiška. Ką gali žinoti? 

Niekada nieko apie ją nežinosiu. 

Nušokau Žemyn, nusipurčiau, pamažu ėjau link namų, dan- 
guje viešpatavo lėkimas, ištisos bandos skuodė išsitaršiusios, jų 
švytinčios sandaros baltumas, branduolių juodumas, visa kas 
lėkė po mėnuliu, kuris irgi lėkė, plaukė, slinko, temo, geso ir vėl 
išnirdavo nepaliestas, padangę buvo apėmę du priešingų kryp- 
čių judėjimai, įsisiutę, tylūs - eidamas svarsčiau, ar nepasiuntus 
visko po velnių, ar neatsikračius viso šito balasto, ar nepasakius 
pas, nes pagaliau ta Katasės lūpa, pasak fotografijos, tebuvo vien 
mechaninis defektas. Taigi, kam man visa tai? 

O dar tas arbatinukas... 

Kam man ta lūpų asociacija - jos ir Katasės? Daugiau taip 
nebedarysiu. Paliksiu visa tai ramybėje. 

Atėjau iki priebučio. Ant turėklų tupėjo Lenos katinas Da- 
vidėlis. Išvydęs mane atsistojo ir išsirietė, kad paglostyčiau. 
Stipriai griebiau katiną už gerklės, ėmiau smaugti, staiga lyg 
žaibas mane nusmelkė, ką aš darau, bet pamaniau, kad ką dabar 
padarysi, per vėlu, iš visų jėgų sugniaužiau rankas. Pasmaugiau: 
Nukaro. | 

Kas dabar, kas toliau, stovėjau priebutyje su pasmaugtu ka- 
tinu rankose, reikėjo ką nors su juo daryti, kur nors jį padėti, 
paslėpti? Tačiau nė negalėjau numanyti, kur. Gal užkasti? Tik 
ką ten kapstinėsies viduryje nakties! Numesti ant kelio, neva 
mašina pervažiavo —- o gal į krūmus, ten, kur žvirblis? Mąsčiau, 
katinas mane slėgė, niekaip negalėjau apsispręsti, buvo tylu, 
bet pamačiau stiprią virvutę, kuria medelis, vienas iš tų nu- 

balintų kalkėmis, buvo pririštas prie kuolelio, atrišau virvutę, 
sumazgiau kilpą, apsidairiau, ar niekas nemato (namas buvo 
įmigęs, niekas nebūtų patikėjęs, jog čia ką tik prasiautė toks 
siaubas), prisiminiau, jog sienoje buvo kablys, nežinia kam, gal 
skalbiniams džiauti, nunešiau ten katiną, netoli, gal dvidešimt 
žingsnių nuo priebučio, pakoriau ant kablio. Kabojo kaip Žvirb- 
lis, kaip pagaliukas, iš to paties komplekto. Kas dabar? Buvau 
leisgyvis iš nuovargio, šiek tiek bijojau grįžti į kambarį, o gal ten 
Fuksas, nemiega, ims klausinėti... Bet patyliukais pravėręs duris 
pamačiau, jog jis giliai įmigęs. Aš irgi užmigau. 


V 


Ties manimi kalba Katasė, ak, kokie begėdžiai, Davidėlis pakar- 
tas, Davidėlis sode pakartas ant kablio, kas pakorė, tikra Dievo 
bausmė, niekšai, Lenos katiną karti! Tai mane iš karto pažadino. 
Katinas buvo pakartas. Pakoriau katiną. Nedrąsiai dirstelėjau į 
Fukso lovą, ji buvo tuščia, tikriausiai jau nuėjo prie katino, tai 
man paliko truputį vienatvės, kad susivokčiau... 

Visa tai mane taip apstulbino, tarsi ne aš pats būčiau jį pa- 
smaugęs. Iš miego vienu ypu atsidurti tokioje neįtikėtinybė- 
je, dėl Dievo, kurių galų jį smaugiau? Dabar prisiminiau, jog 
smaugdamas jutau, jog laužiuosi pas Leną, kaip ir tada, kai 
šturmavau jos duris —- cha, laužiausi pas ją, pasmaugdamas 
jos mylimą katiną - ir jausdamas, kad kitaip neįmanoma! Ta- 
čiau kam aš jį koriau ant kablio, koks lengvabūdiškumas, koks 
kvaišulys! Maža to, mąstydamas apie tą kvaišulį, pusnuogis, 
su abejonės šypsenėle mėšlungiškai susitraukusiame veide, 
kurį mačiau veidrodyje, jaučiausi veikiau patenkintas, negu 
sutrikęs — tarsi iškrėtęs šunybę. Net sušnibždėjau „kabo“, džiu- 
giai, patenkintas. Ką daryti? Kaip išsisukti? Jie ten apačioje jau 
tikriausiai iš visų pusių aptarinėja tą įvykį - ar kas nors manęs 
nematė? 

Pasmaugiau katiną. 

Šis faktas mane priveikė. Katinas buvo pasmaugtas ir kabojo 
ant kablio, o man neliko nieko kita, kaip tik nulipti žemyn ir 
apsimesti nieko nežinančiu. Tik vis dėlto kodėl jį pasmaugiau? 
Tiek prisikaupusių dalykų, tiek susikertančių motyvų, Lena, 
Katasė, ženklai, dūžiai, et cetera, kad ir varlė arba peleninė et 
cetera, klaidžiojau šioje sumaištyje, ir net šovė mintis, jog galbūt 
dėl arbatinuko, o gal nužudžiau dėl pertekliaus, papildomai, tai 
yra smaugimas, kaip ir arbatinukas, buvo tarsi viršvalandžiai. 
Ne, netiesa! Katiną smaugiau ne dėl arbatinuko. Tad su kuo tu- 
rėčiau sieti katiną? Neturėjau laiko mąstyti, reikėjo lipti žemyn 
ir stoti akis į akį su situacija, kuri ir be to buvo neįprasta, kupina 
nakties keistenybių... 

Nulipau. Apačioje tuščia, pamaniau, jog visi sodelyje. Ta- 
čiau prieš pasirodydamas priebučio tarpduryje, dirstelėjau į juos 
pro užuolaidą. Siena. Ant sienos negyvas katinas. Ant kablio. 
Prie sienos stovėjo žmonės, tarp jų Lena - iš tolo, sumažėjusi, 
atrodė tarsi simbolis. Pasirodyti priebutyje nebuvo lengva, tai 
tarsi šuolis į nežinomybę... O jei mane kas nors matė, jei po 
akimirkos teks ką nors lementi apkvaišus iš gėdos? Pamažu 
ėjau Žvyro takeliu, dangus lyg padažas, saulė, ištirpusi balto- 
se platybėse, vėl bus kaitra, kokia vasara! Artėjau, ir katinas 
darėsi vis ryškesnis, liežuvis, šonu išlindęs iš snukio, išspro- 
gusios akys... kabojo. Maniau, jog jei tai nebūtų katinas, būtų 
daug geriau, katinas bjaurus iš prigimties, katino švelnumas, 
minkštumas tarsi įsodinti į pasiutusį braižymąsi, draskymą- 
si, siaubingą kvykimą, taip, kvykimą, katinas gali glaustytis, 
bet ir kankinti, jis mielas katinėlis, bet kartu ir plėšrūnas... Ėjau 
pamažu, kad laimėčiau laiko, nes mane patį stebino mano nak- 
ties poelgio, tada vos matomo, įaugusio į nakties keistenybes, 

reginys. Pagaliau atrodė, jog lėtumu užsikrėtė visi, jie irgi vos 
judėjo, Fuksas pasilenkęs apžiūrinėjo sieną ir žemę palei ją, ir 
tai man kėlė juoką. Tačiau mane stebino Lenos grožis, netikėtas, 
negirdėtas, ir apstulbęs pamaniau: o, kaip ji išgražėjo po vaka- 
rykščio! 

Leonas klausinėjo, susikišęs rankas į kišenes: 

— Ką jūs apie tai manote? 

Dažytų plaukų kuokštelis styrojo virš jo plikės tarsi laivo 
vairininkas. 

Atsidusau. Jie nežinojo, jog tai aš. Niekas manęs nematė. 

Pasakiau Lenai: 

— Kaip jums turėtų būti nemalonu! 

Nužvelgiau ją, švelni kavos spalvos palaidinė, tamsiai mė- 
lynas sijonas, susigūžusi, švelniomis lūpomis, rankos prie šonų 
tarsi rekrūto... ir plaštakos, pėdos, nosytė, ausytės smulkutės, 
pernelyg smulkios. Iš pradžių tai mane erzino. Aš nugalabijau 
jos katiną, aš jai iškrėčiau tokį dalyką - brutaliai, masyviai - o 
tos pėdytės buvo tokios mažutės! 

Tačiau mano įsiūtis virto pasitenkinimu. Juk ji, supraskite 
mane, buvo pernelyg smulki net katino akivaizdoje, ir to gėdijosi, 
buvau tikras, gėdijosi katino! Ak! Per smulki viskam, šiek tiek 
mažesnė, negu pridera, tiko tik meilei ir niekam kitam, todėl. 
ir gėdijosi katino... nes žinojo, jog kad ir kas būtų su ja susiję, 
būtinai buvo susiję su meile... ir nors nenuvokė, kas, vis dėlto 
gėdijosi katino, nes katinas buvo jos katinas, susijęs su ja... 

Tačiau jos katinas buvo ir mano katinas, mano pasmaugtas. 
Jis buvo mūsų bendras. 

Gėrėtis? Susivemti? 

Leonas paklausė: 

— Ar nieko nežinote? Kas, kaip? Nieko nepastebėjote? 

Ne, nieko nežinojau, vakar vaikštinėjau iki vėlyvo meto, grį- 
žau gerokai po dvyliktos, parėjau tiesiog per priebutį, neįsivaiz- 
duoju, ar katinas jau kabojo, - su šiais melagingais parodymais 
manyje augo pasitenkinimas, jog klaidinu irjau esu nebe sujais, 
o prieš juos, kitoje pusėje. Tarsi katinas būtų mane nustūmęs iš 
vienos medalio pusės į kitą, į tą pasaulio dalį, kur vyko paslap- 
tingi dalykai, į hieroglifo sferą. Ne, jau nebebuvau su jais. Paty- 
liukais kikenau žiūrėdamas į Fuksą, kruopščiai ieškantį pėdsakų 
palei sieną ir besiklausantį mano melagysčių. 

Aš Žinojau katino paslaptį. Aš buvau kaltininkas. 

— Pakarti katiną! Kur tai matyta! - įširdusi užriko Kulka ir 
pritilo, tarsi jai kas nors būtų nutikę. 

Iš virtuvės išniro Katasė ir per lysves ėjo mūsų link. Jos „ma- 
nieringos“ lūpytės artėjo prie katino snukio — pajutau, jog ji 
eidama jaučia atnešanti su savimi šį tą gimininga tam snukiui, 
ir tai man staiga sukėlė pasitenkinimą, tarsi mano katinas jau 
tvirčiau būtų įsitaisęs kitoje pusėje. Lūpa artėjo prie katino, man 
išgaravo visos abejonės dėl tos nekaltos jos fotografijos, ji artėjo 
su visu gličiu sprūdimu, išsukta ir niekinga, kaip kokia didelė 
kiaulystė - ir tarsi tamsus tos nakties virpulys perbėgo man per 
nugarą. Kartu nenuleidau žvilgsnio nuo Lenos - ir mane apėmė 
nuostaba, o gal slepiamas, ką aš žinau, kupinas susižavėjimo 
sukrėtimas ir jaudulys pajutus, jog Lenos gėda šiam lūpų su- 
gedimui iškilus virš katino vis auga. Gėdos prigimtis keista, 
maištinga; kai kam nors priešiniesi, ji įtraukią šį kai ką į giliausią, 
savą, intymią sferą — taip ir Lena, gėdydamasi katino bei lūpos 
su katinu, visa tai įsileido į savo asmeninių paslapčių slėpinius. 
Per jos gėdą katinas susisiejo su lūpa tarsi vienas krumpliaratis, 

sukibęs su kitu. Tačiau mano tylus triumfo šūksnis susiliejo su 
dejone, kokiu velnišku stebuklu šis gaivus ir naivus grožis galėjo 
sugerti šlykštybę... ir savo gėda patvirtinti mano nuojautas! Kata- 
sė rankose laikė dėžutę - tai buvo mudviejų dėžutė su varle - ak, 
tikriausiai Fuksas išeidamas pamiršo ją pasiimti! 

— Radau ją savo kambarėlyje, gulėjo prie lango. 

— Kas toje dėžutėje? - paklausė Leonas. 

Katasė atitraukė dangtelį. 

— Varlė. 

Leonas sumojavo rankomis, tačiau Fuksas netikėtai Žvaliai 
atsiliepė. | 

— Atsiprašau, — tarė jis, paimdamas iš Katasės dėžutę. - Apie 
tai vėliau. Tuoj viskas paaiškės. O kol kas kviečiu visus į valgo- 
mąjį. Norėčiau pasikalbėti. Katiną palikime kaip yra, vėliau aš 
dar sykį ramiai jį apžiūrėsiu. 

Gal tas asilas ketino vaidinti seklį? 

Pamažu nuėjome namų link, aš, ponia Kulka, nieko nekal- 
banti, nemaloni, įsižeidusi, Leonas su styrančiu plaukų kuokštu. 
Liudviko nebuvo, jis turėjo grįžti iš biuro tik vakare. Katasė 
pasuko į virtuvę. 

— Mieli ponai, - pradėjo Fuksas valgomajame, - turime būti 
atviri, Čia tikrai kai kas vyksta... 

Drozdovskis, viskas, kad tik pamirštų Drozdovskį, bet maty- 
ti, kad įsitvėrė ir brausis toliau, kiek tik bus įmanoma. 

— Kai kas vyksta. Mudu su Vitoldu vos atvykę sumojome, tik 
nebuvo kaip kalbėti, nes nieko tikra, šiaip toks įspūdis... Tačiau 
galų gale turime atvirai... 

— Aš kaip tik... - pradėjo Leonas. 

— Būkite malonus, - pertraukė jį Fuksas ir priminė, kad ei- 
dami čia radome pakartą žvirblį... Tikrai stulbinantis dalykas. 

Jis papasakojo, kaip vėliau kai ką atpažinome, tarsi rodyklę ant 
mūsų kambario lubų. Rodyklė ar ne rodyklė, gal ir iliuzija, juo 
labiau, kad ankstesnį vakarą irgi pasimatė rodyklė, čia, ant lubų, 
ar prisimenate?.. rodyklė, o gal grėblys... pakaks, kad negalime 
atmesti savitaigos, atenti! Bet mes vien iš smalsumo, paklausy- 
kite, dėl sportinio intereso nutarėme patyrinėti. 

Jis papasakojo apie mūsų atradimą, apie pagaliuko padėtį, 
apie plyšį sienoje ir prisimerkė. 

— Hmmm... sutikite... pakartas Žvirblis... kabantis pagaliu- 
kas... tai tarsi jau šis tas... Dar jei visa tai nebūtų buvę kaip tik 
ten, kur rodė rodyklė... 

Nudžiugau, pagalvojęs apie pakartą katiną, - lygiai kaip ka- 
bantis pagaliukas - kaip žvirblis - mane nudžiugino ši dermė! 
Leonas atsistojo, norėdamas tuojau pat eiti prie pagaliuko, bet 
Fuksas jį sulaikė: 

— Palūkėkit, pirmiausia viską papasakosiu. 

Tačiau pasakoti jam sekėsi sunkiai, įvairiausių prielaidų ir ana- 
logijų voratinklis pančiojo jį, mačiau, kad jis silpo, vieną akimirką 
net susijuokė pats iš savęs ir iš manęs, surimtėjo, rimtu veidu lyg 
maldininkas aiškino apie rodiklį, jog rodiklis buvo pakreiptas... 

— Ponai, kas mums trukdo patikrinti? Jei patikrinome rodyklę, 
galime ir rodiklį. Mes tik šiaip... patikrinome. Dėl visa ko. Ne to- 
dėl, kad kaip nors nepasitikėtume Katase... tik kad patikrintume! 
Dėl visa ko nešiausi dėžutėje varlę, kad apsimestume pokštaują, 
jei mus kas nors sučiuptų. Pamiršau ją išeidamas, todėl Katasė 
ją ir atnešė. 

— Varlė, - ištarė Kulka. 

Jis pasakojo apie mudviejų kratą, kaip ieškojome ir ieškojome, 
bergždžiai, ir nieko, visiškai nieko, bet prašyčiau įsivaizduoti, 
galų gale suradome vieną smulkmeną, be abejo, mažytę, visiškai 

nereikšmingą, sutinku, taip, bet kartojosi tarsi daugiau kartų nei 
turėtų, žinote, jei kas nors kartojasi dažniau, nei leistina... Jis ėmė 
vardyti, bet nelabai įsitikinęs, per silpnai! 

Adata, įbesta į stalviršį. 

Plieninė plunksna, įsmeigta į citrinos žievelę. 

Dildė, įsmeigta į dėžutę. 

Smeigtukas, įbestas į kartono dėžę. 

Kitas smeigtukas, įbestas į kartono dėžę. 

Vinis, įkalta į sieną, čia pat virš grindų. Ak, kaip jį išsekino 
ta litanija, išvargęs, suimtas nuobodulio, įkvėpė oro, pasitrynė 
išsprogusių akių kampučius ir stovėjo tarsi maldininkas, pri- 
stigęs tikėjimo, o Leonas užsikėlė koją ant kojos, ir parodė jo 
nekantrumą, Fuksas pabūgo, jis apskritai per menkai pasitikėjo 
savimi, šį pasitikėjimą buvo sunaikinęs Drozdovskis. Mane vėl 
apėmė siutas, jog atsidūriau greta jo — aš, kuriam šis tas nutiko 
su šeima Varšuvoje, pasibjaurėtina, atgrasu, koks vargas, na, ką 
darysi... 

— Adatos, odelės, - suniurnėjo Leonas. Jis nebaigė, bet to paka- 
ko: adatos, odelės, žodžiu, vienos kvailystės, kvailystės, šiukšlių 
krūva, o mudu ant jos tarsi du šiukšlininkai. 

- Lukterkit! - sušuko jis. — Štai čia ir cinkelis, jog kai išėjome 
iš ten, ponia taip pat kalė! Kūju! Į tą kelmą, prie orlaidės. Iš visų 
jėgų! 

Zvilgtelėjo į šoną. Pasitaisė kaklaraištį. 

— Aš kaliau? 

- Jūs. 

— Ir ką? 

— Kaip tai ir ką, ten viskas sukalta, ir jūs, ponia, kalėte! 

— Aš nieko nekaliau, aš tik daužiau kelmą. 

Ponia Mancia traukė žodžius iš beribės, lyg kankinės, kan- 
trybės išteklių. 

— Lena, aukseli, paaiškink, kodėl aš daužiau kelmą. 

Jos balsas buvo beasmenis, akmeninis, o žvilgsnis sakyte sakė: 
„Viską ištversiu!“ 

Lena susitraukė į save — labiau vaizduodama judesį, negu 
judėdama, lyg sraigė, lyg kai kurie krūmai, lyg visa, kas traukiasi 
ar gūžiasi vos prilietus. 

Ji nurijo seilę. 

— Lena, sakyk tiesą! 

— Mamai kartais... Užeina tokia krizė. Nervų. Kartkartėmis 
nutinka. Tuomet ji griebiasi bet ko... kad išsikrautų. Kala. Arba 
daužo, jei pakliūva po ranka stiklas. 

Melavo. Ne, nemelavo! Tai buvo vienu metu ir tiesa, ir melas. 
Tiesa, nes atitiko tikrovę. Melas, nes jos žodžiai (tai jau Žinojau) 
galiojo ne dėl savo tiesos, bet tik dėl to, kad radosi iš jos, Lenos — 
kaip ir žvilgsnis, kvapas. Jos kalbėjimas buvo pusinis, kompro- 
mituojamas jos žavesio, neramus ir tarsi pakibęs ore... Kas, jei ne 
motina, būtų supratusi tą rūpestį? Ponia Kulka paskubėjo išversti 
jos aiškinimą į dalykiškesnę senos moters kalbą. 

— Aš, ponai, dienų dienas. Metų metus. Nuo ryto iki vakaro. 
Plušu ir plušu. Pažįstat mane, esu rami ir taktiška, gerai išauk- 
lėta. Tačiau kai man ta ramybė susprogsta... Tada griebiuosi, 
kas po ranka. 

Susimąstė ir pasvėrusi pridūrė: 

— Griebiuosi, kas po ranka... 

Nesusilaikė ir pasišiaušusi riktelėjo: 

— Kas po ranka! 

— Aukseli, - pratarė Leonas, o ji jam riktelėjo: 

— Kas po ranka! 

— Kas po ranka, - nesiginčijo Leonas, o ji vėl užriko: 

— Ne kas po ranka! Kas po ranka! - Ir nutilo. 

Aš irgi sėdėjau ramus. 

— Suprantama, - Fuksas srūte sruvo mandagybėmis. - Visiš- 
kai suprantama... Tiek darbų ir rūpesčių... Nervai! Taip, taip!.. 
Na, paaiškėjo... Bet tuojau pat pasigirdo kitas bildesys, tarsi iš 
namų, iš vidaus... 

— Tai aš, - ištarė Lena. 

— Tai ji, - kupina beribės kantrybės paaiškino ponia Man- 
cia. - Išgirdusi, jog man užeina tokie dalykai, ji arba pribėga 
ir suima už peties, arba pati ima kelti triukšmą. Kad aš atsi- 
peikėčiau. 

Paaiškėjo. Lena pridūrė dar kelias smulkmenas: jog jiedu 
su Liudviku buvo ką tik grįžę, jog išgirdusi motiną daužantis 
ji sugriebė vyro batą (vyras buvo prausykloje) ir trankė juo į 
stalą, paskui į lagaminą... Viskas paaiškėjo, šios nakties pa- 
slaptys nusėdo ant sauso aiškinimo smėlio — tai manęs visai 
nenustebino, buvau tam pasirengęs, bet vis dėlto tai buvo tra- 
giška, išgyventi įvykiai krito mums iš rankų lyg šiukšlės, visi 
jie tarsi šiukšlės gulėjo mums po kojomis, adatos, vinys, kūjai, 
bildesiai... Žvilgtelėjau į stalą ir pastebėjau ropinę ant padėklo, 
pusmėnulio formos šepetėlį trupiniams, Leono akinius (skaity- 
mo) ir kitų daiktų - nejudrių, tarsi būtų išleidę paskutinį kvapą. 
Ir abejingų. 

Daiktų abejingumui antrino žmonių abejingumas, jau prie- 
šiškas ir žengiąs pykčio link —- neva kvaršiname jiems galvas. 
Tačiau prisiminiau katiną, ir tai mane guodė - vis dėlto ten, 
prie sienos, dar tebebuvo truputis siaubo, tebežiojėjo tas snukis. 

Svarsčiau, jog nors mūsų du bildesiai bejėgiai gulėjo čia ant 
žemės, aš turėjau užantyje paruošęs dar vieną bildesį, ne taip 
lengvai paaiškinamą ir net pasibjaurėtiną, iš tiesų gana rimtų 
rūpesčių kėlusį bildesį... Kaip ji susidoros su mano beldimusi 
į jos duris? 

Paklausiau Lenos... To beldimo iš viršaus buvo tarsi dvi se- 
rijos, ar ne?.. Viena po kitos. Tikrai žinau, buvau netoli lauko 
durų, melavau aš, kai prasidėjo antroji serija. Tas kitas triukšmas 
buvo kitoks. 

Laužtis! Laužtis pas ją! Kaip tą naktį į jos duris! Tempiau 
stygą! Ką ji atsakys? Tarsi vėl stovėčiau prie jos durų ir daužy- 
čiausi... Ar ji numano, kas galėjo daužytis į jos duris? Kodėl iki 
šiol apie tai nė neužsiminė? 

— Antrasis triukšmas?.. A, taip, netrukus vėl ėmiau daužy- 
ti... kumščiu į langines... Buvau susierzinusi. Nebuvau tikra, ar 
mama nusiramino. 

Ji sumelavo. 

Ar iš gėdos, numanydama, jog tai aš?.. Gerai, bet Liudvikas... 
juk Liudvikas buvo su ja, girdėjo, kaip aš daužiau duris, kodėl 
jis neatidarė? Paklausiau: 

— O kaip ponas Liudvikas? Ar jis buvo su jumis? 

— Liudvikas buvo prausykloje. 

Vadinasi, Liudvikas buvo prausykloje, ji pati buvo kambaryje, 
aš ėmiau daužyti duris, ji neatidarė: galbūt manė, jog tai aš, gal- 
būt nemanė - šiaip ar taip, žinojo, jog kad ir kas būtų laužęsis, 
laužėsi pas ją. Išsigandusi neatidarė. O dabar meluoja, jog tai ji 
daužėsi! O, laime, 0, triumfe, mano melas atsimušė į jos melą, abu 
susijungėme melagystėje, ir aš savo melu įaugau į jos melą! 

Leonas grįžo prie savo klausimo: 

— Kas pakorė katiną? 

Jis mandagiai pastebėjo, jog nesą reikalo domėtis triukšmais: 
tai jau išaiškėjo, pagaliau jis pats nieko negalįs apie tai pasakyti, 
lošti bridžą baigė trečią ryto - tačiau kas pakorė katiną, kodėl jis 
pakartas?.. Klausė, ir jo spaudimas, nors ir į nieką nenukreiptas, 
pakibo ore: 

— Kas pakorė? Aš klausiu, kas? 

Aklas atkaklumas nusėdo jam ant plike vainikuoto veido. 

— Kas pakorė katiną? - klausė jis, įsitikinęs savo teisumu 
ir teise klausti. Jis neatlyžo, ir man tai ėmė kelti nerimą. Tada 
ponia Mancia nė nevirptelėjusi ir žiūrėdama tiesiai priešais 
save ištarė: 

— Leonas. 

Ojei tai ji? Jei ji nužudė katiną? Juk aš žinojau, kas nužudė, 
aš pats jį nužudžiau - bet tuo savo „Leonas“ ji patraukė į save 
kitų žvilgsnius, o Leono spaudimas tarsi atrado teisingą kryptį ir 
subyrėjo į ją. Vis dėlto man atrodė, jog ji galėjo, jei įsiutusi daužė 
kūju, juk iš to paties įsiūčio galėjo ir katiną... ir tai pasidarė pa- 
našu į ją, į jos trumpas galūnes ir storus sąnarius, į jos trumpą, 
platų liemenį, kupiną motiniškų malonių - taip, ji galėjo = visa 
tai kartu, liemuo, galūnės ir t. t., visa tai galėjo pasmaugti ir 
pakarti katiną! | 

— Ti-ri-ri! 

Leonas ėmė niūniuoti. 

„„4r melodijoje, kuri čia pat nutilo, nuskambėjo slepiamas 
pasitenkinimas... nuskambėjo kandžiai... tas kandumas... 

Pasitenkinimas, jog „kukuku, Kuliaška“ neišlaikė jo klausimo 
ir jog spaudimas teko jai, jog nukreipė į save visų žvilgsnius?.. 
Tad ką, tad gal jis, ne kas kitas, aišku, jis galėjo, kodėl gi ne... o 

duonos rutuliukai, o žaidimas jais ir stumdymas dantų krapš- 
tuku, niūniavimas, obuolio odelės raižymas nagu, „mąstymas“ 
ir kombinavimas... taigi, kodėl gi jis negalėtų pasmaugti katino, 
pakarti? Aš pasmaugiau. Taip, aš pakoriau. Aš pakoriau, pa- 
smaugiau, bet irjis galėjo... Galėjo pakarti ir galėjo dabar piktdžiu- 
gauti, žmonai pakliuvus į nemalonę! O jei jis nepakorė katino 
(nes aš jį pakoriau), tai, šiaip ar taip, galėjo pakarti Žvirblį... ir 
pakabinti pagaliuką! 

Juk, dėl Dievo, žvirblis ir pagaliukas nenustojo būti paslapti- 
mi vien todėl, kad aš pakoriau katiną! Jie kabojo ten, pakraštyje, 
tarsi du tamsos židiniai! 

Tamsa! Manjos reikėjo! Ji man buvo reikalinga kaip nakties, 
kai laužiausi pas Leną, tąsa! Leonas taip pat įsiliejo į mano 
tamsą, piršdamas gašlaus sibaritiškumo galimybę, užmaskuotą, 
uždarą malonumą, kuris siautėtų po šių garbiųjų namų Ply- 
nuosius Laukus - tai nebūtų taip įtikima, jei jis dabar nebūtų 
nutraukęs savo dainelės - iš baimės išsiduoti... Šis ti-ri-ri nu- 
skambėjo tarsi džiugus padaužos švilptelėjimas, jog žmonai 
slystelėjo koja... Gal ir Fuksui toptelėjo, jog garbusis tėtušis ir 
sutuoktinis, nuolat namie tupįs pensininkas, išeidavęs tik su- 
mesti bridžiuko, galėjo prie šeimos stalo, žmonos akivaizdoje, 
susirasti savų asmeniškų pramogų... Ojeijis žaidė rutuliukais, 
kodėl negalėjo paišinėti lubose rodyklių? Ir dar prisigalvoti kitų 
džiaugsmų pašalyje? 

Mąstytojas! Juk jis buvo mąstytojas... Jis vien mąstė ir mąstė — 
ir galėjo sumąstyti nepaprastų dalykų. 

Suriaumojo, sudrebėjo, ūžesys, sunkvežimis, didelis, su prie- 
kaba, keliu, pravažiavo, krūmai, tolsta, langų stiklai nurimo, 
nusigręžėme nuo lango, bet nuo viso to atsikvošėjo „visa kita“, 

ten toliau, už mūsų būrio, ir aš, pavyzdžiui, išgirdau lojant šu- 
nelius gretimame sode, pastebėjau ropinę vandens ant mažojo 
staliuko, nieko svarbaus, visai nieko, bet todėl, jog tai įsibrovė, 
visas pasaulis įsibrovė iš išorės, keitė mūsų planus, ir ėmėme 
šnekėti vis nerišliau, kad niekas svetimas negalėjo, nes juk šunys, 
būtų užpuolę, o pernai siautėjo vagys, ir apie kitką ir t. t. ir t. t., 
tai truko ilgokai, skambėjo atsitiktinai, aš vis dar girdėjau tuos 
atgarsius „iš gilumos“, tarsi kažkas kažkur būtų pliaukšėjęs, 
tekšėjęs, ir nežinia iš kur atsirado vario atbalsis, tarsi nuo vir- 
dulio... vėl lojimas, buvau išvargęs ir nieko nebesinorėjo, staiga 
man pasirodė, jog kai kas tarsi vėl ėmė ryškėti... 

— Kas tau tai padarė? Kodėl taip padarė? Brangioji! 

Kulka apkabino Leną. Jos susiglaudė. Šis apsikabinimas man 
pasirodė nemalonus, tarsi būtų nukreiptas prieš mane, ir ma- 
nyje vėl atgimė budrumas, bet tik šiam glėbiui užsitęsus kokią 
milijardinę akimirkos dalį (tai reiškė jo perteklių, užtęstumą, 
perdėtumą) teko iš tiesų. sukaupti dėmesį! Kas, kodėl? Kulka 
paleido Leną iš savo trumpučių rankų glėbio. 

— Kas tau tai padarė? 

Kąji? Taikosi? Ne į Leoną... Gal į mane? Taip, į mane ir į Fuksą, 
šiuo apsikabinimu su Lena ji viliojo į dienos šviesą visą neaiškią 
šios katžudystės aistrą, na kaipgi, „kas tau tai padarė?“, tai yra; 
„tai buvo padaryta tau, o jei tau, vadinasi tik iš aistros, tad ką 
daugiau kaltinti, jei ne du neseniai atvykusius jaunuolius?“ Tikra 
palaima! Palaima, jog katinas tampa meilės dalyku!.. Bet atsar- 
giau, tai pavojinga! Susvyravau, ką čia sakyti, aklavietė, spraga, 
skylė, niekas, kol išgirdau kalbant Fuksą, Fuksas kalbėjo ramiai, 
tarsi be jokio sąryšio su Kulka, tarsi garsiai samprotaudamas: 
„Pirmiausia buvo pakartas viščiukas. Paskui žvirblis. Paskui 
pakabintas pagaliukas. Vis tas pats korimas keliais variantais. 

Tai tęsiasi gana ilgai, žvirblis jau gerokai dvokė, kai jį radome 
pirmąją dieną...“ Teisingai, Fuksas vis dėlto nebuvo toks kvailys, 
tai buvo geras argumentas, korimas buvo įsisiautėjęs dar iki 
mums atvykstant, taigi jokie įtarimai ant mūsų nekrito... deja... 
Labai gaila! 

— Teisybė, - sumurmėjo Leonas, ir aš pamaniau, jog ir jis 
tikriausiai kurį laiką mus įtarė. 

Staiga visi ėmė kalbėti. Katasė, sakė Kulka, negali būti! Kur 
ten Katasė! Niekaip! Ji tiesiog apsirgusi iš rūpesčio, taip mylėjo 
tą Davidėlį, vaikšto tarsi apduota, pažįstu ją nuo vaikystės, Dieve 
mano, jei ne mano pasiaukojimas, mano globa!.. Ji kalbėjo, bet 
kalbėjo per daug, kaip paprastai daro tos poniutės, pensionų 
savininkės, ir mąsčiau, ar tik ji nėra pernelyg tokia, kokia yra, bet 
pasigirdo vandens šniokštimas iš čiaupų ir tarsi kažkur važiuotų 
automobilis... Kas nors įsibrovė, sakė Leonas, bet karti katiną... 
Kas būtų brovęsis karti katino? Juk ir kaimynų šunys... neleistų 
taip... Man suskaudo petį. Žvilgtelėjau pro langą, krūmai, eglė, 
dangus, karštis, į lango rėmą buvo įstatyta kito medžio juoste- 
lė. Paskui Leonas - jog norėtų apžiūrėti pagaliuką ir tuos kitus 
ženklus... 

- Ženklus? Juos galite įžiūrėti ir iš čia. (Tai pasakė Fuksas.) 

— Atsiprašau. Ką sakote? 

„— Kas galėtų laiduoti, jog net čia, šiame kambaryje, nėra jokių 
kitų ženklų... kurių iki šiol nepastebėjome? 

— Ojjūs, ponia? Ar jūs nieko neįtariate? —- paklausiau Lenos. 

Ji gūžtelėjo: 

— Tikriausiai niekas man nelinki blogo... (tą pačią akimirką 
suvokiau nelinkįs jai blogo... Ak, numirti! Nebebūti! Kokia našta, 
koks akmuo! Mirtis!) 

Leonas kreipėsi į mus su sielvartingu skundu: 

— Kaip tai... Kaip tai... nemalonu, ponai, nemiela... Kaip... 
piktavališka! Kad bent žinotume, už kurio galo užsikabinti, bet 
ką gi, nežinia, nes nei per tvorą, nei iš vidaus, ne, ir kam gi, nei 
iš dešinės, nei iš kairės, keistenybė, iškviesčiau policiją, bet kam, 
tik imtų sklandyti kalbos, vieni juokai, išsišaipytų ir tiek, net 
policijos neišeina kviesti, o vis dėlto, prašom... Vis dėlto, katinas 
ar ne katinas, svarbu ne katinas, o tai, jog pats faktas nenorma- 
lus, kažkokia fikcija, aberacija ar dar kas; užtenka, kad atsiveria 
erdvė apmąstymams, ir galima svarstyti, išsigalvoti, kas kam 
patinka, niekuo netikėti, įtarinėti visus, nes kas galėtų laiduoti, 
ar kuris nors iš mūsų čia sėdinčių, juk beprotybė, iškrypimas, 
aberacija, taigi, kaipgi, kiekvienam gali nutikti, ir man, ir mano 
žmonai, ir Katasei, ir jums, ponai, ir dukrai, jei aberacija, tai aps- 
kritai jokios garantijos, aberacija fiat ubi vult, cha cha cha, kaip 
sakoma, gali nutikti visusium, kiekvienam, bet kuriuo asmėniu 
ir bet kuriuo pavidalu, cha cha, hm, hm! Kokia niekšybė! Tokia 
štai... kiauliusium, sukiaulėjimas... kad senatvėje, turėdamas na- 
mus, šeimą, net nebūčiau tikras, su kuo bendrauju, kur esu, kad 
savo namuose jausčiausi lyg benamis šuva, negalėčiau niekuo 
pasitikėti, kad mano namai virstų beprotnamiu... ar tam aš visą 
gyvenimą... ar tam visi tie mano darbai, pastangos, rūpesčiai, 
viso mano gyvenimo karai, kurių nei suskaičiuosi, nei prisiminsi,; 
metų metai, bijokit Dievo, metų metai, 0 juose mėnesiai, savai- 
tės, dienos, valandos, minutės, sekundės, nesuskaičiuojamos, 
neįsimenamos, mano sekundžių vainikas, persunktas darbu... 
Ar tam, kad niekuo negalėčiau pasitikėti? Už ką? Kodėl? Gal ir 
būtų galima sakyti, jog perlenkiu, o katinas — tai menkniekis, bet 
ponai, reikalas bjaurus, bjaurus, nes kas gali laiduoti, kad viskas 
pasibaigs katinu, kad po katino neateis eilė stambesniam žvėriui, 


83 


jei namuose beprotis, ką gali žinoti, be abejo, nenoriu perlenkti, 
bet apie ramybę nebėra nė kalbos, kol nepaaiškės, žmogus savo 
namuose yra tik iš malonės, tik iš malonės, sakau... 

— Nutilk! | 

— Nutilti, tylėti, gerai, bet galvoti... Galvoti aš nenustosiu! 

Lena prakošė į šalį „nustotum“, ir man pasirodė, jog su šiuo 

už paskutinio krūmo, šunys lojo, viršuje langinė, žliumbė vai- 
kas, didelis triukšmas gilumoje, didelis, visuotinis, choru, o ant 
spintos butelis, kamštis... Ar ji galėtų nužudyti mažą vaikelį? 
Žvelgdama tokiu švelniu žvilgsniu? Tačiau jei nužudytų, šitai 
iš karto susilietų su jos žvilgsniu į tobulą vienovę, paaiškėtų, jog 
vaikžudė gali Žiūrėti švelniu žvilgsniu... Ką gali Žinoti? Kamštis. 
Butelis. 

— Ką jūs ten vėl?.. - pasišiaušė Leonas. - Gal tamsta ką nors 
patarsite? — romiai paklausė Fukso. - Eime apžiūrėti rodyklės 
ir pagaliuko... 

Buvo karšta, tai buvo viena iš tų valandų mažuose pirmo 
aukšto kambarėliuose, kai darosi tvanku, matyti dulkės ore, su- 
ima nuovargis, man skaudėjo kojas, lauko durys buvo praviros, 
ir visą laiką kažkas kažkur vyko, praskrido paukštis, girdėjosi 
dūzgiant, Fuksas sakė: „...šiuo atveju sutinku su jumis, pone 
direktoriau, šiaip ar taip, gerai, kad pasikalbėjome, o jei kas nors 
pastebėtų ką nors nauja, tuojau pat turime, ponai, vieni kitiems 
pranešti...“ Drozdovskis. Drozdovskis. Visa tai - sunkiai besi- 
kapstantys iš lipnios pliurzės, paklydę aibėse, tarytum kas nors, 

kas jau spėjo išsikapstyti iki pusės, jau klūpo ant kelių, bet tuoj 
vėl įsmuks, šitiek, šitiek smulkmenų turiu atsiminti... Prisiminiau 
dar nepusryčiavęs. Skaudėjo galvą. Norėjau prisidegti cigaretę, 
įsikišau ranką į kišenę, ten degtukų neradau, juos pamačiau buvo 
kitoje stalo pusėje, prie Leono, prašyti ar neprašyti, pagaliau 
parodžiau jam cigaretę, jis ištiesė ranką, stumtelėjo dėžutę mano 
pusėn, aš ištiesiau ranką. 

Ji palaidojo už tvoros, palei kelią. Tuo pasirūpino Liudvikas, 
parėjęs iš biuro ir viską sužinojęs. Jam tai nepatiko, burbtelėjęs 
„barbarai“ apkabino Leną, paskui ėmėsi laidoti katiną griovyje... 
Aš basčiausi... apie mokymąsi, aišku, negalėjo būti nė kalbos, iš- 
ėjau į kelią, grįžau, pavaikščiojau po sodelį. Iš tolo, atsargiai, kad 
Katasės kambario duris, vietą už namo kampo, kur stovėjau tada, 
kai išgirdau traškesį iš viršaus... Šiose vietose ir daiktuose, šių 
vietų ir daiktų santykiuose slypėjo takelis, atvedęs mane prie 
smaugimo; jei pajėgčiau teisingai perskaityti šių daiktų ir vietų 
kombinaciją, galbūt apie tą savo smaugimą sužinočiau visą tiesą. 
Sugalvojęs dingstį užėjau net į virtuvę, kad dar sykį patikrinčiau 
Katasės lūpas. Vienas vargas, viso to buvo tiek daug, labirintas 
vis augo, daugybė daiktų, daugybė vietų, daugybė įvykių, ar 
nebus taip, kad kiekvieną mūsų gyvenimo pulso dūžį sudaro 
milijardai smulkmenų; ką daryti? Taigi iš tiesų nežinojau, ką 
daryti. Visiškai neišmaniau ko griebtis. Buvau be darbo. 
Užėjau net į tuščią vasarotojų kambarį, kur pirmą kartą iš- 
vydau Leną ir jos koją ant lovos geležies, grįždamas stabtelėjau 
koridoriuje, kad prisiminčiau grindų girgždesį, kai išėjau tą pir- 
mąją naktį ieškodamas Fukso. Atpažinau rodyklę lubose, apžiū- 
rėjau peleninę ir žvilgsniu suradau kamščio gabaliuką butelio 

kakliuke - tačiau šiame mano apžiūrinėjime nebūta jokios min- 
ties, apžiūrinėjau ir tiek, jaučiausi silpnas tarp šių smulkmenų, 
tarsi tas, kuris gaivaliojasi po sunkios ligos, kai pasaulis susi- 
traukia į vabalėlį ar į saulės dėmelę... ir kartu tarsi tas, kuris po 
ilgo laiko stengiasi atkurti savo neištirtą, nesuprantamą istoriją 
(šyptelėjau, prisiminęs Leoną ir jo minutes, sekundes)... Ko gi 
aš ieškojau, ko ieškojau? Pamatinio tono? Pradinės melodijos, 
kokios nors šerdies, kuria remdamasis galėčiau atkurti, sudė- 
lioti savo istoriją? Bet išsiblaškymas, ne vien mano, vidinis, bet 
ir plaukiantis iš išorės, iš įvairumo ir pertekliaus, iš painiavos, 
neleido ties niekuo susikaupti, viena smulkmena atitrūkdavo 
nuo kitos, viskas buvo lygiai svarbu ir nesvarbu, prieidavau ir 
atsitraukdavau... Katinas. Kodėl pasmaugiau jos katiną? Ap- 
žiūrinėdamas grumstus sodelyje, vieną tų, kuriuos tyrinėjome 
su Fuksu sekdami pagal rodyklės liniją (kai aš šepečiu rodžiau 
kryptį), pamaniau, jog būtų lengviau į tai atsakyti, jei mano 
jausmai jai būtų aiškesni man pačiam. Tik kas tai būtų? - svars- 
čiau, praskleisdamas žoleles, tas pačias, kaip anuomet, - tik kas 
tai būtų? Meilė, kokia ten meilė, aistra, taip, tik kokia? Viskas 
prasidėjo nuo to, jog nežinojau nieko: nei kas ji tokia, nei kokia 
ji, ji buvo paini, išskydusi, neįskaitoma (mąsčiau žiūrinėdamas 
lubų žemynus, salynus, ūkus), ji buvo nesuvokiama, kankinanti, 
galėjau ją vaizduotis ir šiaip, ir taip, šimte tūkstančių situacijų, 
suvokti ją iš tos ir iš kitos pusės, pamesti ir vėl atrasti, sukioti į 
visas puses, tačiau (mintijau, atidžiai dairydamasis po teritoriją 
tarp namo ir virtuvės ir stebėdamas nubalintus medelius, stipria 
virvute parištus prie kuolelių), tačiau nebuvo abejonės, jog ši 
jos tuštuma mane siurbė ir klampino, ji ir tik ji, taip, taip, bet, 
mąsčiau aš, akimis paklydęs išlenkto, deformuoto lietvamzdžio 
zigzaguose, ko aš išjos norėjau? Glamonėti? Kankinti? Žeminti? 

Garbinti? Ar norėjau su ja kiaulystės, ar angeliškumo? Ar man 
buvo svarbu paniurkyti ją, ar apkabinti ranka, priglausti? Ką aš 
žinau, ką aš Žinau, štai ir išeina, kad nieko nežinau... Galėčiau 
sugriebti ją už pasmakrės ir pažvelgti į akis, ką aš Žinau, ką aš 
žinau... Ir spjauti jai į burną. Ojuk ji slėgė mano sąžinę, išnirusi 
lyg iš sapno, su sunkia, lyg palaidi plaukai nusidriekusia nevil- 
timi... Ir tada katinas man pasirodė esąs žymiai baisesnis... 
Tebeklaidžiodamas nuėjau prie žvirblio — nors mane vis la- 
biau trikdė tai, jog žvirblio vaidmuo pranoko jo tikrąją reikšmę, ir 
nors negaliu jo su niekuo susieti, jis vis save primeta ir sustingęs 
slegia paribiuose. Tačiau (mąsčiau, pereidamas įkaitusį kelią ir 
žengdamas į išdžiūvusią žolę) negalėjai prieštarauti, egzistavo 
tam tikri sutapimai, kad ir tai, jog katinas ir Žvirblis gana gimi- 
ningi, pagaliau katinas ėda žvirblius, cha cha, koks lipnus tas 
sąsajų voratinklis! Kodėl esu paliktas asociacijų malonei? 
Tačiau visa tai nebuvo taip svarbu; tuo tarpu iš tiesų atrodė, 
jog kai kas pamažu iškyla į paviršių, kai kas vis reikšmingesnio, 
vis įkyresnio... kyla iš to, jog aš katiną ne tik pasmaugiau, bet ir 
pakoriau. Tiesa, pakoriau, nes nežinojau, ką daryti su jo maita, 
korimas man šovė į galvą mechaniškai, po visų mūsų komedi- 
jų su žvirbliu ir pagaliuku... pakoriau iš pykčio, net iš įniršio, 
leidęsis jos įtraukiamas į kvailą avantiūrą, vadinasi, tam, kad 
atkeršyčiau, kartu iškrėsčiau šunybę, pasijuokčiau ir tuo pačiu 
nukreipčiau įtarimą kita linkme - sutinku, aišku, sutinku - bet, 
šiaip ar taip, pakoriau jį, ir tas korimas (nors mano paties darbas, 
iš manęs kilęs) prisidėjo prie žvirbliško ir pagaliukiško korimo: 
trys korimai — tai jau ne du korimai, tai - faktas. Tikras faktas. 
Trys korimai. Taigi korimas ėmė ryškėti šioje kaitroje, be de- 
besėlio, ir jau nebeatrodė, jog nedera eiti į krūmokšnius, prie 
žvirblio, pasižiūrėti, kaip jis kabo — tai piršosi savaime, ypač 

man, klaidžiojusiam ir laukusiam ko nors, kas galų gale primestų 
save ir įsivyrautų. Pasižiūrėti, kaip jis kabo?.. Stabtelėjau prieš 
pat įžengdamas į krūmokšnius, pastatęs koją žolėje, verčiau ne, 
paliksiu jį ramybėje, jei ten nueisiu, korimas dar labiau sustip- 
rės, žinia, turiu būti atsargus... kas Žino, ką čia, gryna tiesa, jei 
nebūtume ėję prie žvirblio, jis nebūtų tapęs toks... verčiau pasi- 
saugoti! Stovėjau vietoje puikiai žinodamas, jog visas šis svyra- 
vimas tik sustiprins mano valią žengti pirmyn, į krūmus... Taip 
ir įvyko. Įžengiau. Vėsu, malonu. Nuplazdėjo drugelis. Jau esu 
ten - krūmokšnių kupolas ir įduba, tamsesnė dėmė, ten jis kabo 
ant vielos... štai. 

Visada užsiėmęs tuo pačiu, veikiąs tą patį - kabojo kaip tada, 
kai atėjome čia su Fuksu, - kabojo ir kabojo. Apžiūrinėjau iš- 
džiūvusį rutuliuką, vis mažiau panašų į Žvirblį, juokinga, tik 
nusijuokti, ne, verčiau ne, bet, kita vertus, nelabai Žinojau, ką 
daryti, juk, galų gale, jei jau čia atsidūriau, tai turbūt ne vien 
tam, kad žiūrėčiau... Man stigo tinkamo judesio, gal pasveikinant 
mostelėti ranka, ką nors pasakyti... ne, verčiau ne, nereikia per- 
lenkti... Kaip saulės dėmės sugulė ant juodos žemės! O tas kirmi- 
nas! Kelmas, eglės apskritimas! Iš tiesų, jei čia atėjau ir atnešiau 
jam savo katino korimą, tai nėra koks menkniekis, o veiksmas, 
kurį padariau pačiam sau, amen. Amen. Amen. Lapelių kraštai: 
raitosi, tai nuo karščio. Kas galėjo slypėti šioje apleistoje girioje, 
kas ją apleido? O, skruzdėlės, nepastebėjau. Jau einu. Kaip gerai, 
kad susiejai savo katino korimą su žvirblio korimu, dabar visai 
kas kita! Kodėl kas kita? Neklausk. Eime, koks čia skuduras? Jau 
atidariau sodo vartelius, ant manęs liejosi saulė iš suskystėju- 
sio, virpančio dangaus. Vakarienė. Žinoma, kaip visada, Leonas 
sąmojusiusiu, virtinasėėėė kulkasėėė pumpum, bet - vis dėlto 
nuo katino persimetė dirbtinumas ir įtampa, ir nors visi stengėsi 

elgtis visiškai laisvai, kaip tik šis natūralumas ir padvelkė teatru. 
Negali sakyti, kad jie visi vienas kitą įtarinėtų, ne, kur ten, ta- 
čiau visi buvo susipainioję pėdsakų tinkle, jau įsipynę į sekimą, 
nesuvokiamumas slėgė, skleisdamas tam tikrą kibumą... ne, nė 
vienas nė vieno neįtarė, bet nė vienas negalėjo būti tikras, jog 
kiti jo neįtaria, tad dėl visa ko visi buvo vieni kitiems malonūs ir 
geri... šiek tiek susigėdę, jog, šiaip ar taip; nepakankamai buvo 
patys savimi, ir šis pats paprasčiausias dalykas pasaulyje jiems 
darėsi sunkus, reikalavo pastangų. Juk ir visas jų elgesys tarsi 
išsikreipė, norom nenorom įgavo ryšį su katinu ir su tuo susiju- 
siais keistais atradimais, pavyzdžiui, Kulka priekaištavo Leonui 
ar Lenai, gal ir abiem, jog pamiršę jai nežinia ką priminti, ir jos 
elgesys atrodė tarsi katiniškas, tarsi ji taip dėl katino... Leono 
plepiumpium irgi glūdėjo šiek tiek liguistas iškreiptumas, žvilg- 
čiojąs į aną pusę... Pažinau tai, jie ėjo mano pėdomis, žvilgsniai 
darėsi atidūs, vengė tiesiogiai susidurti su kito veidu, šmirinėjo 
pakampėmis, išsprukdavo į vidurį, ieškojo, tikrino ant lentynos, 
už spintos... ir tie puikiai pažįstami apmušalai, ta šeimyninė 
užuolaida virsdavo giria arba įgydavo svaiginantį tų salynų ir 
žemynų ant lubų tolį. O gal... ojei... Ak, kol kas visa tai buvo tik 
neryškios manijos, tikrai, tik nežymus manieringumas, vis dar 
nekaltas, dar toli gražu iki būklės, kai tarsi apėmus karštligei 
pradedi beprotiškai skaičiuoti, koks bus grindų kvadratų san- 
tykis su spalvotomis kilimo juostomis, nes, o gal, o jei... Aišku, 
jie nevengė ir katino temos, be abejo, jie kalbėjosi apie katiną, 
bet apie katiną kalbėjosi todėl, kad nekalbėti apie katiną būtų 
blogiau, negu apie jį kalbėti ir t. t. ir t. t. etc. etc. etc. 

Lenos ranka. Ant staltiesės, kaip visada, palei lėkštę ir prie 
pat šakutės, lempos šviesoje - mačiau ją, kaip neseniai mačiau 


žvirblį, gulėjo čia, ant stalo, taip, kaip jis ten kabojo ant šakos... ji 

čia, jis ten... iš visų jėgų stengdamasis bandžiau, tarsi tai būtų be 
galo svarbu, bandžiau gerai įsisąmoninti, jog kai ji yra čia, jis yra 
ten... kaip pagaliukas, kaip katinas... jis yra savo krūmokšniuose, 
vis tamsėjančiame vakare, kitoje kelio pusėje, krūmuose, kai ji, 
ranka, čia, ant staltiesės, lempai šviečiant... dariau tai galbūt 
kaip eksperimentą, gal net iš smalsumo, bet tikrai iš visų jėgų, 
išties kruvinu prakaitu, dirbau sunkiai, bet ką jau, jis ten, ji čia, 
ir mano įtampa, mano pastangos nepajėgė ištrūkti už viso to, tai 
buvo apgailėtina, ne, nenorėjo susijungti —- ir ranka ramiai gulėjo 
ant baltos staltiesės. Veltui. Veltui. Ak, ak, ranka ima šakutę, 
ima — neima — pirštai artėja, pirštais uždengia šakutę... Mano 
ranka, prie mano šakutės, slenka vis artyn, ima - neima - vei- 
kiau uždengia ją pirštais. Tylomis išgyvenau tą susikalbėjimo, 
nors netikro, nors vienpusiško, mano paties sukurto, ekstazę... 
Tačiau čia pat gulėjo šaukštas, už pusės centimetro nuo mano 
rankos, ir lygiai taip pat už pusės centimetro nuo jos rankos 
gulėjo šaukštas — ar atremti plaštaką šonu į šaukštą? Galėčiau 
tai padaryti neatkreipdamas niekieno dėmesio, atstumas visai 
mažytis. Darau tai - mano ranka jau pajudėjo ir liečia šaukštą - ir 
matau, kaip jos ranka irgi pajudėjo ir liečia tą šaukštą. 

Laike, aidinčiame lyg gongas, sklidiname iki pat kraštų, tik- 
ra kaskada, sūkurys, skėriai, debesis, Paukščių Takas, dulkės; 
garsai, įvykiai, tai šis, tai tas ir t. t. ir t. t. ir t. t. Tokia smulkmena 
ties pat atsitiktinumo ir neatsitiktnumo riba, ką gali Žinoti, gal 
taip, o gal ir kitaip, jos ranka sujudėjo, gal tyčiomis, o gal pusiau 
tyčiomis, pusiau netyčiomis, fifty fifty. Kulka nukelia dangtį, 
Fuksas pasitaiso rankogalį... 

Ankstų kitos dienos rytą patraukėme į iškylą po kalnus. 

Tai buvo Leono sumanymas, nenaujas, jis jau seniai zirzė, 
parodysiu jums kai ką nauja, užleisiu gimtuosiuose kalnuose 

nepaprastos saldybės, išterkšiu tikrą skanėstą skėstėninį, ką ten 
Turnės, Koščieliskas, Jūros Akis, atsiprašant nudrengtos vyžos 
atvirukams, chi chi, išlaižyta, nuglaistyta, guano turistika iš 
senos kojinės, aš jums išpinsiu iš kalnų panoramos kanklybių 
kanklybes, saują, sakau, first class prima vaizdelių, kad siela kebe- 
riokšt visam gyvenimui, tikras lobis, lyg sapnas, stebuklum ste- 
buklingorum, stebukliškumu savo vienintelium svajingum sva- 
jonium Žavingorum. Paklausite, iš kur? Atsakysiu - atsitiktinai 
užklydau, prieš kiek metų?.. Prieš dvidešimt septynerius... liepą, 
kaip šiandien atsimenu, paklydau Koščielisko slėnyje ir radau 
atradau nuostabią plynaukštės panoramą, už keturių kilometrų, 
galima vežimu, ten yra net nakvynės bazė, tik apleista, aiškų, 
bankas nusipirko, pasidomėjau, rengiasi rekonstruoti, sakau 
tiems, kas nematęs!.. Reiškiningumas, sakyčiau, su visa gamtos 
girlianda, žolyčių svajingumas, gėlytės, medeliai ir tam tikras 
susisruvenimas su poezija šlamena kartu su pakalnių ir paslėnių 
išsikalnavimu tamsios žalumos dvasioje, bet su pakiliu iškilumu 
ir vienintelė, oi, valioj, Dievo dovanota, tutti frutti, pirštelium 
apsilaižusium! Galima išsiruošti dienai, dviem, vežimais, su 
patalyne ir skanėstais kelionei, garbės žodis, visam gyvenimui, 
visam gyvenimui, kas sykį akimis į tai panėrė, cha cha cha! Ašiki 
šiol tuomi gyvenu, prisiekiau sau, kad dar sykį prieš mirdamas, 
-Dieve, Dieve, metai bėga, išlaikysiu tą priesaiką!.. 

Tačiau tik po katino ėmė masinti ši galimybė prasivėdinti, 
papramogauti, pakeisti aplinką, nes namuose ėmė darytis tvan- 
ku... Ir net Kulka, po visokių „mąstei, kol sumąstei“ ir „nešnekėk, 
Leonai, nešnekėk“, ėmė palankiai Žiūrėti į šį sumanymą, ypač 
kai Leonas pastebėjo, jog taip būtų galima tinkamai atsilyginti 
dviem Zakopanėje viešinčioms Lenos draugėms. Tad galiau-. 
siai į Leono raginimus „iškišti snapą iš urvo“ atsiliepė Kulkos 

veiksmai, kulinariniai ir kiti, kad revanšas draugijoje atrodytų 
kaip reikiant. 

Taigi, kol laikėsi sistema pagaliukas-žvirblis-katinas-lūpos- 
ranka ir t. t. ir t. t. (su visomis atšakomis, išsišakojimais, ūseliais), 
kol, sakau, toji sistema laikėsi, atsirado nauja, gaivesnė srovė, 
ir visi noriai sutiko, Kulka, linksmai nusiteikusi, įspėjo mane ir 
Fuksą, jog „bus labai miela“, nes abi Lenos draugės buvo ką tik 
ištekėjusios, tad išvykoje dalyvaus net trys „medaus būsenos“ 
porelės, ir tai bus labai maloni kolektyvinė pramoga, daug ori- 
ginalesnė už įprastas išvykas į jau „banaliomis tapusias“ vietas. 
Be abejo, tai irgi buvo susiję su katinu. Katinas buvo spiritus 
movens; jei ne katinas, niekas nebūtų veržęsis iškylauti... Šiaip 
ar taip, tai atitraukė mus nuo katino... leido atsikvėpti... Pasta- 
rosiomis dienomis įsivyravo tam tikras nepaslankumas, nieko 
nevyko ir niekas nė piršto nepakrutino, kad vyktų, vakarienė 
viena po kitos, lyg mėnulis kas naktį, jokių pokyčių, o žvaigždy- 
nai, kompleksai, figūros tarsi nusitrynė, išbluko... Ėmiau būgš- 
tauti, jog viskas ims ir susivels tarsi nuo chroniškos ligos, tarsi 
kokia painiava... Tad verčiau jau tegu kas nors vyksta, kad ir 
ta išvyka. Kartu mane kiek stebino Leono entuziastingas noras 
nuolat grįžti į tą dieną prieš dvidešimt septynerius metus, kai 
jis pasiklydęs atrado ten tokį puikų vaizdą (nors kapok į gaba- 
lus, mušk, kankink, nebesuklijuosiu, tada vilkėjau marškiniais, 
įsivaizduojate, kuosos spalvos, tais pačiais kaip nuotraukoje, 
bet kokias gi kelnaičiūkštes?.. Dievuliau, tu Žinai, aš nežinau, 
prapuoliumsium prasmegumsium, ten lyg ir tarytum kur nors ir 
kojas, kojas mazgojau, kur mazgojau, kame mazgojau, Dievuliau, 
Dievuliau, tarsi kas man turėtų sugrįžti ir negrįžta, Jėzulėliau, 
Marijėle, vargšė mano makaulėlė, mąstau ir mąstau...), ir tai 
mane stulbino, ir dar labiau stebėtinas atrodė tas sutapimas, jog 

irjis, ir aš kame nors skendėjome, kiekvienas savaip, jis praeityje, 
o aš - tose smulkmenėlėse. 

Jau nekalbu, jog vėl augo mano įtarimai, ar tik ne jis, ar nebus 
jis pirštus prikišęs... prie žvirblio... prie pagaliuko... Kiek kartų 
jau buvau pats sau sakęs, jog tai nesąmonė! O juk kai kas jame 
glūdėjo, taip, kai kas jame glūdėjo, jo plikas apvalus veidas su 
akiniais skaudžiai, bet ir godžiai kraipėsi, šis godumas buvo 
akivaizdus, ir dar gudrus... Paskui jis pakyla nuo stalo ir tuojau 
pat grįžta nešinas sausu stagaru: 

— Tai iš tenen! Iki šiol saugaugau! Iš ten, iš tos nuostabio- 
siosios vietos, tik bala žino... gal pievoje nusiskyniau?.. o gal 
pakelėje?.. 

Stovi su stagaru rankoje, plikagalvis, o man mintis mintį veją: 
stiebas... stiebas... pagaliukas?.. 

Ir nieko. 

Taip praėjo dvi, trys dienos. Kai galiausiai septintą ryto nešė- 
me į vežimus savo bagažą, galėjo atrodyti, jog iš tiesų skirstomės 
kas sau: priešais mus namas, bet jau apleidžiamas, pažymėtas 
neišvengiamos vienatvės žyme, liekantis Katasės globai, ji ins- 
nepaliktų atrakintų durų -jei kas, Katase, belskis pas kaimynus — 
tačiau šie nurodymai buvo susiję su tais dalykais, kurie netrukus 
jau turėjo likti toli už mūsų. Taip ir buvo. Arklėkai, abejingai 
žvangėdami pakinktais, patraukė smėliuotu keliu, namas vis 
mažėjo, priekyje risnojo obuolmušių kumelių pora, priešais mus 
kalnietis, vežimas kratėsi ir girgždėjo, ant išmuštų sėdynių Liud- 
vikas, Lena ir aš (Leonai ir Fuksas važiavo pirmuoju vežimu) 
užmiegotomis akimis... Pradingus iš akių namams, mums liko 
tik judėjimas, šokčiojimas per duobes, mieguisti važiavimo gar-- 
sai, slankiojantys daiktai... tačiau iškyla dar nebuvo prasidėjusi, 

pirmiausia turėjome užvažiuoti į pensioną paimti vienos iš jau- 
nųjų porų. Kratomės. Užvažiuojame, jaunoji pora su visokiais 
ryšuliais sulipa į vežimą, juokas, ne visai pabudusiųjų bučiniai 
su Lena, pokalbis, tik neskubrus, viskas trapu... 

Išvažiavome į plentą ir įvirtome į atsivėrusį kraštovaizdį, 
važiuojame. Pamažu risnoja arkliai. Medis. Artėja, praslenka, 
dingsta. Tvora ir namas. Nežinia kuo apsodintas laukelis. Pievos 
šlaituose, apvalios kalvos. Vežimas su gardimis. Iškaba ant stati- 
nės. Pralekia automobilis. Važiavimą užpildė kratymasis, girgž- 
desys, lingavimas, risnojimas, arklių pasturgaliai ir uodegos, kal- 
nietis su botagu, o virš visa ko ankstyvo ryto dangus ir saulė, jau 
nuobodi, jau ima žnaibyti kaklą. Lena šokčiojo ir lingavo kartu su 
vežimu, bet tai nebuvo svarbu, apskritai niekas nebuvo svarbu 
lėtame nykime, kaip kad būna važiuojant, buvau nugrimzdęs, 
bet visai į ką kita, tai neturėjo kūno, tai buvo artimesnių daiktų 
ir lėčiau pro šalį slenkančių tolimesnių, taip pat visai tolimų, 
bemaž vietoje stovinčių daiktų greičio santykis - štai į ką buvau 
nugrimzdęs. Mąsčiau, jog važiuojant daiktai pasirodo tik tam, 
kad išnyktų, daiktai nėra svarbūs ir nėra svarbus kraštovaizdis, 
išlieka tik pasirodymas ir dingimas. Medis. Laukas. Dar vienas 
medis. Praslinko. 

Manęs tarsi nebuvo. Pagaliau (mąsčiau) mūsų visada nebūna 
arba ne visai būname, o viskas per tą mūsų fragmentišką, chao- 
tišką, nuolat slystantį, niekingą, palaikį bendravimą su aplinka; 
juo labiau, kad žmonės, dalyvaujantys kolektyvinėje pramogoje, 
tarkime, iškyloje (taip samprotavau), bene dešimčia procentų 
būna visai ne ten. O mus užgriuvusi daiktų ir daiktų, vaizdų ir 
vaizdų banga, tokia erdvė po neseno, dar vakarykščio uždarumo 
tarp savo grumstelių, dulkelių, uždžiūvų, landų ir t. t. ir t. t., 
tarp dėmių ir stiklinių, butelių, tinklelių, kamščių ir t. t. ir t. t. 

bei iš jų susidarančių figūrų ir t. t. buvo tiesiog tirpdanti, tarsi 
didžiulė upė, marios, tvanas, neišmatuojami vandenys. Nykau, 
šalia manęs nyko Lena. Kratymasis. Risnojimas. Šykščios, mie- 
guistos šnekos su naująja pora. Iš esmės apskritai nieko, tik tai, 
jog kartu su Lena tolstame nuo namų, kuriuose liko Katasė, ir 
jog kas akimirką esame vis toliau, ir po akimirkos būsime dar 
toliau, ir jog namai yra ten, 0 mes vis tolstame. . 

Tačiau pamažu mūsų kelionė įgavo naujo kvapo, naujoji 
porelė, jis, Liuliusius, ji, Liuliusia, vis gyvesni, ir netrukus, po 
įžangų „oi, Liuliau, ar nepamiršau termoso“ ir „Liulia, patrauk 
tą kuprinę, man spaudžia“, leidomės liuliuoti iš visų jėgų. 

Liuliusia, jaunesnė už Leną, putlutė, rausvaskruostė, su 
caca duobutėmis, su kūkūu pirščiukais, su rankine, su nosinai- 
te, su skėčiu, su 70uge, su žiebtuvėliu, sukinėjosi po visa tai ir 
plepėjo chichichi, tai tas plentas į Koščielisko slėnį, kratausi, 
mėgstu, seniai nesikračiau, o tu, Liuliau, kada esi kratęsis, koks 
priebutis, Lena, pažvelk, kad taip man čia svetainėlę, o Liuliui 
ten, kur didelis langas, tik žemas kėdes išmesčiau, nepakenčiu 
žemų kėdžių, Lena, ar tu mėgsti žemas kėdes? Nepamiršai fo- 
tojuostos? O žiūronų? Liulia, ajajai, kaip ta lenta spaudžia man 
minkštą vietą, ai, ai, ką darai, koks čia kalnas? O Liuliusius buvo 
lygiai kaip Liuliusia, nors kresnas, storomis blauzdomis... bet 
-putnus, liulantis, apvalainų strėnų, riesta nosele, margintomis 
kojinėmis, su tirolietiška skrybėlike, su fotoaparatu, mėlynakis, 
su reikmenine, putniomis rankutėmis, sportinėmis kelnytėmis. 
Svaigdami nuo to, jog jie Liuliusių pora - jis, Liuliusius, ir ji, 
Liuliusia, - leisdavosi liuliuoti ir antrino vienas kitam, taigi, kai 
Liuliusia, pastebėjusi gražų vasarnamį, pareiškė, kad jos mama 
pratusi prie patogumų, Liuliusius priminė, kad jo mama kas 
metai važiuoja į užsienį gydytis vandenimis, ir pridūrė, jog jo 

mama turi kiniškų šviestuvų kolekciją, o Liuliusia į tai, jog jos 
mama turi septynis dramblius iš dramblio kaulo. Klausantis jų 
pliurpimo buvo neįmanoma nesišypsoti, o tos šypsenos teikdavo 
jiems drąsos, ir plepalus lydėjo neesmingumas, monotoniškai 
slenkąs kartu su arklių ristele, tolstančiu judėjimu, dalinusiu 
kraštą greičiau ar lėčiau besisukančiais koncentriniais ratais. 
Liudvikas išsitraukė laikrodį. 

— Pusė dešimtos. 

Saulė. Karštis. Tačiau oras gaivus. 

— Gal užkąskime? 

Taigi, mes su Lena vis dėlto tolstame - tai svarbu, neįprasta, 
iškilu, kaip iki šiol nesugebėjau suvokti to pakilumo, juk viskas | 
liko ten, namuose arba prie namų, tiek visko, nuo lovos iki me- 
delio ir net iki pastarojo šaukšto lietimo... o čia dabar benamiai... 
kitur... o namas tolsta su visais žvaigždynais ir figūromis, su visa 
istorija, ir jau liko „ten“, yra „ten“, ir žvirblis yra „ten“, krūmuose, 
su saulės dėmėmis ant juodos žemės, kurios irgi yra „ten“... 0, 
kaip pakilu, tik mano mintis apie tą pakilumą taip pat be atvangos 
tolsta ir toldama silpsta... stelbiama užplūdusių kraštovaizdžių. 
(Tačiau kartu visiškai blaiviai, nors tarsi tik akies kampučiu, pa- 
stebiu dėmesio vertą dalyką: žvirblis tolsta, bet jo egzistavimas 
nesilpsta, tik tampa tolstančiu egzistavimu, ir tiek). 

— Sumuštiniai, kur tas termosas, duok tą popierių, Liulia, 
atstok, kur tie puodukai, kuriuos mums įdavė mama, atsargiai! 
Kvailiuk! Kvailute! Cha cha cha! 

Anie dalykai jau nebebuvo svarbu, bet buvo svarbu kaip 
nesvarbus dalykas. Lenos veidelis buvo smulkus, trapus, bet 
Liudviko veidas tarsi negyvas, suniokotas erdvės, plytėjusios 
iki pat kalnų grandinės užtvaros, 0 ši savo ruožtu nusitęsė, ties 
pačia tolio riba pasibaigdama nežinia kaip vadinamu kalnu. Aš 

apskritai nežinojau daugumos pavadinimų, mažų mažiausia 
pusė matomų dalykų apskritai neturėjo vardų: kalnai, medžiai, 
krūmokšniai, daržovės, padargai, sodybos. 

Važiavome aukštuma. 

Kur Katasė? Virtuvėje? Su savo lū... žvilgtelėjau į lūpytes, 
kaip joms klojasi toli nuo šios insinuacijos, kaip laikosi, atitrū- 
kusios nuo... bet nieko, tai buvo lūpos, važiuojančios vežimu 
iškylauti, suvalgiau gabaliuką kalakuto, Kulka suruošė tikrai 
skanių maisto atsargų. 

Pamažu vežime ėmė klostytis naujas gyvenimas, tarsi to- 
limoje planetoje, nes Lena ir netgi Liudvikas leidosi Liuliusių 
įtraukiami į liuliavimą, „ką darai, Liudvikai“, riktelėjo Lena, o 
jis - „patylėk, maže!“ Žvilgčiojau tylomis, negalėdamas patikė- 
ti, vadinasi, jie irgi galėjo būti tokie? Vadinasi, jie buvo tokie? 
Keista kelionė, netikėta, ėmėme leistis nuo aukštumos, toliai 
ėmė siaurėti, išsipūtusi žemė kilo aukštyn iš visų pusių, Lena 
grasė jam pirštuku, jis raukėsi... lengvabūdiškas, paviršutiniškas 
linksmumas, bet šiaip ar taip, jie tai galėjo... įdomu... bet galiau- 
siai nuotolis įgijo savo teises, ir netgi aš stengiausi porą kartų 
pajuokauti, po galais, juk iškylavome! 

Kalnai, jau seniai artėję, staiga išniro iš visų pusių, įvažiavome 
į slėnį, čia palaimingas šešėlis jau krito iki pat šlaitų, žydėjusių 
aukštybėse saulės nutvieksta žaluma - tyla nežinia iš kur, iš visų 
pusių; upeliu tekėjo vėsa, kaip malonu! Vingis, išnyra skardžiai 
ir viršūnės tarsi stačios išlaužos, kruopščiai supiltos rietuvės, 
ramūs žalsvi apvalumai, kuodai arba smailės, aptrupėjusios 
keteros ir stačia galva žemyn neriančios vertikalės, į jas įsiki- 
bę krūmai, toliau aukštybėse uolos, žemyn slenkančios pievos, 
tyloje - nugulusioje, nesuvokiamoje, visuotinėje, sustingusioje, 
išplitusioje ir tokioje galingoje, jog mūsų vežimo dardesys ir jo 

tolygus riedėjimas egzistavo tarsi pats sau atskirai. Panorama 
dar kurį laiką matydavosi, paskui užgriūdavo kas nors nauja, 
tai būdavo nuoga ar painu, arba spindėdavo, kartais herojiška; 
nasrai, sukietėjimai, randai, pakibusių akmenų variacijos, paskui 
tai kylančiu, tai besileidžiančiu ritmu iš krūmynų, medžių, žaiz- 
dų, randų, įgriuvų atplaukdavo kad ir idilė, kartais saldi, kartais 
juvelyriška. Įvairūs dalykai - įvairūs dalykai - keisti nuotoliai, 
stulbinantys vingiai, įkalinta, įtempta erdvė, puolanti arba besi- 
traukianti, vingiuojanti ir susivijusi, šaunanti į viršų arba žemyn. 
Didžiulis sustingęs judesys. 

— Liulia, ajajai! 

— Liuliau, man baisu... Bijosiu viena miegoti... 

Sankaupos, verpetas, chaosas... per daug, per daug, per daug, 
spūstis, judėjimas, rietuvės, griuvimas, grūdimasis, visuotinė 
netvarka, didžiuliai viską užplūdę mastodontai, akimirksniu 
subyrantys į tūkstančius smulkmenų, kompleksų, luitų, skan- 
dalų negrabiame chaose, ir staiga šios smulkmenos vėl telkėsi 
į didžiulę formą! Lygiai kaip tada, krūmuose, kaip prie sienos, 
prieš lubas, kaip priešais šiukšlių krūvą su rodikliu, kaip Katasės 
kambarėlyje, kaip prieš sienas, spintas, lentynas, užuolaidas, 
juk ten irgi susidarė tokios formos - tik ten buvo smulkmenos, 
o čia - riaumojanti materijos audra. O aš jau tapau tokiu negy= 
vosios gamtos skaitytoju, kad nejučiomis tyrinėjau, ieškojau ir 
žvalgiausi, tarytum čia būtų ką išskaityti, ir ieškojau vis naujų 
kombinacijų, kurias mūsų mažytis dardantis vežimas atskleis- 
davo kalnų įsčiose. Bet visur tik visiškas niekas, visiškas niekas. 
Padangėje išniro paukštis - užvis aukščiausias, nejudantis - suo- 
pis, vanagas, erelis? Ne, tai nebuvo žvirblis, bet vien todėl, kad 
nebuvo žvirblis, jau buvo ne-žvirblis, o būdamas ne-žvirblis, 
šiaip ar taip, buvo žvirblis. 

Dieve! Kaip mane pasotino šio vienintelio paukščio vaizdas, 
iškilusio virš visko, visų viršiausio! Pats aukščiausias taškas, 
viešpataujantis taškas. Ar tikrai? Toks buvau išvargęs nuo ne- 
darnos ten, namuose, nuo tos sumaišties, lūpų, korimo chaoso, 
katinas, arbatinukas, Liudvikas, pagaliukas, lietvamzdis, Leo- 
nas, trankymasis, laužimasis, ranka, smeigimas, segtukas, Lena, 
rodiklis, Fukso žvilgsnis ir t. t. ir t. t. etc. etc. etc., tarsi pro rūką, 
tarsi iš gausybės rago, sumaištis... O čia, gamtoje, viešpatauja 
paukštis - hosana! — ir kokiu stebuklu tas tolimas taškelis įsivieš- 
patavo lyg patrankos šūvis, o visi verpetai ir chaosai puolė jam 
po kojomis? Žvilgtelėjau į Leną. Ji žiūrėjo į paukštį. 

O tasai, nubrėžęs lanką, nuskriejo į šalį, vėl palikdamas mus 
su įsišėlusiu kalnų balaganu, už jų išniro kiti kalnai, kiekvienas 
sudarytas iš daugybės vietų, kuriose gausybė akmenukų - kiek 
gi tų akmenukų? — taip visa, kas buvo „už“, stūmė iš nugaros 
priešakines puolančios kariuomenės eiles, keistoje tyloje, ku- 
rią galima paaiškinti sustingusiu visuotiniu judėjimu. Liuliau, 
ajajai, pažvelk, koks akmuo! Liulia, ar matai, visai kaip nosis! 
Liuliusia, žiūrėk, o ten senukas su pypke! Pažvelk kairėn, matai, 
spiria koja, auliniu batu! Kam spiria, kur spiria, o ten kaminas! 
Dar vienas visa sutirštinąs vingis, tai atslenka balkonas, tai vėl 
trikampis - ir medis, iš karto prikaustąs dėmesį, bet jau ėmė ir 
ištirpo, dingo. Kunigas. 

Su sutana. Sėdi ant pakelės akmens. Kunigas su sutana, sėdin- 
tis ant akmens, kalnuose? Prisiminiau arbatinuką, nes kunigas 
buvo tarsi tas arbatinukas, ten. Tos sutanos irgi buvo per daug. 

Sustojome. 

— Gal pavėžėti, kunige? 

Putlus, jaunas, anties nosimi, valstietiškas, apskritas veidas 
kyšojo iš kunigo apykaklės - nuleido akis. 

— Dieve atlygink, - atsakė jis. Tačiau nė nekrustelėjo iš vietos. 
Jo plaukai buvo sulipę nuo prakaito. Liudvikui paklausus, kur 
kunigą nuvežti, tasai, tarsi neišgirdęs klausimo, įlipo, murmė- 
damas padėkos žodžius. Risnojimas, dardėjimas, kelionė. 

- Vaikštinėjau po kalnus... Šiek tiek išklydau iš kelio. 

— Pavargote, kunige? 

— Aa, taip... Gyvenu Zakopanėje. 

Sutana apačioje išsitepusi, batai numindžioti, akys parau- 
dusios - gal ir naktį praleido kalnuose? Palengva aiškino: išėjęs 
pasivaikščioti, išklydęs iš kelio... Bet kaip su sutana eiti pasi- 
vaikščioti? Paklysti slėnio kertamoje vietovėje? Kada jis išėjo 
pasivaikščioti? Taip ir yra, vakar po pietų. Po pietų pasivaikščioti 
į kalnus? Per daug neklausinėdami, davėme jam šio bei to iš 
mūsų atsargų, jis valgė susigėdęs, paskui tik bejėgiškai sėdėjo, 
kratydamasis vežime, saulė kaitino, šešėlio nebuvo, norėjosi 
gerti, bet nesinorėjo traukti butelių, vien tik važiuoti ir važiuoti. 
Išsikišusių akmenų ir uolų šešėliai nuo šlaitų statmenai šovė į 
patį dugną, atsiliepė kaskados šniokštimas. Važiavome. Manęs 
iki tol nelabai domino vienas dalykas, nors pats savaime labai 
įdomus — tai, kad per amžius tam tikras skaičius Žmonių išskiria- 
mi sutanomis ir paskiriami tarnauti Dievui —- Dievo specialistų, 
dangaus funkcionierių, dvasios valdininkų ratas. Juk čia, kalnuo- 
se, mūsų juodasis svečias įsimaišė į mūsų kelionę netilpdamas 
kalnų chaose, būdamas pridėtinis... ardąs, perpildąs... beveik 
kaip arbatinukas? 

Tai mane nuteikė prieš jį. Įdomu, kai tasai erelis ar vana- 
gas pakilo virš visa ko, įgavau narsos - turbūt dėl to (mąsčiau), 
kad, būdamas paukštis, jis siejosi su žvirbliu — bet ir todėl, gal- 
būt visų pirma todėl, kad pakibo ore, savyje siedamas žvirblį 
su korimu ir leisdamas korimo idėja susieti pakartą katiną ir 

pakartą žvirblį, taip, taip (vis aiškiau tai vaizdavausi), jis net 
šiai korimo idėjai suteikė dominavimo bruožą, pakibusį virš 
visa ko, viešpataujantį... o jei pajėgsiu (mąsčiau) iššifruoti idėją, 
atrasti pagrindinį motyvą, suprasti ar nors nujausti, į kur visa 
tai krypsta, bent jau šioje vienoje žvirblio, pagaliuko, katino 
atkarpoje, jau paprasčiau bus susidoroti su lūpomis ir su visais 
aplink jas besisukiojančiais dalykais. Nes (bandžiau išspręsti 
šaradą) nekyla abejonių (skaudi tai buvo mįslė), jog burnų ir 
lūpų ryšio paslaptis esu aš pats, ryšys įvyko manyje; aš, o ne kas 
kitas, jį sukūriau — bet (dėmesio!) kardamas katiną aš įsijungiau 
(turbūt? tam tikru mastu?) į šią žvirblio ir pagaliuko aibę, taigi, 
priklausiau abiem aibėms - tad ar neišeina, kad Lenos ir Katasės 
sąsaja su žvirbliu ir pagaliuku įmanoma tik per mane? - ar tik 
aš, kardamas katiną, nesukūriau visa siejančios grandies... kuria 
prasme? Ak, niekas nebuvo aišku, bet, šiaip ar taip, kai kas ėmė 
formuotis, gimė tam tikros vienovės embrionas, ir štai didžiulis 
paukštis pakimba virš manęs - ir kabo. Gerai. Tik, po galais, ko 
tas kunigas įlindo į procesiją, iš svetur, iš kito galo, nelauktas, 
nereikalingas, idiotiškas?.. 

Lygiai kaip tas arbatinukas, ten! Mano susierzinimas buvo ne 
mažesnis negu anas... stūmęs mane pakelti ranką prieš katiną... 
(taip, nebuvau tikras, ar tada puoliau katiną dėl arbatinuko, 
negalėdamas pakelti to taurę perpildžiusio lašo... o gal tam, kad 
darydamas bet ką, priversčiau tikrovę atsiskleisti - taip, kaip kas 
pakliuvo po ranka paleidžiame į krūmus, kuriuose kažkas sukru- 
tėjo)... taip, taip, noras pasmaugti katiną buvo mano nirtulingas 
atsakymas į arbatinuko beprasmybėje slypinčią provokaciją... 
Bet tuomet, juodaskverni, būk atsargus, nes kas gali laiduoti, 
jog į tave ko nors nepaleisiu ir nepadarysiu ko nors... ko nors... 
Jis sėdėjo, nė nenumanydamas apie mano įtūžį, važiavome, vien 

kalnai ir kalnai, arklių risnojimas, karšta... Mano akį patraukė 
viena smulkmenėlė... jis krutino pirštus... 

Jis nejučiomis išskėsdavo storus abiejų rankų pirštus ir su- 
nerdavo juos, tas kirmėliškas pirštų darbas, apačioje, tarp kelių, 
buvo atkaklus ir bjaurus. 

Pokalbis. 

— Ojūs pirmą kartą Koščielisko slėnyje? 

Liuliusia drovios pensiono auklėtinės balsu: 

— Taip, kunige, mes povestuvinėje kelionėje, praėjusį mėnesį 
susituokėme. 

Liuliusius čia pat įsiterpė su tokia pat droviai palaiminga 
mina: 

— Visai neseniai tapome pora! 

Kunigas sutrikęs atsikrenkštė, o Liuliusia, vėl pensiono auk- 
lėtinės balsu, tarsi skųsdama bendramokslę vyresniajai: 

— Jie, - ji pirštuku bedė į Leną ir Liudviką, - jie, kunige, 
irgi! 

— Neseniai gavo leidimą!.. - šūktelėjo Liulius. 

Liudvikas giliu bosu numykė: hmmmmm! Lenos šypsenė- 
lė, kunigas tyli, ak, Liuliusiai, radote mat toną kalbėtis su. šiuo 
šventiku!.. O šis vis nervingai narstė pirštukus, atrodė varganas, 
bejėgis, valstietiškas, ir man ėmė atrodyti, tarsi jo sąžinę slėgtų. 
koks nors darbelis, ką jis tais pirštukais daro? Ir... ir... ak... ak... 
tie žemai krutantys pirštai... ir mano pirštai... ir Lenos ant stal- 
tiesės... Šakutė. Šaukštas. 

Liuliau, nesikabinėk prie manęs, ką pamanys kunigas ka- 
nauninkas! Liulia, ką tu, juk kunigas kanauninkas nieko bloga 
nepagalvos! Liulia, oi, jei tu žinotum, kaip tau dreba skruostas! 
Ir staiga... Pasukame į šalį. Pervažiuojame slėnį, nelengvai įvei- 
kėm ir vos pastebimu keliuku įvažiuojame į pat kalnų pašonę! 

Atsidūrėme siaurėjančiame tarpeklyje, bet už jo atsivėrė šoni- 
nė, šalutinė dauba, ir risnojome jau tarp kitų viršūnių, šlaitų, 
jau visiškai atkirsti... Ir tai buvo nuošalyje... ir jau kiti medžiai, 
žolės, uolos, tokie patys, o vis dėlto visiškai kitokie, nauji ir te- 
benešiojantys šalutinumo žymę, mums išsukus iš pagrindinio 
kelio. Taip, taip, mąsčiau aš, galbūt jis ką nors padarė, kas nors 
slėgė jo sąžinę. 

Kas? Nuodėmė? Kokia nuodėmė? Pasmaugtas katinas. Kvai- 
lystė, anokia čia nuodėmė - nugalabyti katiną... Bet šis žmogus 
su sutana, atėjęs iš klausyklos, iš bažnyčios, iš maldos, išlenda 
į kelią, įlipa į vežimą, ir, be abejo, tuoj pat nuodėmė sąžinė nu- 
sikaltimas atgaila tra lia lia tra lialia, štai koks ti ri ri... lipa į 
vežimą ir nuodėmė. 

Nuodėmė, tai yra, tikras kolega, kolega kunigas, suneria pirš- 
tukus, nes jo ne visai švari sąžinė. Kaip ir mano! Kolegiškumas 
ir brolybė, kaip čia jam vis susineria ir išsineria tie pirštai, o ką, 
tie pirštukai, gal irjie ką nors pasmaugė? Vėl visiškai naujos san- 
grūdos, įgriuvos, naujas nuostabiai žalias kunkuliavimas, ramus, 
tamsiai maumedinis, pušinis, mieguistas, su lazurito atspalviu, 
Lena priešais mane, su rankomis, ir visa ta rankų sistema - mano 
rankos, Lenos rankos, Liudviko rankos - įgavo postūmį per pirš- 
tuotas kunigo rankas, negalėjau tam skirti pakankamai dėmesio, 
nes važiuojame, kalnai, šalutinumas, Dieve šventas, Dieve gai- 
lestingas, kodėl niekam neįmanoma skirti pakankamai dėmesio, 
pasaulis šimtą milijonų kartų per gausus, ir ką man daryti su 
savo nedėmesingumu, ei, gaspadoriau, šokam tryptinį, Liulia, 
palik jį ramybėje, Liuliusiau, atstok, Liulia, ajajai, man tirpsta 
koja, važiuojame, važiuojame, kelionė, gerai, viena aišku, tas 
paukštis buvo pakibęs per aukštai, ir gerai, kad kolega kuni- 
gas krapštinėjasi žemai, važiuojame, važiuojame, monotoniškas 

judėjimas, didžiulė upė, atiteka, prateka, dardesys, risnojimas, 
karšta, tvanku, atvažiuojame. 

Antra po pietų. Akiratis jau platesnis, tarsi plynaukštėje, 
pieva, pušys ir eglės, pievoje kyšo daugybė akmenų, namas. 
Medinis, su veranda. Pavėsyje, už namo, vežimas, kuriuo atva- 
žiavo Voitysai su Fuksu ir su kita mylimųjų pora. Jie pasirodė 
tarpduryje, šurmulys, pasisveikinimai, išlipa, gera buvo kelionė, 
ar seniai atvažiavote, palaukit, tas krepšelis čia, jau prasideda, 
Leonai, paimk butelius... 

Tačiau jie buvo tarsi atkeliavę iš kitos planetos. Mes irgi. Mūsų 
buvimas čia buvo buvimas „kitur“ — ir šis namas buvo tiesiog 
ne tas namas... ne tas, kuris buvo ten. 

Viskas vyko tolumoje. Tai ne tie namai nutolo nuo mūsų, tai mes 
nuojų nutolome... ir tas naujasis namas siaubingame apleistame 
užkampyje, į kurį veltui veržėsi mūsų šurmulys, neegzistavo 
pats savaime, jis egzistavo tik tiek, kad nebuvo tas kitas... Šis 
atradimas užgriuvo mane vos išlipus iš vežimo. 

— Tuštytutėliausia, nė gyvos dvasios, visas namelis mums, tik 
gyvenk ir norėk, svarbiausia gerai valgyti, ei broleliai sakalėliai, 
suteikit man jėgų, o ką, ar nesakiusiu, peizažėlis kaip sakalėlis, 
paskui pamatysite, pirmyn ko nors danteliu užkąsti, užkąsti, 
užkąsti, marš, marš, allons enfants de la patrie! 

— Leonai, šaukštelius iš maišo, Lena, staltiesėles, prašom, 
svečiuokitės, susėskit kur kam patogiau, dvasiškas tėveli, pra- 
šyčiau čia. 

Į tai krito atsakymai: jau, prasideda! Klausau, ponia genero- 
liene! Na, sėskit. Dar dvi kėdutės. Kokia šventė! Prašom, ponia, 
čia... Duokit čia staltiesėles! 

Visi susėdo prie didelio stalo priemenėje, iš čia kelios durys 
vedė į gretimus kambarius, o laiptai į viršų. Tos durys buvo 
praviros, ir buvo matyti visiškai tušti kambariukai, tik su lo- 
vomis ir kėdėmis, gana daug kėdžių. Stalas nukrautas valgiais, 
nuotaika puiki - kam dar vyno? - bet tai buvo tas pobūviuose 

kuriamas linksmumas, kai visi linksminasi, kad negadintų 
kitiems nuotaikos, o iš tiesų visi tarsi ne čia, tarsi kiekvienas 
stotyje lauktų traukinio - ir tas ne čia buvimas siejosi su tų at- 
sitiktinių namų varganumu - nuogų, be užuolaidų, be spintų, 
patalynės, paveikslų, lentynų, tik su langais. Toje tuštumoje ne 
tik žodžiai, bet ir žmonės skambėjo garsiau. Ypač Kulka ir Leonas 
atrodė tarsi išsipūtę tuštumoje ir gauste gaudė, o jų gaudimą 
lydėjo valgančiųjų šnekos, iš kurių išsiskyrė Liuliusių kikeni- 
mas ir jau neblogai įkaušusio Fukso plepalai - žinojau, jis gėrė, 
kad nuskandintų Drozdovskį ir savo vargą dėl jo, tas atsitrauki- 
mas buvo panašus į mano atsitraukimą nuo tėvų... jis, vargeta, 
auka, susierzinimą keliąs darbuotojas, verčiąs užsimerkti arba 
nusukti žvilgsnį į kitą pusę. Kulka, puikioji salotų ir dešrų daly- 
toja vaišina, kviečia, tai prašom, paragaukit, ponai, nepritrūks, 
nebadausim, tai jau tikrai ir t. t. ir t. t. - užsisukusi, kad viskas 
būtų tip top, elegantiška, tokia originali iškyla ir kolektyvinė 
pramoga, ir nė vienas negalės skųstis neprivalgęs, neatsigėręs. 
Leonas, amfitrionas, vadas, iniciatorius, dvejinosi ir trejinosi, ei, 
ei, visi kartu, mūsų nebuvo, miškas žaliavo, vyrai gėrė, vyrai 
gers, allons, allons! O vis dėlto tas blaškymasis, šauktukai,-puo- 
tautojų šurmulys, viskas buvo ne visai čia ir tarsi pakirsta tam 
tikro pusėtinumo, rachitiško, blyškaus ir luošo, kuris silpnino... 
Kartais net imdavo atrodyti, jog matau save ir kitus pro žiūronus, 
iš atstumo. Viskas tarsi mėnulyje... Taigi, ši iškyla - pabėgimas 
niekur nenuvedė; „tai“, kas liko ten, egzistavo tuo labiau, kuo 
labiau bandėme atitrūkti... pakaks, tebūnie, šiaip ar taip, nors kas 
nors vyksta, ėmiau išskirti tai šį, tai tą, pastebėjau ir tai, kokia 
ypatinga ekstazė apėmė Liuliusius, išvydus kartu su Voitysais 
atvažiavusią jaunavedžių porą Nr. 3. 

Naujai iškeptą vyrelį visi vadino Toliumi arba rotmistru, rot- 
mistriuku. Iš tiesų, tai buvo tikras kavaleristas visais požiūriais, 
aukštas, pečiuitas, rausvos, tarsi naivumo kupinos odos, švie- 
siais ūsiukais, kaip nulietas rotmistras! Leonas, žiūrėdamas į jį, 
dainuodavo „stovi ulonas sargyboje“, bet čia pat nutildavo, ir 
būdavo teisus, nes toliau dainuojama „o mergelė avietėlė rožių 
krepšį neša“ — tuo tarpu jo naujai iškepta žmonelė Jadziucha, 
Jadečka, buvo viena iš tų beviltiškų moterų, kurios nesistengia 
niekam patikti, nes Žino, jog tai joms neskirta. Vienas Dievas 
žino, kodėl. Ji nebuvo bjauri, nors nuobodoko kūno, ką aš žinau, 
vienodo, tačiau viskas daugiau ar mažiau buvo „savo vietoje“, 
kaip man šnibžtelėjo Fuksas, niuktelėjęs alkūne, ką ten, žmogus 
nusipurtai vien nuo minties, jog paglostysi jai kaklą, taip labai ji 
netiko tokiems dalykams. Kas tai, koks nors kūniškas egoizmas? 
Fizinis egocentrizmas? Buvo matyti, jog jos rankos, kojos, nosis, 
ausys egzistuoja tik jai pačiai, tai buvo jos kūno padargai ir tiek, 
jai visiškai nebuvo būdingas tas dosnumas, gebantis pašnibždėti 
moteriai, jog jos ranka galėtų būti gundanti, masinanti dovana. 
Griežta dorovė?.. Ne, ne, veikiau toks keistas kūniškas vienišu- 
mas... bet kaip tik dėl to Liuliusia, persikreipusi nuo slepiamo 
kikenimo, pašnibždėjo Liuliui „jai nekliudo, kai užuodžia save 
pačią“, jos bjaurumas toks ir buvo, ji buvo šleikštoka tarsi tie 
kūno kvapai, pakenčiami tik tam, kuris juos išskiria. Tačiau nei 
Liuliusius, nei Liuliusia nebūtų patyrę tokio dusinančio diegulio 
ir perkreipiančio chichichi, jei vyrelis rotmistras nebūtų vyras 
kaip reikiant, sukurtas bučiniams, nutūpusiems po jo šviesiais 
ūsiukais ant rausvų lūpų - ir kiekvienam kilo klausimas, kas 
galėjo jį palenkti vesti kaip tik šią moterį - šis klausimas imdavo 
atrodyti piktybiškas žinant (tai man pašnibždėjo Liuliusia), jog. 

Jadečka buvo turtingo pramonininko dukra. Chi chi chi! Tačiau 
skandalas tuo nesibaigė, aišku, iš esmės jis čia tik prasidėjo, 
nes blogiausia buvo tai, jog jie (ir tas buvo matyti iš pat pirmo 
žvilgsnio) kuo puikiausiai suvokė, kokį daro įspūdį, ir žmonių 
priešiškumą bandė atremti tik savo intencijų tyrumu bei teisu- 
mu. Atrodė, tarsi ji sakytų: „Ar aš neturiu teisės? Turiu teisę! 
Žinau, kad jis gražus, o aš ne... bet ar aš negaliu mylėti? Ga- 
liu! Neuždrausit! Kiekvienas gali! Taigi, myliu! Myliu, ir mano 
meilė tyra, graži, žiūrėkit, aš turiu teisę jos nesigėdyti - ir nesi- 
gėdiju!“ Nuošalyje, nedalyvaudama linksmybėse, ji puoselėjo 
savo jausmą tarsi lobį, susikaupusi, tyli, nenuleisdama akių nuo 
savo vyro arba pro langą ryte rydama žaliųjų lankų grožį, ir 
kartkartėmis jos krūtinę iškeldavo vos ne maldingas atodūsis. 
Turėdama teisę, lūpomis, kurios tebuvo tik jos kūno padargas, 
ji kartkartėmis tylomis nežinia ką sušnibždėdavo, tarsi „Toliau“. 
Chi chi chi! 

Liulia, ajajai, plyšiu! Leonas, kalakuto koja ant šakutės, aki- 
niuota galva šaukė, jog niekad nespruko nuo kalakuto, op op 
op, kunigas sėdėjo kertėje. Fuksas nežinia ko ieškojo, Kulka 
atnešė vyšnių, „prašom, prašom uogyčių, kad būtų skaniau“, 
bet šurmulys nenustelbė visiškos, atsiskyrėliškos, nutolusios, 
nugrimzdusios tylos. Gėriau raudonąjį vyną. 

Rotmistriukas Tolius irgi gėrė. Pakėlęs galvą. Jis apskritai 
viską darė iškelta galva, leisdamas suprasti, jog niekas neturi 
teisės abejoti jo meile, tarsi, po galais, jis neturėtų teisės įsi- 
mylėti kaip tik tą, o ne kitą, tarsi ši meilė nebūtų tokia pat 
gera, kaip ir bet kuri kita!.. Ir gaubė savo Jadusią švelnumu: 
aukseli, kaip tu, ar nepavargai?.. ir stengėsi neatsilikti nuo 
jos ekstazės, meile atsakydamas į meilę. Tačiau jis buvo šiek 

tiek panašus į kankinį, ir... „Liuliau, laikyk mane, sprogsiu!“ 
Liuliusiai, nutaisę tarsi pora kraujo ištroškusių tigrų kūdikėlių 
minas, tykojo kiekvienos jų švelnumo apraiškos, vežime jiems 
nemaža malonumo suteikė kunigėlis, o ką jau kalbėti apie šią 
jaunavedžių porelę, tarsi užsakytą specialiai, kad būtų iš ko 
išsiliuliuoti į valias! 

Kulka su torteliu, prašom, prašom ragauti, tiesiog tirpsta 
burnoje, prašom - bet katinas, katinas, ak, ak, katinas, palaido- 
tas po medžiu, pirma pakartas, cha cha, visa tai skirta katinui, 
visas šis priėmimas tam, kad ištrintų katiną, štai dėl ko jie tokie 
draugiški, ji ir Leonas! Tačiau čia visur glūdėjo katinas. Supra- 
tau: šios iškylos sumanymas buvo beviltiškas, blogesnio dalyko 
sumanyti nebuvo įmanoma, atstumas ne tik nieko nenutrynė, 
bet, atvirkščiai, tarsi užšaldė ir sutvirtino, net atrodė, jog mes ten 
metų Metus nugyvenome su žvirbliu, su katinu, ir po daugelio 
metų čia atvažiavome, ak, ak, valgiau torčiuką. Iš tiesų turėjome 
susėsti į vežimą ir grįžti, būtent tai turėjome padaryti... Juk jei 
liksime čia, susiję su viskuo, kas ten... 

Valgiau torčiuką. Kalbėjausi su Liudviku ir su Toliumi. Buvau 
išsiblaškęs, kokia sekinanti ta gausa, vis verčia iš savęs naujus 
žmones, įvykius, daiktus, kad nors kartą ta tėkmė nutrūktų, Lena 
prie stalo, tikriausiai irgi pavargusi, lūpos ir akys švelniai šypsosi 
-Liuliusiai (abi ką tik ištekėjusios), ta Lena čia - tikras anos Lenos 
atspindys, Lena, „susijusi“ su Lena (ši „sąsaja“ man išsipūtė, kaip 
tada beldimasis), gelsvai rausvas, išsproginęs pritvinkusias akis 
Fuksas, skandinąs alkoholyje Drozdovskį, Liudvikas šalia Lenos, 
draugiškas ir malonus, kunigas kampe... Lenos ranka ant stalo, 
prie šakutės, ta pati, kaip tada, ten, ir galėjau padėti savo ranką 
ant stalo... bet nenorėjau. Tačiau, kad ir kas būtų, ėmė formuotis. 

naujos gijos, nepriklausomos nuo to, kas liko ten, augo nauja, 
čionykštė dinamika... tik tarsi liguista, išsekusi... Trijų jaunų, 
ką tik susituokusių porų kaimynystė suteikė kunigui svarumo 
ir reikšmės, sutana, savo ruožtu, patvirtino porelių santuokinį 
pobūdį ir itin aiškiai pabrėžė jų šeimyniškumą, susidarė įspūdis, 
jog ši puota yra tikras povestuvinis pokylis, taip, santuoka ir ku- 
nigas įsiviešpatavo. Tiesa, kunigas, suneriąs ir išneriąs pirštukus 
(jis laikė rankas pakišęs po stalu, pakeldavo jas tik valgydamas), 
bet šiaip ar taip, tai buvo kunigas ir, kaip kunigas, jis turėjo tapti 
natūralia Tolių atrama prieš Liuliusių vėjavaikiškumą, be to, 
reikia pridurti, jog sutana veikė ir ponią Kulką, demonstravusią 
(po katino) ypatingą polinkį į padorumą - Kulka vis priešiškiau 
dirsčiojo į Liuliusius, vis dažniau ir vis griežčiau krenkščiojo, juo 
daugiau buvo Leono juokelių, lydimų įkaušusio (per Drozdovs- 
kį) Fukso juoko ir šiaip mūsų kvailiojimo tuštumoje, tolimuose 
pakraščiuose, mirtinoje kalnų įsčių tyloje, kur tarsi vėl kai kas 
pradėjo sietis, jungtis, kurtis, bet dar nebuvo žinia, ko grieb- 
tis, imdavausi tai šio, tai to, ėjau atsiradusia linija, palikdamas 
nuošalyje gausybę kitų dalykų - tuo tarpu ten, namie, sustingę 
egzistavo tai, kas buvo ten. 

Čia pat iškilo scena, susiejusi mane su katinu... per kunigą... 

Ir tarsi pirmasis žaibas naktį iš juodų debesų ji nušvietė 
mus, jau visiškai aiškiai, to, kas buvo likę, atžvilgiu. Prieš pat šią 
sceną kelis kartus prabilo Kulka, maždaug (Toliui, labai malo- 
niai) „Pone Toliau, prašau nupurtyti Jadečkai nuo palaidinės tą 
žiupsnelį cukraus“, (Leonui, kad visi girdėtų) „Matai, Leonai, 
tas kelias ne toks prastas, galėjome drąsiai važiuoti automobiliu, 
sakiau, kad paprašytum Tadeko automobilio, tikrai nebūtų tau 
atsakęs, juk tiek kartų siūlė mums naudotis...“, (Liuliusiai, gaižiu 

balsu) „Tik chichi, tik chacha, o tortelio, Liuliusia, nevalgai“. 
Tuo tarpu Fuksas plovė lėkštes - nebūdamas tikras, kad mūsų 
nenervina (kaip Drozdovskio), stengėsi išsipirkti mūsų malonę 
plaudamas lėkštes - bet netrukus jis pakilo, žiovulys iškreipė jo 
įkaušusį Žuvies veidą, ir jis pasakė: 

— Mielai išsimaudyčiau. 

Maudynės buvo viena mėgstamiausių Liuliusiaus temų, o dar 
labiau Liuliusios - beveik kaip „mama“ - dar vežime sužinojome, 
jog „aš be dušo negalėčiau“ ir „neįsivaizduoju, kaip įmanoma 
ištverti mieste, nesimaudant du kartus per dieną“, ir „mano 
mama maudydavosi vandenyje su citrinų sultimis“, ir „o mano 
mama kas metai važiuodavo į Karlsbadą“. Fuksui užsiminus, 
jog mielai išsimaudysiąs, Liuliusia iš karto ėmė liuliuoti, jog ji 
ir Sacharoje nusipraustų paskutine vandens stikline, nes „prau- 
siamasis vanduo svarbesnis už geriamąjį, o tu, Liuliau, argi neiš- 
sipraustum?“ ir t. t., nors betarškėdama tikriausiai suvokė, kaip 
ir aš, jog pats žodis „maudynės“ tarsi ėmė nemaloniai dirsčioti 
tam tikra kryptimi, į Jadečkos pusę, ne todėl, kad toji būtų ne- 
vala, o tik todėl, kad pasižymėjo ypatingu bruožu - tam tikru 
kūnišku savininkiškumu, kuris priminė Fukso posakį kitomis 
aplinkybėmis: „savas pas savą savo reikalu.“ Ji elgėsi su savo 
kūnu kaip su daiktu, kurį galėjo pakęsti tik ji pati, jo savininkė 
„(kaip ir kai kuriuos kvapus), todėl atrodė, jog maudynės jos visai 
nedomina. Liuliusia, šniurkštelėjusi nosyte ir pastebėjusi, jog iš 
tos pusės nežinia kuo padvelkė, tęsė savo, nes aš nesimaudžiusi 
jaučiuosi nesveika ir t. t., o Liulius irgi pridūrė savo, ir Leonas, 
ir Fuksas, Liudvikas, Lena, kaip paprastai tokiais atvejais, kad 
išvengtų įtarimo, jog ji abejinga vandeniui. Tuo tarpu Jadečka 
ir Tolius tylėjo. 

Staiga nuo vienų kalbėjimo ir kitų tylėjimo iškilo toks daly- 
kas — tikimybė, jog Jadečka visai nesimaudo... kam, juk savas 
pas savą savo reikalu... 

Tuomet iš tos pusės padvelkė smarkiau - ne kokiu nors kva- 
pu, bet kai kuo antipatišku, asmenišku, tarsi savomis sultimis - ir 
Liuliusius pritarė, ple-ple. Dėl Dievo, Jadečka elgėsi kaip visada, 
tylėjo, niekur nesikišo — tik tiek, kad jos užsisklendimas savyje 
ėmė priminti maudynes - bet dar blogesnis už jos tylėjimą tapo 
Toliaus tylėjimas, nes buvo matyti, jog Toliui vanduo ne naujiena, 
tikriausiai jis buvo puikus plaukikas, tad kodėl jis neišspaudė nė 
pusės žodžio? Gal kad nepaliktų jos vienos tylėti? 

— Nes juk tai su tuo... 

Jis sujudo, tarsi būtų sėdėjęs nepatogiai, ir toliau tylomis 
sėdėjo ant kėdutės - bet šis pareiškimas, kurio niekas nesitikėjo, 
padarė neįtikėtiną įspūdį; jis prasibrovė pro Liuliusių liuliavimą, 
visi sužiuro į jį. Nežinia, ar visiems susidarė toks pat įspūdis - tie 
pirštukai, nuo apykaklės paraudusi kaklo oda, negrabus kūnas, 
tas jo susirūpinimas, tos žaizdos, randai, visa tai kartu, ir dar 
šašas panosėje, susiejo jį su Jadečka. Jadečka su kunigu. Sutanos 
juodumas, pirštų sunėrimas, jos įdėmios akys, jos pasitikėjimas, 
jos teisė mylėti, jo negrabumas, jos vargas, jo kančios, jos teisė, jo 
neviltis, viskas, viskas susiliejo aiškioje ir neaiškioje vienovėje; 
suvokiamoje ir nesuvokiamoje, savo bendrose sultyse „savas 
pas savą savo reikalu“. 

Valgiau torčiuką. Nustojau valgęs, man suspaudė gerklę, 
pilna burna stebėjau... šitą... šitą... kaip tą pavadinti? Posūkį į 
vidinę pusę, į savo pačių bjaurumą, į savo nešvarumus, į savo 
nusikaltimus, į užsisklendimą savyje, į pasmerktumą patiems 
sau, ak, į savopumą! Savo! Ir lyg žaibas: tai neišvengiamai atves 
prie katino, katinas jau čia pat... ir čia pat man išniro katinas, 

patyriau katiną. Patyriau palaidotą katiną, pasmaugtą katiną — 

pakartą tarp žvirblio ir pagaliuko, kurie ten egzistavo sustingę 

ir augo savo buvimu, pampo savo nejudamumu mūsų paliktoje, 

apleistoje vietoje. Velniškas atkaklumas! Kuo toliau, tuo arčiau! 

Kuo labiau menka, netinkama, tuo įkyriau ir galingiau! Kokie 

spąstai, kokia pragariška, pikta sankloda! Kokie žabangai! 
Katinas, pasmaugtas katinas - pakartas! 


VIII 


Liudvikas mieguistai Lenai tarė, jog reikėtų mažumėlę snūstelėti. 
Teisingai. Važiavus nuo pat aušros, mums priklausė numigti 
pokaičio. Visi pakilo, dairėsi apklotų. 

— Ti-ri-ri! 

Leono dainelė. Tik garsesnė nei paprastai ir įžūlesnė. Nuste- 
busi Kulka paklausė: 

— Kas tau, Leonai? 

Jis vienas sėdėjo prie stalo, nukrauto indais ir puotos likučiais, 
plikė ir akiniai blizgėjo, ant kaktos prakaito lašeliai. 

— Bergas! 

— Kas? 

— Koks Bergas? 

— Bergas! 

Nė ženklo geraširdiškumo. Faunas, Cezaris, Bakchas, He-. 
liogabalas, Atila. Paskui Leonas vėl geraširdiškai nusišypsojo 
pro akinius. 

— Ničego, senute mano, taip kalbėdavosi du žydai... toks pokš- 
tas... Kitą kartą papasakosiu... 

Viskas baigėsi, iro... Apleistas, chaotiškas stalas, kilnojamos 
kėdės, apklotai, lovos tuščiuose kambariukuose, sunkumas, vy- 
nas ir t. t. 

Apie penktą, jau numigęs pokaičio, išėjau į kiemą. 

Didžioji dalis mūsų kompanijos vis dar miegojo - nesimatė 
nė vieno. Pieva sėte nusėta eglėmis, kėniais, akmenimis, saulėta, 
karšta, už nugaros namai, pritvinkę miego ir musių, priešais 
mane pieva ir toliau kalnai, visur aplinkui kalnai, taip kalnuota 
ir apaugę miškais, neįmanomai miškinga vieta tokioje atkam- 
pumoje. Ne mano tai vieta, kam ji man, jei buvau čia, vadinasi, 
galėjau būti ir kitur, vis viena kur, žinojau, jog už šios kalnų 
sienos yra kitos, nežinomos vietos, bet jos man nebuvo labiau 
svetimos, tarp manęs ir kraštovaizdžio įsivyravo toks abejin- 
gumas, kuris geba virsti atšiaurumu ar dar kuo nors blogesniu. 
Kuo? Atskirai nuo mūsų įmigus šioms pievoms, tolumoje iški- 
lusiems miškams, nežinomiems ir neįdomiems, skirtingiems, 
atsirado galimybė staiga sugriebti, susukti, pasmaugti ir, cha 
cha, pakarti - bet ši galimybė buvo „už“, „už viso šito“. Stovė- 
jau pavėsyje, čia, priešais namą, tarp medžių. Karšta, bet oras 
gaivus. 

Apsidairiau. Už penkių žingsnių nuo manęs Lena. 

Ji stovėjo. Taip netikėtai ją išvydus, pirmiausia ji man pa- 
sirodė mažytė — vaikiška — ir iš karto mano žvilgsnį patraukė 
jos žalsva palaidinė be rankovių. Tačiau tai truko tik akimirką. 
Nusukau akis, pažvelgiau į kitą pusę. 

— Gražu, ar ne? 

Ji ištarė tai, nes, stovėdama už penkių žingsnių, turėjo ką nors 
pasakyti. Vis dar nežiūrėjau į ją, tas nežiūrėjimas mane žudė, ar ji 
atėjo pas mane - pas mane - ar ji nori pradėti su manimi - atėjo 
pas mane - pas mane —tai kėlė man siaubą, nežiūrėjau ir nepajė- 
giau suvokti, ką daryti, nebuvo ką daryti, stovėjau, nežiūrėjau. 

— Ko toks nebylus? Iš susižavėjimo? 

Ak, tonas truputį liuliusiškas, iš jų išmoko... 

— Kur yra ta pono Leono panorama? 

Paklausiau, kad ką nors pasakyčiau... tylus, švelnus jos 
juokas: 

— Iš kur man žinoti? 

Vėl tyla, bet jau ne tokia žeidžianti, jei turėsime galvoje, jog 
viskas vyko au ralenti, karšta, artėjo vakaras, akmuo, vabalėlis, 
musė, žemė. Kai mano atsakymui skirtas laikas jau buvo besi- 
baigiąs, pasakiau „netrukus sužinosim“. 

Ji iš karto atsakė: 

— Taip, po vakarienės tėvelis mus nuves. 
oji iš šono. Jaučiausi nepatogiai, darėsi net nuobodu, jau ver- 
čiau ji eitų savo keliais... Vėl reikėjo ką nors sakyti, bet, prieš 
sakydamas vogčiom dirstelėjau į ją, ir per šį trumputį mirksnį 
pastebėjau, kad ir ji į mane nežiūri, jos žvilgsnis nukreiptas kitur, 
tam tikru nemaloniu silpnumu, kylančiu iš tolumos, per menkai 
buvome čia, ji ir aš, aš ir ji, buvome tarsi atsviesti iš kitur, iš ten, 
sergantys, nepakankamai esantys, tarsi tie nežiūrintys sapno 
vaiduokliai, susiję su kuo nors kitu. Tačiau ar jos lūpos vis dar 
egzistavo pasibjaurėtino lūpos sprūdimo, likusio ten, virtuvėje ar 
kambarėlyje, „atžvilgiu“? Reikia patikrinti. Žvilgtelėjau ir gerai 
su tomis kitomis lūpomis yra tarsi du miestai žemėlapyje, dvi 
žvaigždės žvaigždyne, ir yra dar labiau dabar, per atstumą. 

— Kada turime iškeliauti? 

— Turbūt apie pusę dvyliktos. Nežinau. 

Kodėl taip su ja pasielgiau? 

Taip susiteršti... Kam man reikėjo tada, pirmąją naktį kori- 
doriuje... pradėti... (Juk mūsų poelgiai iš pradžių būna baikštūs 
ir kaprizingi tarsi Žiogai, tik pamažėle, mums grįžtant prie jų, 

jie darosi konvulsyvūs, griebia mus tarsi žnyplėmis, nepalieka 
ramybėje — tad ką gali žinoti? - ten, tada, naktį koridoriuje, kai 
pirmą kartą jos lūpos man susisiejo su Katasės lūpomis, ak, koks 
kaprizas, fantazija, smulkmenėlė, kokia trumpalaikė asociacija! 
O dabar? Ką daryti dabar, Dieve, ką daryti? Dabar ji jau buvo 
manyje pagedusi, ir dar taip, kad tik prieiti, sugriebti, spjauti į 
burną - kodėl ją savyje taip sugadinau? Tai buvo blogiau negu 
išžaginti mažą mergaitę, tai buvo prievarta prieš save patį, ašją 
prievartavau „sau“, šis žodis man iškilo kunigo fone, padvelkė 
nuodėme, suvokiau esąs bažnytinės mirtinos nuodėmės būklėje, 
tai savo ruožtu man priminė katiną, ir katinas pasirodė.) 

Žemė... grumstai... du grumstai kelių centimetrų atstumu... 
kelių?.. dviejų, trijų... Reikėtų pasivaikščioti... Reikia pripažinti, 
jog oras... Kitas grumstas... kiek centimetrų? 

— Nusnūdau po pietų. 

Ji tai ištarė lūpomis, apie kurias žinojau (ir jau negalėjau ne- 
žinoti), kad jas sugadino tos lūpos, jos buvo tos lūpos... 

— Aš irgi snūstelėjau. 

Tai buvo ne ji. Ji buvo ten, namelyje, sode, kur augo maži bal- 
tinti medeliai, parišti prie kuolelių. Manęs čia irgi nebuvo. Tačiau 
kaip tik todėl buvome čia šimtąkart svarbesni. Tarsi būtume buvę 
savo pačių simboliai. Žemė... grumstai... žolė... žinojau, jog tai 
dėl atitolimo, reikia pasivaikščioti, ką čia stovėti, jog dėl atitolimo 
visa kas šiandien čia tampa be galo svarbu. Ir lemtinga. Ir dar ta 
didybė, ta galybė, ak, palikite ramybėje, na, eime! Didybė, koks 
čia paukštis, didybė, jau leidžiasi saulė, vaikštinėjame... Jei jau 
katiną pasmaugiau - pakoriau, tai ir ją turėsiu pasmaugti - pa- 
karti... Savyje. 

Krūmuose prie kelio kabo jis, žvirblis, ir kabo pagaliukas 
sienos plyšyje, jie kabo, bet jų nejudamumo nejudamumas 

peržengia visas nejudamumo ribas, vieną ribą, antrą ribą, trečią 
ribą, peržengia ketvirtą, penktą, šeštas akmenukas, septintas 
akmenukas, žolelės... darosi vėsiau... Apsidairiau, jos nebebuvo, 
nuėjo su savo gašliomis lūpomis ir su savo lūpomis buvo neži- 
nia kur. Pasitraukiau, t. y. pasitraukiau iš tos vietos, kur buvau, 
ir ėjau pieva, saulėkaitoje, bet jau ne tokioje įkyrioje - kalnų 
prieglobsčio tyloje. Mano dėmesį užvaldė šių vietų detalės, dau- 
giausia akmenukai žolėje, kliudę eiti, kaip gaila, kad ji man nesi- 
priešina, bet, kita vertus, kaip gali priešintis tas, kam kalbėjimas 
tėra dingstis prabilti, cha cha cha, kaip ji „liudijo“ tada, po katino 
nužudymo, na ką gi, nesipriešina, pasipriešinimo nebus. Koks 
nemalonus buvo tas mūsų susitikimas, šnairomis, nemačiomis, 
tarsi aklai —- vis daugiau žiedų žolėje, melsvų ir gelsvų, eglių, kė- 
nių kuodai, žemės paviršius leidosi žemyn, atsidūriau gana toli, 
nesuprantama kitokybės ir tolybės substancija, tyloje skraidantys 
drugeliai, glamonėjantis vėjelis, žemė ir žolės, miškai, virstantys 
kalnų viršūnėmis, o po medžiu plikė, akiniai - Leonas. 

Jis sėdėjo ant kelmo ir rūkė cigaretę. 

— Ką čia veikiate? 

— Nieko, nieko, nieko, nieko, nieko, nieko, - atsakė jis ir sals- 
vai šyptelėjo. 

— Kasjus taip nudžiugino? 

— Kas? Niekas. Būtent: niekas. Cha, kalambūras, štai, prašau, 
hm... Mane džiugina niekas, žinokite, maloningasai ponuli, gar- 
bus kompanione, švaistūne, ir bendrakeleivi, kad „niekas“ ir 
yra tai, kas daroma visą gyvenimą. Žmogutis stovi, sėdi, kalba, 
rašo... ir nieko. Žmogutis perka, parduoda, veda, neveda -ir nie- 
ko. Žmogs sėdžium ant kelmum - ir nieko. Gazuotas vanduo. 

Jis košė pro dantis, iš lėto, nerūpestingai, tarsi darydamas 
malonę. 

Atsakiau jam: 

— Kalbate, tarsi niekada nebūtumėte dirbęs. 

— Dirbti? Kurgi ne! O kaipgi! Aišku! Bankininkėlis! Bankius! 
Bankininkėlis bukas iš krepšiuko į pilvuką! Banginis. Hm. Tris- 
dešimt dvejus metus! Ir ką? Ir nieko! 

Jis susimąstė ir pūstelėjo sau į delną. 

— Prabėgo pro šalį! 

— Kas jums prabėgo pro šalį? 

Jis monotoniškai, kalbėdamas pro nosį, atsakė: 

— Metai subyra į mėnesius, mėnesiai - į dienas, dienos - į valan- 
das, minutės - į sekundes, o sekundės prabėga pro šalį. Nesugausi. 
Bėga pro šalį. Dingsta. Kas aš? Esu tam tikras pralėkusių sekun- 
džių skaičius - prabėgusių pro šalį. Žodžiu, niekas. Niekas. 

Staiga pasišiaušęs suriko: 

— Vagystė! 

Nusiėmė akinius ir ėmė drebėti, seniokiškas, panašus į tuos 
pasipiktinusius senus vyrus, kartais protestuojančius sankryžo- 
se, tramvajuose, prie kino teatrų. Atsakyti jam? Atsakyti? Tik ką? 
Aš vis dar klaidžiojau, nežinodamas, į kairę ar į dešinę, šitiek, 
šitiek pėdsakų, saitų, insinuacijų, jei tik panorėčiau vardinti viską 
nuo pat pradžių, kamštis, dangtis, drebančios rankos, židinys, 
ištisas ne iki galo išryškėjusių daiktų ir dalykų rūkas, nesuei- 
nantys galai, tai viena, tai kita smulkmena siejosi dar su kita, 
sukibdavo, bet tuojau pat iškildavo dar kitos asociacijos, kitos 
kryptys - štai kuo gyvenau, tarsi apskritai negyvenčiau, chaosas, 
šiukšlių krūva, košeliena - kišau ranką į maišą, pilną šiukšlių, 
traukiau iš jo, kas pakliuvo, apžiūrinėjau, ar tinka statybai... 
mano namelio statybai... o šis, vargšelis, įgaudavo neįtikėtinas 
formas... ir taip be galo... Bet tas Leonas? Jau seniai pastebėjau, 
jog jis tarsi sukinėjasi aplink mane ir net man antrina, buvo tam 

tikra tikimybė, kad ir tokia, jog jis pasiklysdavo sekundėse, kaip 
aš smulkmenose, o juk buvo ir kitų susimąstyti verčiančių požy- 
mių, tie duonos rutuliukai per vakarienę ir kitos smulkmenos, 
tas ti-ri-ri, o pastaruoju metu, pats nežinau kodėl, man vėl ėmė 
atrodyti, jog šis bjaurokas „savopumas“ („savas pas savą savo 
reikalu“), sėlinantis prie manęs iš Tolių ir kunigo pusės, irgi tarsi 
turėtų su juo ką bendra. Kas man kliudė dabar užsiminti apie 
žvirblį ir apie visas tas namo keistenybes? Pritinkinti visa tai 
prie jo ir pasižiūrėti, gal ką ir pastebėsiu, juk buvau tarsi būrėja, 
žvelgianti pro stiklo rutulį, pro dūmus. 

— Esat susinervinęs, visai nenuostabu... Po tų pastarųjų dienų 
istorijų. Katino ir... Visa tai neva smulkmenos, bet juk tikri gal- 
vosūkiai, nelengva paleisti, tarsi kirminais būtų aplipę... 

— Katium? Niekniekiai, kam rūpėtų negyvas katinas, tas kat- 
pėdžius! Žiūrėk, brolyti, kokia širšė ir kaip dūzgia, bjaurybė! 
Dar vakar tas katpėdėlis kuteno mano nervų sistemą erzinančiu 
kutuliu - o kas šiandien? Šiandien, kas jis šiandien prieš kvapą 
gniaužiantį mano žvelgimą į kalnus - kaipantdelnus, ei, ei, ei, kas 
čia dabar? Sutinku, mano nervai šiek tiek įtempti, bet tai tik toks 
šventinis tumtumprum marabum, retas, iškilmingų iškilmin- 
giausias, iškilmingai iškilnus, ei, ai, tikra šventė, šventė! Šventė! 
Arjūs, ponuli mylimuli mieliausias, nieko nėpastebuli? 

— Ko? 

Jis man pirštu parodė gėlytę kišenėlėje. 

— Prašyčiau pasukti savo maloningą maloningą nosytę, pa- 
uostyti. 

Uostyti jį? Tai man sukėlė didesnį nerimą negu turėtų... 

— Kam? - paklausiau jo. 

— Aš truputį išsikvėpinęs. 

- Išsikvėpinote dėl svečių? 

Prisėdau ant kelmo šiek tiek nuošaliau. Jo plikė kartu su aki- 
niais priminė stiklo kupolą. Paklausiau jo, ar žino kalnų pava- 
dinimus, ne, nežinojo, paklausiau, kaip vadinasi tas slėnis, jis 
burbtelėjo žinojęs, bet pamiršęs. 

— Kas jums kalnai? Pavadinimai. Svarbu - ne pavadinimai. 

Jau Žiojausi klausti: „O kas?“, bet susilaikiau. Verčiau tegu 
pats pasako. Čia, šioje tolybėje, „kur tolių toliai, nutolę toliai!“. 
Ak, ak, o kai tada su Fuksu atėjome iki sienos ir atradome pa- 
galiuką, irgi jautėmės lyg pasaulio krašte - kvapai, turbūt šla- 
pimo, karšta, mūras - o dabar, čia, kam klausinėti, verčiau tegu 
savaime prasideda... nes visiškai aišku, kad mane supa nauja 
kombinacija, ir kai kas tuoj ims lįsti laukan, sietis... Bet verčiau 
tyliu. Sėdžiu, tarsi manęs nebūtų. 

— Ti-ri-ri. 

Aš lyg niekur nieko. Sėdžiu toliau. 

— Ti-ri-ri. 

Vėl tyla, pieva, žydrynė, saulė jau žemiau, tįsta šešėliai. 

— Ti-ri-ri! 

Bet šį kartą jau garsiai, aiškiai, lyg signalas atakon. Ir čia pat 
pasigirdo: 

— Bergas! 

Aiškiai, garsiai... kad negalėčiau susilaikyti nepaklausęs, ką 
tai reiškia. 

— Kas? 

— Bergas! 

— Kas bergas? 

— Bergas! 

- A, taip, minėjote, kad du žydai... žydiškas sąmojis. 

— Koks ten sąmojis! Bergas! Berguoti bergu į bergą - supran- 
tate, bemberguoti bembergu... Ti-ri-ri, - gudriai pridūrė jis. 

Jis suplasnojo rankomis ir net kojomis — tarsi šoktų savyje 
triumfo šokį. Mechaniškai, bukai atkartojo vos įžiūrimoje gilu- 
moje: bergas... bergas... Nutilo. Laukė. 

— Na, gerai. Eisiu šiek tiek pasivaikščioti. 

— Sėdėkit, negi dabar vaikštinėsite saulėkaitoje. Pavėsyje 
maloniau. Vienas malonumas. Šiaip tokie mažyčiai malonumai 
patys geriausi. Skanūs. Gardūs. 

— Pastebėjau, kad mėgstate mažus malonumus. 

— Kaip? Ką? Atsiprašau? 

Jis sukunkuliavo vidiniu juoku: 

— Garbės žodis, fizikos argumentas, turite galvoje tuos manum 
žaidimum ant staltiesės, antrosios puselės akivaizdoje? Diskre- 
čiai, kaip pridera, kad nekiltų skandalo? Tik kad ji nežino... 

— Ko? 

- Jog tai bergas. Mano bergavimas savuoju bembergu su visu 
manojo bembergo bemberguotumu! 

— Na, gerai... Ilsėkitės, aš pasivaikščiosiu... 

— Kur taip skubat? Palūkėkit dar mažą akimirkutę, gal pa- 
sakysiu... 

— Ką? 

— Tai, kas jus domina. Kas jums neduoda ramybės. 

— Jūs kiaulė. Purvina kiaulė. 

Tyla. Medžiai. Pavėsis. Pievelė. Tyla. Pasakiau tai tyliai - kas 
gi man grėsė? Blogiausiu atveju jis galėjo įsižeisti ir iškraustyti 
mane iš kambario. Ką gi, viskas baigsis, nutrauksiu, persikelsiu į 
kitą pensioną arba grįšiu į Varšuvą savuoju nepakenčiamu asme- 
niu nervinti tėvo ir varyti į neviltį motinos... Ojei neįsižeis... 

— Esat purvina kiaulė, - pridūriau. 

Pievelė. Tyla. Iš esmės man buvo svarbu viena: kad jis čia 
man neišprotėtų. Ėmiau baimintis, jog tai maniakas, mente cap- 

tus, ir tada ir jis, ir visi jo galimi veiksmai tiesiog netektų jokios 
prasmės, 0 tada ir manoji istorija pasirodytų besanti grįsta pa- 
prasčiausiomis vargšo idioto kvailystėmis, visiškai nerimta. O 
įstumdamas jį į kiaulystę... ak, taip galėjau juo naudotis, jis man 
galėtų kaip nors susisieti su Jadečka, su kunigu, su manuoju ka- 
tinu, su Katase... taip galėtų būti man naudingas, tarsi dar viena 
manojo kruopščiai pakraščiuose statomo namo plytelė. 

— Ko taip puolat? - lyg tarp kitko paklausė jis. 

— Aš nieko nepuolu. 

Gamtos rimtis... 

Pagaliau jei jį ir įžeidžiau, tai buvo toks tolimas įžeidimas... 
beveik kaip per teleskopą. 

— Ar galėčiau paklausti, kokią turit teisę? 

— Esat gašlūnas. 

— Pakaks! Pakaks! Leiskite man pasakyti, prašau, maldauju 
garbiojo teismo, aš, Leonas Voitysas, pavyzdingas šeimos tėvas, 
neteistas, visą gyvenimą ariantis, uždirbantis pinigus, kiekvieną 
mielą dienelę, išskyrus sekmadienius, iš namučių į bankutį, iš 
bankučio į namučius, dabar pensininkas, bet nė kiek ne mažiau 
pavyzdingas, keliuosi penkiolika po šešių, pusę dvylikos už- 
miegu (nebent jei bridželį, antrajai puselei leidus), pone mielas, 
aš savo antrosios puselės per trisdešimt septynerius vedybinio 
gyvenimo metus nesu nė karto su jokia kita šitą... hm, hm... 
Nesu apgavęs. Nė karto. Trisdešimt septynerius. Nė karto! Štai! 
Esu geras vyras, jautrus, supratingas, malonus, linksmas, kuo 
geriausias tėvas, mylintis, malonus Žmonėms, atviras, geranoriš- 
kas, paslaugus, štai, tai sakykit, kas mano gyvenime leidžia jums 
daryti tokius, kad aš ten į šalį ar suuodęs, kaip koks šuo, visai 
tarsi neteisėtai, girtuoklystės, kabaretai, orgijos, ištvirkavimas ir 
kekšavimas su kokiomis nors padraikomis, o gal bakchanalijos 

prie žibintų su haremo sugulovėmis, bet juk pats matote, ramiai 
sau sėdžiu, šnekučiuojuosi ir, - triumfuodamas suriko man tie- 
siai į veidą, - esu correct ir tutti frutti! 

Tutti frutti! Tai niekšas! 

— Jūs onanistas. 

— Kaip? Prašau? Kaip tai suprasti? 

— Savas pas savą savo reikalu! 

— Ką tai reiškia? 

Prikišau veidą jam prie veido ir ištariau: 

— Bergas! 

Tai paveikė. Pirmiausia jis susvyravo nustebęs, jog šis žodis 
grįžo jam atgal. Nustebo ir irzliai žvilgtelėjęs į mane burbtelė- 
jo: 

- Iš kur jums žinoti? 

Tačiau čia pat sutirtėjo tarsi nuo vidinio juoko, atrodė, lyg 
imtų nuo to juoko tinti: 

— Cha cha cha, aišku, jūs teisus, berguoti bergu po du ir tris 
kartus, pagal specifinę patyliukbergo ir diskretbergo sistemą ir 
dienos, ir nakties metu, 0 geriausiai prie šeimos stalo pabember- 
guoti sau žmonutės ir dukrutės akivaizdoje! Bergas! Bergas! Jūs 
akylas, maloningasai pone! Tačiau prašyčiau garbųjį poną... 

Jis surimtėjo, susimąstė, tarsi ką prisiminęs, kyštelėjo ranką į 
kišenę ir paskui ištiesė man delną: cukraus gabaliukas popierėly- 
je, du ar trys ledinukai, nulaužtas šakutės dantis, dvi nepadorios 
nuotraukos, žiebtuvėlis. 

Smulkmenos!.. Smulkmenos, kaip tie grumstai, rodyklės, pa- 
galiukai, žvirbliai! Akimirką buvau tikras, jog tai jis! 

— Kas čia? 

— Tai? Saldumbergai ir baudžiumbergai Aukščiausiojo Tri- 
bunolo instancijoje. Apskrities baudžiamojo skyriaus baudžium- 

bergai ir Delikatesų-baudesų skyriaus saldumbergai. Bausmė ir 
apdovanojimas. 

- Ir už ką jūs taip save baudžiate ir apdovanojate? 

— Ką? 
tarsi kunigas, „pats sau“ sunerdamas pirštus, tarsi Jadečka, my- 
lėjusi „pati sau“... ir... ir... ir tarsi aš, „pats sau“ susiteršęs... 
Baimė, jog jis pasirodys besąs beprotis, išnyko, dabar man vei- 
kiau atrodė, jog abu ties kai kuo dirbame - sunkiai dirbame. Taip, 
sunkus mūsų darbas, darbas per atstumą, galų gale pasitryniau 
„sau“ išdžiūvusią kaktą. 

Karšta, bet ne taip ir labai... 

Jis paseilino pirštą ir kruopščiai juo patrynė ranką, paskui 
susimąstęs ėmė apžiūrinėti nagą. 

— Jūs norite būti pats sau ponas, - pastebėjau aš. 

Jis nudžiugo kuo garsiausiai, iš to džiaugsmo, pasklidusio į 
visas puses, bemaž ėmė šokinėti: 

— Ak, taip, ak, taip, garbės žodis, noriu būti pats sau ponas! 

— Tai jūs pakorėte tą Žvirblį? 

- Kaip? Ką? Žvirblį? Ne. Kur jau ten! 

— Tai kas tada? 

— Iš kur man žinoti? 

Pokalbis nutrūko, nebežinojau, ar jį dar tęsti čia, tame sustin- 
gusiame kraštovaizdyje. Ėmiau krapštyti nuo kelnių pridžiūvu- 
sią žemę. Sėdėjome ant to kelmo lyg du tarėjai, tik nebuvo žinia, 
dėl ko tartis. Vėl pasakiau jam: 

— Bergas... - tik tyliau, ramiau, ir nuojauta manęs neapgavo; 
jis pagarbiai žvilgtelėjo į mane, nusipurtė ir sumurmėjo: 

— Bergum, bergum, matau, kad jūs, pone, tikras bergininkas!. 

Paskui dalykiškai paklausė: 

— Arjjūs bemberguojate? 

Ir susijuokė: 

— Ponuli mano mieliausias! Ar nors nutuokiate, mano brangu- 
ti, kodėl jus prileidau prie bembergo? Kokios, ponuli mieliausias, 
mintys sukasi jūsų galvelėje? Kad Voitysų Levukas toks kvaile- 
lis, jog ims ir bet ką prileis prie bergum-berg-bergumo? Menki 
juokai! Jus prileidau, nes... 

— Nes ką? 

— Koks jūs smalsus! Aišku, pasakysiu! - Jis nestipriai sugriebė 
mane už ausies - pūstelėjo man į ausį. - Štai ką pasakysiu! Ko gi 
nepasakius? Nes jūs mano dukrą, Voitysaitę iš Voitysų, vardu 
Heleną-Leną, berg berg bemberguojate sau į bergą! Bergu. Pa- 
tyliukais. Ar manote, kad neturiu akių? Nenaudėlis! 

— Kas? 

— Niekšelis! 

— Kojūs norite? 

— Tyli kiaulė! Ponulis sau mano dukrą berg! Patyliubergu, 
pamyliubergu, norėtųsi ponui mieliausiam įsibemberguoti jai po 
sijonu per pačią santuoką kaip meilužiubergui numeris vienas! 
Ti-ri-ri! Ti-ri-ri! | 

Medžio žievė, šakelės, gyslelės, taigi, jis žinojo ar bent jau 
nuvokė... Taigi, ta mano paslaptis jau nebebuvo paslaptis... Bet 
ką jis žinojo? Kaip su juo kalbėtis? Paprastai, ar... privačiai? 

— Bergas, - ištariau aš. 

Jis pagarbiai žvilgtelėjo į mane. Baltų drugelių debesis tarsi 
knibždantis rutulys praskrido virš pievos, išnyko už maumedžių 
palei upelį (taip, ten tekėjo upelis). 

— Užsibergavote? Cha, jūs ne iš kelmo spirtas! Aš irgi berguo- 
ju. Abu kartu sau bemberguosime! Su sąlyga, kad jūs liežuvį už 
dantų, niekam nė šnipšt, nes jei, ponuli, šnipšteltumėt kad ir 

mano brangiai žmonelikei, mano kultoflorai, tada tik lauk, lauk 
iš namų, stačia galva už kėsinimąsi į mano mylimos dukros ve- 
dybinį guolį! Supratote? Todėl, atsižvelgiant į tai, jog esate vertas 
pasitikėjimo, Dekretu b... b... Nr. 12.137 nutariama prileisti prie 
mano visiškai slaptos šios dienos bergbemberginės šventės su 
gėlėmis ir kvepalais. Kitaip tariant: ar, maloningasai pone, ma- 
note, jog aš čia jus atsitempiau vaizdais grožėtis? 

— O kam? 

— Atšvęsti. 

— Ko? 

— Metinių. 

— Kokių? 

Jis pažvelgė į mane ir pamaldžiai, su keistu rūpesčiu balse 
perklausė: 

— Kokių? Didžiausio mano gyvenimo malonumo. Prieš dvi- 
dešimt septynerius metus. 

Jis vėl žvilgtelėjo į mane tikru mistiniu šventojo ar net kan- 
kinio žvilgsniu ir pridūrė: 

— Su virėjuke. 

— Su kokia virėjuke? 

— Su ta, kuri tuo metu čia dirbo. Pone! Tik vieną sykį gyvenime 
man pavyko, užtat gerai! Tą malonumą nešiojuosi savyje tarsi 
. švenčiausią sakramentą. Vienąsyk gyvenime! 

Jis nutilo, o aš dairiausi po aplinkinius kalnus, vien kalnai 
ir kalnai, uolos ir uolos, miškai ir miškai, medžiai ir medžiai. 
paprastai, atidžiai: 

— Nes, turite tai Žinoti, mano jaunystė buvo štai kokia. Gy- 
venome mažame miestelyje, Sokolove, mano tėvas buvo koo- 
peratyvo vedėjas, žinote, čia reikia būti atsargiam, žmonės tuoj 

pat vieni apie kitus sužino, žinote, mažame miestelyje gyveni 
lyg už stiklinės sienos, kiekvienas žingsnis, judesys, kiekvienas 
žvilgsnis kaip ant delno, Dieve mano, aš taip ir augau visų 
akyse, o be to, turiu pripažinti, niekada nepasižymėjau didele 
drąsa, cha, ką gi, drovus, tylus... ką aš žinau... kai ką, be abejo, 
yra tekę sau nusignybti, pasitaikius progai, Žmogus sukiesi, 
kaip gali, bet negalėčiau nieko sakyti. Maža ką. Viskas matyti. O 
paskui, žinote, ką gi, kai tik atėjau dirbti į banką, vedžiau ir ką 
aš žinau, šiek tiek ten, aišku, bet vėlgi nelabai, taip sau, juk mes 
irgi daugiausia gyvenome miesteliuose, tarsi už stiklo sienos, 
viskas matyti, ir net, sakyčiau, dar daugiau buvo to stebėjimo, 
nes kai esi vedęs, Žinotė, vienas kitą matai nuo ryto iki vakaro, 
ir galite įsivaizduoti, kaip jaučiausi po skvarbia savo žmonos, 
o paskui ir savo vaiko akimi, cha, ką gi, banke irgi dirsčiojama, 
buvau dirbdamas susigalvojęs sau tokį malonumą, nagu stale 
vis gilindavau rėžį, ką gi, ateina skyriaus viršininkas, ką tuo 
nagu darote, taigi, ką darysi, bet todėl aš, suprantate, turėjau 
vis dažniau griebtis smulkių malonumų, tokių į šalį, beveik 
nepastebimų, kadaise gyvenome Drohobyče, atvažiavo gastro- 
lių viena aktorė, kuo prašmatniausia, tikra liūtė, ir aš netyčia 
omnibuse priliečiau jai ranką, tai, pone mielas, tikras pamišimas, 
siutas, baisi ekstazė, kad taip dar sykį, bet negali būti nė kal- 
bos, nieko nebus, kol galų gale nuo to siautulio atėjau į protą, 
pagalvojau, kam čia ieškoti svetimos rankos, juk pats turiu dvi, 
ir nepatikėsite, pasimankštinus galima išsispecializuoti viena 
ranka čiupinėti kitą, pavyzdžiui, po stalu, niekas nemato, o 
jei ir pamatytų, kas iš to; galima liestis ne tik rankomis, bet ir, 
pavyzdžiui, šlaunimis, arba liesti pirštu ausį, nes, pasirodo, 
malonumas - tai ketinimo reikalas; jei būsite atkaklus, galėsite 
ir savo kūnu naudotis, daug nepasakosiu, bet verčiau žvirblis 

rankoje, negu briedis girioje, aišku, geriau būtų kokią haremo 
sugulovę-huriją... bet jei nėra... 
Jis atsistojo, nusilenkė ir uždainavo: 


Kai nėra to, ką mėgsti, 
Pamėgsi tai, kas yra! 


Linktelėjo ir atsisėdo. 

- Taigi, negaliu skųstis, vis dėlto kai ką iš gyvenimo išspau- 
džiau, o kad kiti išspaudė daugiau, tai ką gi, pagaliau, kas Žino, 
visiems tik liežuviais malti, girtis, jog su ta, su ana, 0 iš tiesų 
vienas vargas ir nelaimė, grįžta namo, atsisėda, nusiauna batus ir 
gulasi vienas miegoti, tai kam tiek šnekėti, aš bentjau, žinote, kai 
žmogus taip susitelki ties savimi ir pradedi sau dovanoti mažus, 
nereikšmingus malonumus, pagaliau ne vien erotinius, juk gali 
sau sveikas Žaisti duonos rutuliukais, valytis akinius, gal dve- 
jus metus tuo džiaugiausi, čia kas nors džiovina man smegenis 
šeimos, biuro reikalais, politika, o aš sau akinius... taigi, sakau, 
ką aš čia norėjau, aha, nė neįsivaizduojate, kaip nuo tokių smulk- 
menų išdidėji, tiesiog sunku patikėti, Žmogus išaugi, kai niežti 
kulną, tai tarsi niežtėtų kur nors Volynėje, pasienyje, pagaliau 
ir kulnų niežtėjimas gali teikti šiokį tokį pasitenkinimą, viskas 
priklauso nuo požiūrio, nuo intencijos suvokimo, jei nuospau- 
dą gali skaudėti, kodėl ji negali ir teikti malonumo? O liežuvio 
mas, tai yra, malonisium, gali būti dvejopas, nes primum, šernas, 
buivolas, liūtas, secundum, bluselė, muselė, ergo dideliu mastu 
ir smulkesniu mastu, bet jei smulkesniu mastu, tuomet reikia 
gebėjimo mikroskopuoti, dozuoti ir tinkamai padalinti arba pa- 
skirstyti, nes karamelės valgymą galima skirstyti etapais, primum, 

uostymo, secundum, laižymo, tertium, įsidėjimo, guartum, žaidi- 
sextum, sutrynimo dantimi, apsistosiu ties šiais keliais etapais, 
bet, kaip matote, galima šiaip ne taip apsieiti ir be dansingų, 
šampano, vakarienėlių, ikrų, dekoltė, švyst švyst, pėdkelnyčių, 
kelnaičių, biustų, rąžymosi, kutulio, chi chi, ajajai, ką jūs, kaip 
jūs drįstat, chichichi, chachacha, yyi yyi, su sprandeliu. Aš sau 
sėdžiu, vakarieniauju, plepu su šeimyna, su nuomininkais, 0 vis 
tiek patyliukais išspaudžiu sau šiek tiek paryžietiško kabareto. 
Ir kad kas nors mane sugautų! Che che che, ir nesugaus! Visa 
esmė - tam tikras išsitepimas iš vidaus pasitenkinsium ir ma- 
lonisium su vėduoklėmis, su plunksnomis, kaip sultono Selimo 
Puikiojo. Svarbu patrankų šūviai. Ir varpų dūžiai. 
Jis pakilo, linktelėjo ir uždainavo: 


Kai nėra to, ką mėgsti, 
Pamėgsi tai, kas yra! 


Linktelėjo. Atsisėdo. 

— Jūs tikriausiai mintyse laikote mane beprotium? 

— Nesvarbu. 

— Aišku, galit laikyti, taip paprasčiau. Aš pats šiek tiek apsi- 
metu bepročiu, kad būtų paprasčiau. Juk jei nebūtų paprasčiau, 
pasidarytų per sunku. Mėgstate malonumus? 

— Mėgstu. 

— Na matote, ponuli, ėmėm ir susikalbėjom. Paprastas rei- 
kalas. Žmogus... mėgsta... ką? Mėgsta. Mėgtium. Mėgusium- 
bergas. 

- Bergas. 

— Kas? 

— Bergas! 

— Kaip tai? 

— Bergas! 

— Pakaks! Pakaks! Ne... 

— Bergas! 

— Cha cha cha, tai man įsibembergavote, jūs išties tyli kiaulė! 
Kas galėjo pagalvoti! Tikras berg-bergautojas. Bergumbergas! 
Varykit! Iki galo! Pirmyn! Pirmysiumbergą! 
grumsteliais... Kiek milijardų! 

— Palaižyti! 

— Ką? | 

— Sakau, palaižyti, palaižysiumbergą... arba prispjauti! 

— Ką jūs?! Ką jūs?! - sušukau aš. 

— Prispjauti bembergu į bergumą! 

Pieva. Medžiai. Kelmas. Aplinkybių sutapimas. Atsitiktinu- 
mas. Nekelti triukšmo! Atsitiktinumas, jog jis apie tą „prispjovi- 
mą“, bet juk ne į burną... Ramiai! Ne apie mane kalbama! 

— Šiąnakt šventė. 

— Kokia? 

— Šiąnakt maldinga kelionė. 
ta pačia rūpestinga mina, kaip ir pirma, ir ugningai, bet kukliai 
ištarė: 

— Kaip galiu nebūti pamaldus, juk pamaldūmo ab-so-liu-čiai 
ir ne-per-mal-dau-ja-mai reikalaujama, juk nė viena smulkme- 
nėlė negali apsieiti be pamaldumo, oi, ką čia aš, pats nebežinau, 
kartais pasiklystu lyg dideliame vienuolyne, o juk supraskite, 
jog tai - mano malonumo ordinas ir šventos mišios, amen, amen, 
amen. 

Jis pakilo. Linktelėjo. Užniūniavo. 
Ite missa est! 


Nusilenkė. Atsisėdo. 

— Visas cinkelis, - dalykiškai paaiškino jis, - jog Levukas 
Voitysaitis per savo pilką gyvenimą tik vienąsyk paragavo, sa- 
kyčiau, absoliutaus malonumo... ir tai nutiko prieš dvidešimt 
septynerius metus su ta virėjuke iš turistų bazės. Prieš dvide- 
šimt septynerius metus. Metinės. Na, ne visai metinės, trūksta 
mėnesio ir trijų dienų. Taigi, - jis pasilenkė prie manęs, - jie 
mano, jog aš juos čia atsitempiau pasigėrėti vaizdais. O aš juos 
čia į maldingą kelionę ten, kur aš tą virėjukę... prieš dvidešimt 
septynerius metus, be vieno mėnesio ir trijų dienų... Į maldin- 
gą kelionę. Žmona, vaikas, žentas, kunigas, Liulusiai, Toliusiai, 
visi į maldingą kelionę prie mano malonumo, į berg bergum 
malonusiumbergą, ir aš vidurnaktį atbemberguosiu juos prie 
to akmens, kur aš tada su ja berg berg bergum berg ir į bergą! 
Tegu dalyvauja! Maldingumbergas, malonumbergas, cha cha, 
jie nieko nežino! Ojūs žinote. 

Jis nusišypsojo. 

— Bet jūs nieko nepasakysite! 

Nusišypsojo. 

— Bemberguojate? Aš irgi bemberguoju. Kartu sau bember- 
guosime! 

Jis nusišypsojo. 

— Eikite, eikite, noriu pabūti vienas, pamaldžiai susikaupti 
savo mišioms, iškilmingai prisimindamas ir atkurdamas, šven- 
tė, šventė, ei, didžiausia šventė, palikite mane, kad vienas pas- 
ninkaudamas ir melsdamasis apsivalyčiau ir pasiruoščiau savo 

malonumo pamaldoms, šventam savo gyvenimo džiaugsmui tą 
atmintiną dieną... eikite! A rivederci! 

Pieva, medžiai, kalnai, dangus su besileidžiančia saule. 

- Ir nemanykit, kad man trūksta vieno šulo... Aš tik apsime- 
tu bepročiu, kad būtų paprasčiau... O iš tiesų esu vienuolis ir 
vyskupas. Kiek valandų? 

— Po šešių. 

Aišku, tas „prispjauti“ — tai tik aplinkybių sutapimas, jis ne- 
galėjo Žinoti apie Lenos burną manyje, nieko nežinojo, tik įdo- 
mu, jog aplinkybės sutapdavo dažniau, negu galėdavai tikėtis, 
lipnios, taip viena su kita sukimba, įvykiai, reiškiniai, tarsi tie 
įmagnetinti rutuliukai, ieškantys vienas kito, kai tik atsiduria 
arti, pokšt... susijungia, dažniausiai bet kaip... bet kad atskleidė 
mano potraukį Lenai, nenuostabu, jis tikriausiai neeilinis specas, 
ar tai jis pakorė Žvirblį, ar tai jo triukas su rodykle, su pagaliuku, 
gal ir su rodikliu?.. tikriausiai jo... taip, tai jis... bet įdomu, be 
galo įdomu, jog nesvarbu, jis ar ne jis, tai nieko nekeičia, šiaip 
ar taip, žvirblis ir pagaliukas yra ten... tokie pat galingi, nė kiek 
nesusilpnėję, Dieve, ar tikrai nebėra jokio išsigelbėjimo? Vis dėlto 
įdomu, be galo įdomu, tas tarsi panašumas tarp mūsų, tas keistas 
sukibimas, kartais bemaž aiškus, kad ir tai, jog ir jis... atnašauja 
smulkmenoms, jo reikaliukai tarsi sukibo su manaisiais, tad gal 
tarp mūsų buvo kas nors bendra - tik kas? - ar jis kaip nors 
mane lydi, stumia, net patraukia paskui save... Kartais iš tiesų 
atrodė, jog abu su juo dirbame lyg sunkiai gimdydami - tarsi 
abu turėtume ką nors pagimdyti - tuojau, tuojau, bet, kita vertus, 
(trečia vertus? kiek dar tų „vertus“?) nepamirškime to „savopu- 
mo“, tai yra „savas pas savą savo reikalu“, gal čia slypėjo koks 
mįslės įminimas, raktas į tai, kas čia minkoma, kas užmaišoma, 
ak, tas „savas pas savą“ tarsi banga, vis kylanti iš jo pusės, ir iš 

kunigo, ir iš Tolių - kažkas čia siaubingai vargino - ir tai arti- 
nosi prie manęs tarsi miškas, ak, miškas, sakome „miškas“, bet 
ką tai reiškia, iš kiek detalėlių, smulkmenėlių, dalelių sudėtas 
vieno medžio vienas lapelis, sakome „miškas“, bet šį žodį sudaro 
tai, kas nežinoma, nematyta, nesuvokiama. Žemė. Grumstai. 
Akmenukai. Ilsiesi giedrą dieną tarp įprastų, kasdienių daiktų, 
pažįstamų nuo vaikystės, žolė, krūmai, šuo (arba katinas), kėdė, 
bet tik tol, kol nesuvoki, jog kiekvienas daiktas - tai didžiulė 
kariuomenė, nepabaigiamas debesis. Sėdėjau ant to kelmo tarsi 
ant lagamino, laukdamas traukinio. 

— Šiąnakt maldinga kelionė į aukščiausio ir vienintelio mano 
malonumo vietą, prieš dvidešimt septynerius metus, be vieno 
mėnesio ir trijų dienų. - Aš atsistojau. Bet, matyt, jis nenorėjo ma- 
nęs paleisti, tiksliai apie viską neinformavęs, skubėjo. — Šią naktį 
slaptai švenčiamas bembergumas! Vaizdai! Kokie jau ten vaizdai! 
Visi čia esate tam, kad švęstumėte mano Didžiojo Džiaugsmo 
su ta virėjuke šventę, apie kurią kalbėjau, su ta virėjuke iš ba- 
zės... — jis šaukė, o aš vis tolyn, pieva, medžiai, kalnai, šešėliai, 
tarsi suopiai... 

Aš ėjau, kvapi žolė, nugeltonavusi, nuraudusi žiedais, kva- 
pas, kvapas, kuris ir buvo, ir nebuvo tarsi tas kvapas ten, tada 
sodelis, siena, mudu su Fuksu artėjame palei liniją, palei tą še-. 
pečio koto liniją, artėjame, pats didžiausias nuotolis, praėjus 
palei baltintus medelius su kuoleliais ir pūdymo, dirvono kraštą 
su piktžolėmis ir nuolaužomis... Ir šlapimo ar dar koks nors 
kvapas, kaitroje šlapimas ir pagaliukas, jau laukęs mūsų tame 
svaigiame, Kepinančiame kvape, kad paskui susidėtų, paskui, 
ne dabar, su rodikliu, su rodikliu toje diržais įkaitintoje būdoje 
su šiukšlėmis, durelės praviros, ir tas rodiklis stūmė mudu Ka- 
tasės kambariuko link, virtuvė, raktas, langas, vijokliai, ten, kur 

tie visokie smaigai atvedė prie Kulkos daužymo į kelmą, prie 
Lenos daužymo į stalą - ir visa tai mane užvijo ant eglės, šakos, 
dygu, eglišakiai, užlipu, o ten arbatinukas, arbatinukas, ir tas 
arbatinukas pastūmėjo mane griebti katiną... Katinas, katinas! 
Aš katiną, aš su katinu tada, ten, brrr, šlykštynė, nusimesiu... 
mąsčiau apie tai ramiai ir mieguistai, pieva mane migdė, ėjau 
pamažu, dairiausi sau po kojomis, mačiau tas gėlytes, kol pa- 
kliuvau į spąstus lygiame kelyje. 

Tie žabangai atsirado lyg iš niekur, visai kvaili... Išvydau 
du nedidelius akmenis, vieną iš dešinės, kitą iš kairės, o dar 
toliau į kairę juodavo kavos spalvos skruzdėlėmis knibždan- 
ti žemės dėmė, dar toliau, kairėje, gulėjo didelė šaknis, juoda, 
sutrūnijusi — viskas palei vieną liniją, pasislėpę saulėje - aš jau 
būčiau praėjęs tarp akmenų, bet paskutinę akimirką žengtelėjau 
kiek į šalį, kad praeičiau tarp akmens ir skruzdėlėtos žemės, 
nukrypau nuo kelio, vos vos, galima buvo ir taip, ir taip... bet 
vis dėlto tas mažytis nuokrypis nebuvo pagrįstas, ir tai, regis, 
mane sutrikdė... tad vėl mechaniškai truputį nukrypau, kad 
praeičiau, kaip iš pradžių norėjau, tarp akmenų, ir tada suvo- 
kiau tam tikrą kliūtį, ak, menkutę, nes du kartus taip nukrypus, 
mano ketinimas praeiti tarp akmenų virto sprendimu, aišku, 
nereikšmingu, bet vis dėlto sprendimu. Jis nebuvo pagrįstas, 
nes tobulas tų žolėje esančių dalykų abejingumas nedavė tei- 
sės spręsti; koks skirtumas, ar eiti pro ten, ar pro ten, pagaliau 
slėnis, miškų užmigdytas, sumedėjęs, buvo tarsi negyva Žuvis 
ar musės zyzimas — apsvaigęs, užbalzamuotas. Ramybė. Nu- 
grimzdimas, įsižiūrėjimas, įsiklausymas. Taigi, nutariau praeiti 
tarp akmenų... bet dėl tų poros prabėgusių sekundžių mano 
sprendimas dar labiau tapo sprendimu, o kaipgi spręsti, juk 
viskas vis viena... ir vėl stabtelėjau. Įpykęs vėl pakėliau koją eiti, 

kaip buvau ketinęs, tarp akmens ir žemės dėmės, bet supratau, 
kad jei praeisiu tarp akmens ir žemės dėmės, jau tris kartus pra- 
dėjęs eiti, tai bus ne paprasčiausias ėjimas, bet šis tas rimčiau... 
taigi, pasirinkau kelią tarp šaknies ir žemės dėmės... bet tada 
išeina, tarsi būčiau pabūgęs, tad vėl bandau praeiti tarp akmens 
ir žemės dėmės, bet, po galais, kas čia vyksta, kas tai, juk nesto- 
vėsiu taip ant lygaus kelio, kas tai, ar su vaiduokliais kariauju, 
dėl Dievo!.. Kas tai? Kas tai? Saldus saulėkaitos miegas apvijo 
žoles, gėles, kalnus, nė stiebelis nevirpėjo. Aš nejudėjau. Stovė- 
jau vietoje. Mano stovėjimas darėsi vis labiau nepakaltinamas 
ir net beprotiškas, neturėjau teisės stovėti, tai NEĮMANOMA, 
TURIU EITI... bet aš stovėjau. Tada šiame nejudamume mano 
nejudamumas susitapatino su sustingusiu žvirbliu krūmuose, 
su nejudama sistema, kurią ten nejudamai sustingdė žvirblis — 
pagaliukas — katinas, su ta negyva, nepaliaujama sistema, kur 
nejudamumas krovėsi į rietuves, kaip ir aš pats kroviausi į rietu- 
ves čia, pievoje, vis augant nejudamumui, niekaip negalėdamas 
pajudėti... Tada pajudėjau. Čia pat išstūmiau iš savęs viską, visą 
neįmanomybę, ir kuo sklandžiausiai praėjau nė nežinodamas 
pro kur, nes tai nebuvo svarbu, galvodamas visai apie ką kita, 
jog čia anksti leidžiasi saulė, nes čia kalnai. Saulė nežinia kaip 
jau buvo nusileidusi žemai. Ėjau per pievą link namelio pasišvil- 
paudamas, užsirūkiau cigaretę, ir liko tik tarsi ko nors nebaigto 
nuosėdos, blankus tos išdaigos prisiminimas. Jau namai. Nieko 
nėra. Langai, durys atlapotos, tuščia, atsiguliau, pailsėjau, kai 
vėl nulipau žemyn, po priebutį sukinėjosi Kulka. 

— Kur visi? 

— Išėjo pasivaikščioti. Gal norite kriušono? 

Ji man pripylė, ir pasiliejo tyla - liūdna, išvargusi ar neviltin- 
ga-abuneslėpėme, jog mums nesinori, o gal ir apskritai negali- 

me kalbėti. Lėtai gurkšnojau kriušoną, ji žiūrėjo pro langą, pasi- 
rėmusi į lango rėmą; atrodė, lyg būtų išvarginta ilgo ėjimo. 

— Pone Vitolai, - tarė ji, neištardama galinio garso „d“,jai taip 
nutikdavo susinervinus, - ar esate kada nors matę tokių dalykų, 
ką išdarinėja ta padraika? Ta šliurė net dvasininkui neduoda ra- 
mybės! Gal jie mano, kad aš sąvadautoja?! - pasišiaušusi užriko 
ji. - Atsiprašau! Aš juos pamokysiu gražiai elgtis svečiuose! O 
tas juokdarys sportinėmis kelnėmis dar geresnis, vienas siaubas, 
pone Vitolai, juk jei tik ji viena koketuotų, bet ir jis kartu su ja 
koketuoja, ar kas nors yra matęs, kad vyras ir žmona kartu ko- 
ketuotų su kitu vyru, tiesiog neįtikėtina, juk jis ją bruka jam ant 
kelių, tikras skandalas, kad vyras kam nors bruktų savo žmoną, 
ir dar per medaus mėnesį, man nė į galvą neatėjo, kad mano 
dukra gali turėtų tokių draugių, be moralės ir išsiauklėjimo, 
viską daro iš pykčio Jadečkai, sumanė pagadinti jai medaus 
mėnesį, pone Vitolai, daug visko esu mačiusi, bet tokių dalykų 
dar nemačiau, kekšinėjimosi aš nepakęsiu. 

Ji paklausė manęs: 

— Gal matėte Leoną? 

— Taip, neseniai buvau sutikęs, sėdėjo ant kelmo. 

Pamažu baigiau gerti kriušoną ir norėjau dar kai ką pasaky- 
ti, bet nei jai, nei man nesinorėjo, viena negalia, ką čia kalbėti, 
juk viskas buvo... per toli... už kalnų, už miškų... buvome... 
buvome visai kitur... 

Bet ir šį pojūtį buvo palietęs buvimas ne čia, tarsi nepajaus- 
tas... Pastačiau stiklinę, dar kažką pasakiau ir nuėjau. 

Vėl ėjau per pievą, tik šįkart į priešingą pusę - ieškojau jų. 
Rankos kišenėse, galva nuleista, mąsčiau kuo giliausiai, bet be 
jokios minties — tarsi kas nors būtų jas visas iš manęs atėmęs, 
Slėnis vijosi mane savo medžių pliumažais, miškų apsiaustais, 

kalnų kupromis, tik veikiau iš už nugaros, tarsi šlamesys, tar- 
si tolimos kaskados šniokštimas, tarsi koks Senojo Testamento 
įvykis ar Žvaigždės švytėjimas. Priešais mane nesuskaičiuojamos 
žolės. Pakėliau galvą - išgirdau liuliusiškius juokelius — iš už 
medžių pabiro kompanija, Liuliau, juk tarėmės, Liulia, paleisk, 
nes įdursiu, palaidinės, šalikai, nosinės, sportinės kelnės, niekas 
nederėjo, o išvydę mane jie ėmė mojuoti, aš irgi mojavau. 

„Kur jūs pradingote? Kur buvai prapuolęs? Mes buvome 
nuėję iki pat ten, iki kalvos...“ Prisijungiau ir ėjau su jais tiesiai 
į saulę, kurios, tiesa, jau nebesimatė ji paliko po savęs tik didelį 
saulės nieką, tarsi saulės tuštumą, kurią žymėjo iš už kalno, tarsi 
iš nematomo šaltinio, spindinčios pašvaistės tirščiai - dangų 
nušvietė šviesiai violetinė spalva, jau nebepriklausanti žemei. 
Apsidairiau, viskas čia, apačioje, pasikeitė, nors dar nebuvo aiš- 
ku — bet jau sušmėžavo abejingumo, sutirštėjimo ir apleistumo 
užuomazga, tarsi pasukus raktą spynoje, kalnai, kalvos, medžiai, 
akmenys - viską jau žymėjo pabaigos ženklas. Mūsų būrelio 
linksmumas buvo kakofoniškas... garsas tarsi įskilusio stiklo, 
nė vienas nėjo kartu su kuo nors, kiekvienas atskirai, iš šono 
Liuliusiai, ji pirma, jis iš paskos, patenkinta mina, bet iš tos minos 
kyšojo gyliukas... Per vidurį ėjo Lena ir Fuksas, kiek toliau Jadeč- 
ka su Toliumi, o paskui juos kunigas - visi išsibarstę. Pamaniau, 
jog jų per daug. Ką, svarsčiau išsigandęs, su jais daryti? 

...dar mane stebino Fuksas, strakaliojęs, džiūgavęs, šūkavęs: 

— Ponia Lenka, prašau mane apginti! 

O Liuliusia: 

— Lena, tu jam nepadėk, jam ne medaus mėnuo! 

O Fuksas: 

— Man visada medaus mėnuo, aš visada jaunavedys! 

Liuliusius: 

— Ką ten tas vėl su savo mėnesinėmis, jau ausys ištino! 

Lena, besijuokianti iš visko... 

Ak, medus... lipnus trijų porelių medaus mėnesio medus... 
Jadečkos pusėje virstantis „savu“ ar „savopu“ medumi, kaip ir 
kai kurie kvapai, nes juk „jai nekliudo, kai užuodžia save pačią“, 
ir apskritai nesimaudo, o jei kartais ir išsimaudo, tai taip rimtai, 
pačiai sau, dėl higienos, o ne dėl kieno nors. Liuliusia puolė 
Fuksą, bet, aišku, taikė Jadečkai, jis buvo tik biliardo rutulys... 
Jis tai žinojo, bet apžavėtas, jog kas nors pagaliau bombarduoja 
ji juokeliais, bemaž šoko, apimtas rusvos ekstazės, jis, Droz- 
dovskio auka, dabar maivėsi, maudydamasis tame varganame 
džiaugsme. Kol jis sau šone strakaliojo, Tolių pusėje užsimaišė 
savopa, bjauroka tyla. Po mano kojomis žolė — ir žolė - sudaryta 
iš stiebelių, gyslelių, kurių paskiros sanklodos — susisukimas, 
palinkimas, lūžiai, vienišumas, susitraukimas, sausumas - mir- 
guliavo man prieš akis, sprukdamos, įtrauktos į žolės visumą, 
be pertrūkio nusidriekusią iki pat kalnų, bet jau užrakintą raktu, 
apsiblaususią, pasmerktą vienatvei... 

Ėjome neskubėdami. Fukso juokeliai buvo dar kvailesni už 
Liuliusių pasikikenimus! Mane stebino jo idiotiškumas, netikė- 
tas jo idiotiškumo crescendo, bet dar labiau medus. Medus vis 
tirštėjo. Tai prasidėjo nuo „medaus mėnesio“. Bet dabar medus 
-(Jadečkos dėka) darėsi vis labiau „savopas“... vis šleikštesnis... 
Dar prisidėjo ir kunigas... savo krutančiais pirštais... 

Tas šleikštokas meilės medus, juk tai truputį buvo susiję ir su 
manimi. Ak, sąsajos! Nustoti sieti — asocijuoti. 

Mūsų žingsniai, neskubrūs ir brendantys, atvedė mus prie 
idiliško šaltinėlio. Fuksas pribėgo, surado patogiausią vietą per- 
eiti ir šaukė „čionai“. Šviesos stoka vis giliau skverbėsi į šviesą. 
ją rėmino miškais želiantys šlaitai. Liuliusia ėmė šaukti: 

— Liolekai, pagailėk mano batukų, pernešk mane ant pečių! 
Ajajai! 

Liuliusius įžūliai atrėžė: 

— Pone Toliau, perneškit ją! 

Toliui atsakius kostelėjimu, Liuliusius kryptelėjo klubais ir 
kuo nekalčiausiu pensiono auklėtinės rimtumu pridūrė: 

— Garbės žodis, padarykit man tą paslaugą, nebeturiu jėgų, 
esu kaip lavonas žaliame lagamine! 

Toliau viskas klostėsi taip: Liuliusia šūktelėjo Liuliusiui: 
„niekšas!“ Ji pribėgo prie Toliaus ir atstačiusi kojelę ėmė bemaž 
strakalioti aplink jį „pone Toliau, kokia aš nelaiminga, mano 
vyras mane atstūmė, pagailėkit mano batukų!“ Liulius „garbės 
žodis, pone Toliau, viens, du, trys, būta čia ko!“ Liuliusia „viens, 
du, trys!“ prašydamasi jam ant pečių. Liulius „varykit, būta čia 
ko. Viens, du, trys!“ 

Pernelyg nesidairiau aplinkui, veikiau skendėjau aplinkoje, 
visame, kas supo ir gaubė, kad ir slegiančiais iš visų pusių kal- 
nais, apėmusiais ir apglėbusiais mus iš tolo, šiek tiek linkusiais į 
atšiaurumą, jie rimtėjo slenkančiais, slystančiais žemyn miškais 
(nors aukštai virš jų buvo matyti pašvaistė — bet atitrūkusi). 
Tačiau puikiai žinojau, jog Liuliusiai šoka karo šokį, rotmistras 
nekreipia dėmesio, Fuksas devintame danguje, Liudvikas ne-- 
kreipia dėmesio, kunigas stovi, Lena... Kodėl tada, pirmą naktį 
koridoriuje, suteršiau ją Katasės lūpa ir kodėl, užuot kitą dieną 
pamiršęs, prie visko sugrįžau, įtvirtinau tai? Viena man buvo 
įdomu, viena vis dar domino, ar ši asociacija tebuvo tik mano 
kaprizas, ar iš tiesų egzistavo koks nors ryšys tarp jos burnos ir 
tos lūpos, kurį aš pasąmoningai nujaučiau - tik koks? Koks? 

Didžponio užgaida? Kaprizingo atsitiktinumo aktas? Ne. 
Nesijaučiau kaltas. Tai nutiko man, bet tai ne aš... Kurgi, kaip 

galėčiau ją mintyse bjauroti, juk be jos mano gyvenimas jau ne- 
begalėjo skambėti, būti gaivus, gyvas, o tik nugaišęs, supuvęs, 
iškrypęs, pasibjaurėtinas, be jos, čia stovinčios tarsi jaukas, į 
kurį verčiau nežiūrėti. Kur kas mieliau Žiūrėjau į žolę, mąsčiau 
apie slėnį. Ne, ne todėl, kad nebūčiau galėjęs jos mylėti per tą 
kiaulišką asociaciją su Katase, tikrai ne todėl, dar blogiau, ne- 
norėjau jos mylėti, neturėjau jokio noro, o neturėjau todėl, kad 
jei visas mano kūnas būtų išbertas, ir jei būdamas toks išbertas 
išvysčiau tobuliausiąją Venerą, irgi neturėčiau noro. Ir nežiū- 
rėčiau. Jaučiausi prastai, tad man nesinorėjo... pala... pala... 
vadinasi, tai aš buvau pasibaisėtinas, o ne ji? Taigi, vis dėlto aš 
buvau pasibjaurėjimo kaltininkas, tai mano kaltė. Nesuprantu. 
Nesuvokiu... Pala, pala, „paneškit“, Liuliusiaus blauzdos raš- 
tuotomis kojinėmis, „paneškit, pone Toliau, bičiuliškai, juk jums 
irgi medaus mėnuo!“ 

Ir Jadečkos balsas, gilus, pilna krūtine, kupinas pasitikėjimo, 
kilnumo! 

— Toliau, prašom, pernešti ponią! 

Žvilgtelėjau. Tolius jau nuleido Liuliusią ant žolės kitame šal- 
tinio krante, juokai baigti, einame toliau, pamažu brendame per 
tą žolę, medus, kodėl medus, medus su kunigo pirštais, ėjau per 
mišką tarytum naktį, kur šlamesiai ir šešėliai ir formos - nyks- 
tančios, ne iki galo atlietos, kankinamai susiliejančios - spaudžia, 
sukdamosi ties pat šuolio ir prapulties riba... O Leonas, ką gi 
Leonas su savo bembergu į bergą? Kaip ilgai visa tai tykos ir 
sups? Iš kurios pusės iššoks žvėris? Pievoje, supamoje kalnų, 
nebyliai vedančių į apleistumą ir paliktumą, kraunančių didžiu- 


lius neregėjimo klodus, nebūties lizdus, aklumo ir nebylumo 
tvirtoves, šioje pievoje iš už medžių išniro namas, kuris nebu-- 
vo namas ir egzistavo tik todėl, kad nebuvo... kad nebuvo tas, 

ten, nešiojantis savyje pakarto žvirblio - kabančio pagaliuko — 
ir viskuo pasirūpina „manieringos“ Katasės lūpos, dabar galbūt 
esančios virtuvėje, galbūt sodelyje, o gal ir priebutyje. 

Anas namas įkyriai kalėsi pro šitą namą - bet šis kalimasis 
buvo liguistas, visiškai, siaubingai liguistas — ne tik liguistas, 
bet ir agresyvus — mąsčiau, jog nieko nepadarysi, ką ten, tas 
žvaigždynas, ta figūra, ta sistema jau neįveikiama, nebeįmano- 
ma nei nuo jos atitrūkti, nei iš jos išbristi, viso to jau per daug. 
Per daug. O aš ėjau sau per pievą, ir būtent Liudvikas manęs 
paklausė, ar nepaskolinčiau jam skutimosi peiliuko — aišku, 
prašom, prašom! — ir (mąsčiau) tai neįveikiama, nes bet koks 
gynimasis ar bėgimas juo labiau tave įpainioja, tarsi galutinai 
pakliūtum į vienus tų žabangų, kai su kiekvienu judesiu tik dar 
labiau įsipainioji... Ir kas žino, gal man taip nutiko tik todėl, 
kad gyniausi, taip, kas žino, gal aš tiesiog pernelyg pabūgau, 
kai pirmą kartą Katasės lūpa man susipynė su Lena, ir tai sukėlė 
mėšlungį, tą pirmą sugriebiantį mėšlungį, nuo kurio viskas ir 
prasidėjo... Ar mano gynyba buvo pirmesnė negu puolimas? 
Nebuvau tikras... Šiaip ar taip, dabar jau buvo per vėlu; nežinia 
kur mano paties paribiuose susiformavo polipas, ir tarp mūsų 
susidarė tas atvirkštinis santykis, kad juo labiau aš jį naikinau, 
juo labiau jis buvo. | 

Namas priešais mus atrodė jau gerokai apgraužtas prieblan- 
dos, apgraužta jo aptrūnijusi materija... ir plynaukštė buvo tarsi 
netikra taurė, nuodinga puokštė, sklidina negalios, dangus nyko, 
traukėsi, ir užsiskleidinėjo uždangos, vis augo pasipriešinimas, 
daiktai nebenorėjo būti matomi, lindo į urvus, nykimas, irimas, 
galas — nors dar nebuvo visai tamsu - bet aštrus regėjimas jau 
pamažu ėmė trikti. Šyptelėjau pagalvojęs, jog tamsa kartais būna 

paranki, nemačiomis gali priartėti, prieiti, priliesti, apimti, ap- 
kabinti ir beprotiškai mylėti, bet ką gi, man nebesinorėjo, man 
nieko nesinorėjo, sirgau egzema, nebuvau sveikas, nieko, nieko, 
nusispjauti, ir tiek, prispjauti jai į burną, ir tiek. 

Man nesinorėjo. 

— Pažvelk! - išgirdau, kaip ta kiaulė sako savo Mylimajam ir 
tikras, jog tai apie šviesiai violetinės spalvos dangų). - Pažvelk, — 
nuoširdžiai ir aiškiai ištarė ji savo burnos padargais, ir tuoj pat 
išgirdau „matau“, giliu baritonu, nuoširdžiai. O ką kunigas? Ką 
tas kunigas su savo letenomis?! Kas vyksta toje pusėje? 

Prie pat namų Fuksas ir Liuliusius leidosi lenktyniauti, katras 
pirmas pribėgs prie durų. 

Suėjome. Kulka buvo virtuvėje. Iš gretimo kambario išbėgo 
Leonas su rankšluosčiu. 

— Ruošiuosiu vyrusiu, šveičium jį, kad spindėtų, terere, ei, 
vyrusium usium usium, ne siusium, bet į pilvusium, ei, oi, broliai 
kalniečiai, duokit man varškėčio, gurkt, gurkt, gurkt, vidun ir, 
Dievuli duok, mugurkt! 

Liudvikas dar sykį paprašė skutimosi peiliuko - čia pat Le- 
onas man niuktelėjo, ar nepaskolinčiau laikrodžio, nes savuoju 
nepasitikįs. Daviau jam ir paklausiau, ar jam taip svarbu tikslu- 
mas, jis man pašnibždėjo, jog viskas turi vykti minutės tikslumu! 
Liudvikas netrukus sugrįžo, dar paprašė, kad duočiau jam ga- 
balėlį virvutės, bet aš neturėjau. Pamaniau, laikrodis, skutimosi 
peiliukas, virvutė, vienas prašo, antras prašo, kas tai, nejaugi iš 
šitos pusės kas nors prasideda?.. Kiek linijų galėtų susiformuoti 
kartu su manąja, kiek prasmių galėtų bręsti nepriklausomai nuo 
manosios — vos išsiritančių, lervos stadijos, ar iškreiptų arba: 
paslėptų? O kaip, pavyzdžiui, tas kunigas? 

Stalas jau buvo beveik padengtas, namuose pasklido daug 
tirštesnė tamsa, ant laiptų nusileido naktis, bet mūsų kamba- 
riuke, viršuje, kur Fuksas šukavosi prieš kišeninį veidrodėlį, 
atremtą į lango rėmą, dar buvo likę šviesos likučių — tuo tarpu 
miškų juoduma nuo šlaitų, esančių už kokių dviejų kilometrų, 
lyg plėšikas lipo pro langus. Medžiai prie namų sušlamo, kilo 
vėjelis. 

— Ei, brolyti! — tuo tarpu pasakojo Fuksas, — susikibo kaip 
reikiant, pats matei, bet neįsivaizduoji, kas darėsi vaikštinė- 
jant; žvengėm, tiesiog plyšom juokais, jei jau ką nusižiūrės, 
tai neduok Dieve, bet tiesą sakant, reikia pripažinti, nesiste- 
biu... blogiausia, kad ji tokia... įsijautusi... būk geras, palaikyk 
veidrodėlį... pagaliau visai nesistebiu Liuliusia, šiaip ar taip, 
žeminantis dalykas susiorganizuoti tokį vyrą už tėvo pinigus, 
bet kad dar prie kito bandytų... Lenai truputį nesmagu, šiaip 
ar taip, tai jos svečiai, ir viena, ir kita draugės, be to, ji niekaip 
negali su visu tuo susidoroti, pernelyg romi, o Liudvikas visiš- 
kas menkysta, keistas vyrukas, sakyčiau, tinkamas darbą dirbti, 
tvarkingai besirengiąs valdininkas, kaip jis pasigavo tokią Leną, 
irgi keista, bet Žmonės susieina atsitiktinai, velniai nematė, trys 
jaunavedžių porelės, palikim ramybėje, būtų keista, jei niekas 
nepaikiotų, kita vertus, reikia pripažinti, jog ko per daug, tas 
nesveika, nesistebiu Liuliusia, kad panoro keršyti... Žinai, ji 
užklupo ją su Liuliusiumi... 

— Kaip tai užklupo? 

— Savo akimis mačiau. Per pusryčius. Pasilenkiau pakel- 
ti degtukų ir pamačiau. Jo ranka po stalu gulėjo ant kelio, o 
Jadusios ranka šalia, už centimetro, ne visai įprastai. Gali įsi- 
vaizduoti? 

— Tau tik pasirodė. 

— Najau! Aš tokius dalykus puikiai užuodžiu. O ir Liuliusia 
tikrai pastebėjo... buvo matyti iš veido... Dabar ir ji, ir Liuliusius 
ant jos siunta... 

Nenorėjau ginčytis, pajutau, kad man visko per daug, ar ga- 
lėjo taip būti, kodėl gi ne, ar Jadečka galėjo būti tokia, kodėl 
Jadečka negalėtų būti tokia, ak, tikrai, jeigu kas, atsirastų tūks- 
tančiai priežasčių pagrįsti, jog ji kaip tik tokia... Bet kodėl Fuksas 
negalėtų klysti, jam pasirodė... pagaliau galjis viską išsigalvojo 
dėl kokių nors man nežinomų priežasčių... Buvau nesveikas, 
buvau nesveikas, buvau nesveikas. Ir baimė, jog rankos prabilo 
ir ima spausti, baimė, privertusi mane sugniaužti savąją ranką. 
Kiek pavojų! Tuo tarpu jis šnekėdamas persirengė marškinėlius, 
pro apykaklę iškišo savo rusvą galvą, rusvai plepėjo, dangus 
sunkėsi į nieką, iš apačios Leonas „Žmonusium tėtusium tėtum 
tum tum!“. Griežtai jo paklausiau: 

— O kaip Drozdovskis? 

Jis susigėdo. 

— Velnias! Neprimink manjo, nevidone! Kai pagalvoju, jog po 
kelių dienų vėl sėdėsiu priešais tą nelaimingą Drozdą, aštuonias 
valandas, aštuonias valandas priešais tą vėplą, vemti verčia nuo 
to Žmogaus, nesuprantu, iš kur tas talentas mane nervinti... kad 
tu matytum, kaip jis atstato koją... Susivemsiu! Bet ką ten, carpe 
- diem, uliusium kol švykšt, kaip sako Leonas, kiek pasismaginsiu, 
tiek mano, argi aš neteisus? 

Iš apačios Kulkos balsas „prašom prie stalo, užkandžiai“ — 
medinis, netgi akmeninis balsas. Siena prie lango, kurią mačiau 
prieš save, buvo, kaip ir visos sienos, marga... gyslelės ir apskri- 
tas raudonas taškas, du brėžiai, atšaka, du dingstantys siūleliai, 
visko nedaug, bet vis dėlto buvo, prisirinko per prabėgusius 
metus ir, gilindamasis į tą tinklą, klausiau apie Katasę, įdomu, 

kaip ten Katasė ir ar neįvyko ko nors nauja, kaip manai? Aki- 
mirką įsiklausiau į savo paties klausimą... 

— Kas ten turėjo įvykti? Nori žinoti? Man atrodo, jog jei nebū- 
tume taip nuobodžiavę ponų Voitysų kaimo sodyboje, apskritai 
nieko nebūtų įvykę. Nuobodulio, brolyti, dar didesnės akys negu 
baimės! Kai nuobodžiauji, dievaižin ką imi vaizduotis! Eime!.. 

Apačioje buvo tamsoka, bet pirmiausiai ankšta, priebutis 
buvo nepatogus, be to, stalas būtinai turėjo stovėti pačioje ker- 
tėje, nes du suolai buvo pritvirtinti prie sienos, ir ten jau sėdėjo 
dalis kompanijos - aišku, pasikikendami, jog „tamsu ir ankšta, 
kaip tik jaunavedžių porelėms“, paskui Kulka atnešė dvi žiba- 
lines lempas, kurių šviesa sudrumstė tamsą. Netrukus, kai ji 
vieną lempą pastatė ant lentynos, kitą ant spintos, jos įsidegė 
ryškiau, ir tada jų įstrižinė šviesa išdidino mūsų kūniškumą 
aplink stalą, sufantastino jį; virpantys didžiulių šešėlių debesys 
šoko ant sienų, šviesa išplėšdavo iš tamsos veidų ir liemenų dalis, 
visa kita pranyko, nuo to pasidarė labai ankšta, tai buvo tikras 
tankumynas, taip, tanku ir vis tankiau, rankos, rankovės, kaklai 
išsklido ir išdidėjo, buvo dedamasi mėsos, pilamasi degtinės, ir 
pasimatė panašumai į fantasmagoriją su begemotais. Su masto- 
dontais. Nuo lempos šviesos tamsa lauke sutirštėjo ir sulaukėjo. 
Atsisėdau prie Liuliusios, Lena sėdėjo tarp Jadziulės ir Fukso, 
gana toli, kitoje pusėjė, fantastiškybėje, galvos susiliesdavo, ant 
sienų susiliedavo pusdubenio link ištiestų rankų šešėliai tarsi 
fantastiškų kelių atšakos. Apetito netrūko, visi dėjosi kumpio, 
veršienos, rostbifo, garstyčios ėjo ratu aplink stalą. Aš irgi buvau 
praalkęs, bet prispjauti į burną, spjovimas sulindo man į mais- 
tą. Ir medus. Buvau apnuodytas su visu savo apetitu. Jadečka 
ekstatiškai leisdavo Toliusiui įdėti jai salotų, ir aš laužiau galvą, 
ar tai įmanoma ir kaip įmanoma, kad ji būtų ne tik tokia, kokią 

maniau esant, bet ir tokia, kaip sakė Fuksas, ir tai visai neatrodė 
neįmanoma, ji galėjo būti tokia su savo burnos padargais ir su 
savo ekstaze, nes viskas visada įmanoma, ir iš milijardų galimų 
priežasčių visada atsiras bet kokios kombinacijos paaiškinimas, 
tačiau kunigas, ką gi, iš tiesų tas nieko nekalbąs kunigas, kuris 
kažką valgė, valgė taip, tarytum kokius kukulius ar košę, valgė 
apsunkusiai, visas tas jo valgymas buvo valstietiškas, liesas ir 
tarsi sumindytas lyg kirminas (tačiau nežinojau, nieko gerai 
muojasi iš tos pusės? Valgiau su apetitu, nors ir bjauriai, tačiau 
tai aš buvau bjaurus, o ne veršiena, kaip gaila, kad sugadinau 
save tuo sugedimu, sugadinau sau viską... bet manęs tai per- 
nelyg netrikdė, galų gale, kas galėjo mane trikdyti per nuotolį? 
Leonas irgi valgė nutolęs. Jis sėdėjo pačiame kamputyje, ten, 
kur susiėjo suolai, akiniai blizgėjo lyg lašai po kiaušo kupolu, 
veidas buvo pakibęs virš lėkštės, jis mažais gabaliukais pjaustė 
duoną su kumpiu, ir prasidėjo procedūra, movimas ant šakutės, 
kėlimas prie lūpų, kišimas, ragavimas, kramtymas, rijimas, ilgai 
užtrukdavo, kol jo burna susidorodavo su kąsniu. Neįtikėtina, jis 
tylėjo, ir veikiausiai todėl retas kuris prabildavo prie stalo, visi 
valgė. Valgydamas jis tenkino save. Onanizavosi valgydamas, ir 
tai vargino, juo labiau, kad Jadečkos tenkinimasis šalia rotmistro, 
nors ir nepanašus, buvo panašus („savas pas savą savo reika- 
lu“), oužjos valgymo dar buvo kunigo valgymas, valstietiškas 
kramtymas, kažkuo suterštas. „Valgymas“ siejosi su „burna“, ir 
vis dėlto „burna“ pradėjo iš naujo, prispjauti į burną, prispjauti į 
burną... Valgiau, netgi su apetitu, bet šis apetitas pasibjaurėtinai 
liudijo, jog apsipratau su savo prispjovimu, ir pasišlykštėjimas 
nevertė manęs šlykštėtis, jis buvo tolimas... 
Valgiau šaltą veršieną ir salotas. Degtinė. 

— Vienuoliktą. 

— Vienuolikta diena išeina antradienį. 

— ...iš apačios kaustyta netikru sidabru, pakenčiama... 

— ...į Raudonąjį Kryžių, bet ten pasakė... 

Šnekos. Visokie žodžiai čia ir ten, „arba riešutai, tie tokie 
sūroki“, „dar to betrūko, kad būtų kitaip, nusiraminkit“, „tei- 
sybė, važiuoja, neužleidžia kelio“, „kieno?“, „vakar vakare“... 
tankmė vis tirštėjo, ir aš mąsčiau, jog tas tankumynas tęsiasi be 
paliovos, jaučiausi atsidūręs lekiančiame debesyje, kur vis kas 
nors išplaukia į paviršių, ir kas galėtų visa tai atsiminti, aprėpti, 
tiek visko, tiek visko nuo pat pradžių, geležinė lova, tačiau tik 
ta lova, kur ji gulėjo su tomis kojomis, tarsi kur prapuolė, dingo 
pakeliui, toliau, pavyzdžiui, kamštis, kamščio gabalėlis valgo- 
majame, tas kamštis irgi nežinia kur prapuolė, o toliau dūžiai 
arba, pavyzdžiui, grafienė, Liudviko minėtas viščiukas, peleninė 
su tinkleliu arba kad ir laiptai, taip, laiptai, langelis, kaminas ir 
lietvamzdis, Dieve mano, visoks šlamštas po rodikliu ir aplink 
jį, didis Dieve, šakutė, peilis su ranka, su rankomis, jos ranka, 
mano ranka, arba tiriri, didis Dieve, Fuksas, visa tai su Fuksu, pa- 
vyzdžiui, saulė pro užuolaidos skylutę arba, pavyzdžiui, mūsų 
ėjimas palei koto liniją ir kartys arba, pavyzdžiui, mūsų ėjimas 
tada keliu per karštį, Dieve, Dieve, nuovargis, kvapai, baigiama 
gerti arbata... ir kaip Kulka sakė „mano dukra“, Dieve, leidima- 
sis žemyn už tos šaknies, ką aš žinau, muilas Katasės kambarė- 
lyje, muilo gabaliukas arba arbatinukas, tie jos besitraukiantys 
mimoziški žvilgsniai, varteliai, rakinamų vartelių detalės, su 
pakabinama spyna, didis Dieve, Dieve gailestingasai, visa tai 
lange, vijokliuose, arba, pavyzdžiui, užgesinta šviesa tada jos 
kambaryje, šakos, mano lipimas žemyn, arba kad ir kunigas 
ant kelio ir tos įsivaizduojamos linijos, tie tęsiniai, Dieve, Dieve, 

kabantis paukštis, Fuksas, besiaunantis batus, ir kaip jis mus 
tardė tada valgomajame, kvailai, kvailai, išvažiavimas, namas 
su Katase, pavyzdžiui, priebutis ir durys pirmą kartą, kaitra ir 
tai, jog Liudvikas vaikščiojo į biurą, arba virtuvės padėtis namo 
atžvilgiu, vienas gelsvas akmenukas ir kambariuko raktas, arba 
varlė, kaip ta varlė, kur ji pradingo, išlūžusių lubų gabalėlis ir 
tos skruzdėlės ten, prie kito medžio, palei kelią, ir posūkis, už 
kurio buvome, Dieve, Dieve, Kyrie Eleison, Christe Eleison, ten, 
medis, ant tos keteros, ir ta vieta už spintos, o dar tėvas, mano 
nemalonumai dėl tėvo, įkaitusios tvoros vielos, Kyrie Eleison... 

Leonas ant piršto galo pakėlė ir prikišo prie lūpų Žiupsnelį 
druskos, uždėjo ją ant liežuvio, įtraukė liežuvį... 

„„.-buvo priversti stumti iki pat jų“, „Bistžycos apylinkės“, 
„trečiame aukšte, kviečiu ką nors“... Žodžiai sutankėję lyg ant 
purvinų apmušalų... lubų... 

Jis baigė valgyti ir sėdėjo, ojo veidas atrodė pritvirtintas prie 
kiaušo lyg prie kupolo... tas veidas tarsi karojo nuo kiaušo... 
Tikriausiai tiek daug buvo kalbama tik todėl, kad jis tylėjo. Jo 
tylėjimas atrodė tarsi spraga. 

Jis prispaudė pirštu žiupsnelį druskos, kad priliptų, ir iškėlė 
pirštą — žiūrinėjo — iškišo liežuvį — prilietė liežuviu pirštą — su- 
čiaupė burną - skonėjosi. 

Jadečka movė ant šakutės agurko griežinėlius. Ji nieko ne- 
sakė. 

Kunigas kiek palinkęs, rankos po stalu. Sutana... 

Lena. Sėdi ramiai, paskui jai užėjo nereikšmingų veiksmų 
fazė, ji pataisė servetėlę, pajudino stiklinę, kažką nušluostė, pa- 
dėjo stiklinę Fuksui ir šyptelėjo. 

Liuliusius pašoko: 

— Pakšt! 

Įėjo Kulka, kiek pastovėjo, kresna, žvilgtelėjo į stalą, grįžo į 
virtuvę. 

Žymiuosi faktus. Tuos, ne kitus. Kodėl tuos? Žvalgausi į sieną. 
Taškeliai, dėmės. Kai kas ryškėja, tarsi figūra. Ne, figūra išnyksta, 
pražuvo, lieka tik chaosas ir nešvaros perteklius, ką tas kunigas, 
kas Fuksui, medus ir Jadečka, kur tas Liudvikas (nes Liudviko 
nebuvo, jis neatėjo vakarieniauti, maniau, kad jis skutasi, turėjau 
paklausti Lenos, nepaklausiau), o kaip kalniečiai, kurie mus at- 
vežė? Maišatis. Ką gali žinoti? Staiga - bum - man trenkia tai, kas 
lauke, kieme, su visais šios vietos variantais iki pat kalnų ir dar 
toliau, už kalnų, plentas, vingiuojąs per naktį, skaudus, gniaužiąs, 
kam aš pasmaugiau tą katiną? Kam pasmaugiau tą katiną? 

Leonas pakėlė akis, susimąstęs, bet labai įdėmiai, net atidžiai 
nužvelgė mane, pasiėmė vyno stiklinaitę, pakėlė prie lūpų. 

Šis jo atidumas, dėmesingumas persidavė man. Pakėliau stik- 
linaitę prie lūpų. Išgėriau. 

Jo antakiai virptelėjo. 

Nuleidau akis. 

— Už mus, viengungius! - siaubas, kaip jis drįsta, kokie vien- 
gungiai medaus mėnesį! 

— Na, tai už mus, buvusius viengungius! 

— Įpilkit jam, tegu nuskandina liūdesį! 

— Liuliau, ką tu! 

— Liulia, ką tu! 

Leonas, spindint akiniams po kiaušu, ištiesė pirštą, prilipino 
žiupsnelį druskos, įsikišo į burną - laikė burnoje. 

Jadečka pakėlė stiklinę prie lūpų. 

Kunigas keistokai garktelėjo ir sujudėjo. 

Mažas langelis... užkabinamas kabliuku. 

Atsigėriau. 

Jam virptelėjo antakiai. 

Aš nuleidau vokus. 

— Pone Leonai, ko toks susimąstęs? 

— Pone Leonai, apie ką mąstote? 

Tai Liuliusiai. Tada Kulka paklausė: 

— Leonai, apie ką galvoji? 

Ji klausė siaubingai stovėdama tarpduryje, nuleidusi rankas, 
nenorėdama slėpti siaubo, klausė taip, lyg šį siaubą leistų mums 
švirkštu, 0 aš mąsčiau, mąsčiau, kuo giliau, kuo smarkiau, bet 
be jokios minties. 

Leonas pakomentavo, tarsi per miegus: 

— Ji klausia, apie ką galvoju. 

Medus. 

Tarp jo plonų lūpų pasimatė liežuvio galiukas, rožinis, tas 
liežuvis taip ir pasiliko tarp lūpų, seno akiniuoto vyro liežuvis, 
liežuvis, prispjauti į burną, žaibuojančiame verpete ir sūkuryje 
Lenos burna ir Katasės burna iškilo į paviršių, tai truko akimirką, 
pastebėjau jas pačiame paviršiuje, kaip kad pamatai popieriaus 
skiautes verdančiame krioklio katile... Praėjo. 

Čiupau už kėdės kojos, kad toks staigus gūsis manęs nenu- 
neštų. Pavėluotas judesys. Ir retorinis. Akių dūmimas. 

Kunigas. 

„Kulkai nė motais. Leonas. Liuliusia prabilo graudoku bal- 
seliu, pone Leonai, kaip dabar bus su ta iškyla? Kam? Naktį, 
patamsiais? Kokius kraštovaizdžius ten matysime? 

— Patamsiais ne kažin kas matyti, - nekantriai ir ne itin man- 
dagiai įsiterpė Fuksas. 

Mano žmona, pasakė jis (jis taip sako, o pagaliukas ir paukš- 
tis ten yra!), mano žmona, pridūrė (Jėzusmarija!), mano žmona 
(ranka čiupau už rankos!)... 


152 


— Tik prašyčiau nesinervusium! - linksmai sušuko jis. - Jokio 
pagrindo nervusium! Viskusium in ordre, bitte, prašyčiau, sėdim 
kaip Viešpats liepė, kiekvienas ant savo subinutės, kramtinėja- 
me Dievo dovanas, ir dar gurkt gurkt gurkt visa tai degtinyte ir 
vynusium, o po valandėlės mano vadovaujami žygusium gėrėtis 
ten, kur panoramusium stebuklas atsiveria per, sakyčiau, mė- 
nesienusium stebuklą, įsidūkusį oi valioj tarp kalvų, kalnelių, 
kalnų, pievų, slėnių, ei oi, ei ojoj... kai išvydau visa tai prieš dvi- 
dešimt septynerius metus, be vieno mėnesio ir keturių dienelių, 
ponuliai mano, kai netyčia tą pačią nakties valandą užklydau į 
tą vienintelę vietą ir išvydau... 

- Čiulpti, - pridūrė jis ir išblyško. Jam užėmė kvapą. 

— Debesys renkasi, - šiurkščiai, nemaloniai pratarė Liuliu- 
sius, - nieko nesimatys, debesys, naktį bus tamsu, nieko nepa- 
matysim. 

— Debesys, - sumurmėjo jis, - debesys... Ir gerai. Tada irgi... 
šiek tiek debesų. Prisimenu. Grįždamas pastebėjau. Prisime- 
nu! — nekantriai šūktelėjo tarsi skubėdamas, ir čia pat susi- 
mąstė... 

Aš tuo tarpu irgi mąsčiau... be paliovos, iš visų jėgų. Kulka 
(pirma nuėjusi į virtuvę) vėl atsistojo tarpduryje. 

— Atsargiai, rankovė! 

Pašokau nuo tų jo žodžių, išsigandęs - rankovė, rankovė! — 
bet jis šaukė Fuksui, kurio rankovė ėmė kliūti už padažinės su 
majonezo padažu. Nieko rimta. Ramu. Kodėl nėra Liudviko, kur 
jis prapuolė, kodėl ji be Liudviko? 

Žvirblis. 

Pagaliukas. 

Katinas. 

— Mano Žmona nepasitiki manimi. 

nuo smiliaus. 

— Ponai ir ponios, mano žmona norėtų žinoti, ką aš galvoju. 

Jis tuos tris pirštus pakrutino ore, o aš staiga sunėriau abiejų 
rankų pirštus. 

— Ponai, man gal šiaip ar taip ir, hm, skaudu, jog mano žmona 
po trisdešimt septynerių metų nedrumsčiamo šeimyninio gyve- 
nimo taip nervingai klausinėja apie mano mintis. 

Kunigas prabilo „prašyčiau sūrio“, visi į jį sužiuro, jis pakar- 
tojo „prašyčiau sūrio“, Liuliusius padavė jam sūrio, bet užuot 
atsipjovęs gabaliuką jis dar pridūrė „gal būtų galima šiek tiek 
atstumti stalą, ankštoka“. 

- Stalą galėtume atstumti, - pasakė Leonas. - Ką čia aš, apie 
ką? Aha, sakiau, kad nenusipelniau po tiek metų gyvenimo ne- 
drumsčiamo 

nesuteršto 

pavyzdingo 

prideramo 

ištikimo... 

Juk šitiek metų! Metų, mėnesių, savaičių, dienų, valandų, 
minučių, sekundžių... Ar žinote, ponai, aš su pieštuku rankoje 
apskaičiavau, kiek sekundžių nugyvenau santuokoje, įskaitant 
"keliamuosius metus, ir išėjo šimtas keturiolika milijonų devyni 
šimtai dvylika tūkstančių devyni šimtai aštuoniasdešimt ketu- 
rios, nei daugiau, nei mažiau, iki šios dienos aštuonių vakaro. 
O dabar nuo aštuonių prisidėjo dar keli tūkstančiai. 

Jis atsistojo ir uždainavo: 


Kai nėra to, ką mėgsti, 
Pamėgsi tai, kas yra! 

Atsisėdo. Susimąstė. 

- Jei norite pastumti stalą... Ką čia aš? Apie ką? Aha. Šitiek 
sekundžių žmonos ir dukros akivaizdoje, o vis dėlto, deja, kas 
būtų galėjęs pagalvoti 

kas būtų galėjęs pagalvoti 

kas būtų galėjęs pagalvoti 

kas būtų galėjęs pagalvoti 

atrodo, kad mano Žmona nepasitiki mano mintimis! 

Jis vėl susimąstė, nutilo. Šis susimąstymas atėjo nelaiku, įsi- 
viešpatavo staigus visuotinis chaosas, netvarka ar kaip dar tai 
pavadinus, bet galbūt ne jo prakalboje, gal visame kame, gal visa 
ko visumoje... vėl... vėl... Ojis celebravo. Žvirblis. Pagaliukas. 
Katinas. Ne tai svarbiausia. Vadinasi, tai svarbiausia. Ne, ne tai 
svarbiausia. Vadinasi, tai svarbiausia. Celebravo mišias tarsi 
litaniją, tarsi „Žiūrėkite, kaip dėmesingai atsidedu nedėmesin- 
gumui'. 

— Mano Žmona nepasitiki mano mintimis, štai, prašau, bet ar 
aš to nusipelniau? Turbūt ne, pripažinkime, tiktai tiesa (atstum- 
kit stalą, man irgi ankšta, čia apskritai kieta sėdėti, bet ką jau pa- 
darysi), tiktai tiesa, reikia pripažinti, kad iš tiesų tokiais atvejais 
nieko nežinai, nes argi galima žinoti, ką kas galvoja... Kad ir toks 
pavyzdys. Pavyzdžiui, aš, pavyzdinis vyras ir tėvas, paimsiu 
ranka, tarkime, šitą kiaušinio lukštą... 

Jis paėmė lukštą. 

- Ir taip pirštais jį laikysiu... ir taip jį sukinėsiu... pamažėle... 
prieš akis... Tai visiškai nekalta 

nekenksminga 

niekam nekliudo. 

Žodžiu, mažytis passe-temps. Taip ir yra, tačiau kyla klausi- 
mas: kaip aš jį sukinėju?.. Juk galų gale, atkreipkite dėmesį, galiu 

jį sukinėti nekaltai, dorovingai... bet jei norėčiau, galėčiau ir... 
ką?.. Jei norėčiau, galėčiau sukinėti truputį labiau... hm... Ką? 
Trupučiuką. Aišku, sakau kaip pavyzdį, kad parodyčiau, jog 
pats garbingiausias vyras antrosios puselės akivaizdoje galbūt 
galėtų tokį lukštą sukinėti... 

Jis išraudo. Nepatikėsit: tapo purpurinis! Kur tai matyta! Jis 
tai žinojo, net primerkė akis, bet aišku, neslėpė, iškilmingai iškėlė 
savo gėdą, kad visi matytų. Tarsi monstranciją. 

Jis laukė, kol nuslūgs raudis. Vis dar sukinėjo lukštą. Galų 
gale prasimerkė ir atsiduso. Pasakė: 

— Taip sau, sakau. 

Visiems atlėgo... nors, tiesa, tas jų tankumynas mūsų kampe, 
su lempomis, vis dar buvo baugus... bet jau tarsi apsunkęs... jie 
žvilgčiojo į jį, tikriausiai manė, jog truputį pamišęs... Šiaip ar 
taip, niekas nepratarė nė žodžio. 

Lauke, kažkur už namo, nežinia kas bilstelėjo, tarsi kas būtų 
nukritę... kas? Tai buvo stiprus, perteklinis garsas, įtraukęs 
mane, mąsčiau apie jį ilgai, giliai - bet nežinojau, ką galvoti, 
kaip galvoti. 

— Bergas. 

Jis tai ištarė ramiai, labai mandagiai, atidžiai. Aš ne mažiau 
mandagiai ir atidžiai atsakiau: 

- Bergas. 

Jis metė į mane žvilgsnį, nuleido akis. Abu sėdėjome tyliai, 
įsiklausydami į Žodį „bergas“... tarsi tai būtų koks požemių 
šliužas, niekada neišlendąs į dienos šviesą... o dabar atsidūrė čia, 
visų akivaizdoje. Manau, jie apžiūrinėjo... Staiga man pasirodė, 
jog viskas pajudėjo į priekį tarsi potvynis, lavina, eitynės sū vė- 
liavomis, tarsi būtų suduotas lemtingas smūgis, suteiktas kryptį 
nurodęs postūmis! Pykšt! Marš! Pirmyn! Judam! Jei tik jis būtų 

ištaręs „bergas“, tai dar nieko. Tačiau ir aš pasakiau „bergas“. Ir 
mano bergas, susijungęs su jo bergu (slaptu, privačiu), išstūmė jo 
bergą iš privatumo. Tai jau nebebuvo privatus keistuolio žodis. 
Tai jau buvo kai kas iš tiesų... kai kas, kas egzistavo! Čia, mūsų 
akivaizdoje. Ir tai čia pat kuo smarkiausiai šovė virš, skverbėsi 
į, pajungė sau... 

Akimirką išvydau žvirblį, pagaliuką, katiną, kartu su lūpo- 
mis... tarsi šiukšles verdančiame krioklio katile - pranykstančias. 
Tikėjausi, jog bergo požiūriu visa kas pajudės į priekį. Buvau ge- 
neralinio štabo karininkas. Berniukas ministrantas. Nuolankus, 
klusnus patarnautojas ir vykdytojas. Pirmyn! Judam! Marš! 

Tačiau Liuliusia sušuko: 

— Bravo, pone Leonai! 

Apie mane ji nieko nepasakė. Buvau tikras, kad ji šūktelėjo 
tiesiog iš baimės, negalėdama pakęsti, jog kas nors su juo eina iš- 
vien. Staiga viskas ištiško, subliuško, pasklido juokeliai, šnekos, 
ir Leonas garsiai nusijuokė chochochocho, kur butelytis, mamyte, 
duokiu musei siusi, primelžti konjako, pumpum bataklano! Kaip 
bjauru ir kaip apmaudu, kai po tokios iškilmingos akimirkos, kai 
įvykių tėkmė sukyla ir jau rengiasi nugarmėti žemyn, viskas stai- 
ga suyra, atsipalaiduoja, vėl sudūzgia spiečius, spiečius, duokit 
ir man: degtinės, ar ponia negeriat, lašelį konjakėlio, kunigas, 
Jadusia, Tolius, Liuliusius, Liuliusia, Fuksas ir Lena dailiai nulie- 
tomis gaiviomis lūpytėmis, pulkelis iškylautojų. Viskas nuslūgo. 
Nieko. Viskas vėl tarsi purvina siena. Sumaištis. 

Žvirblis. 

Pagaliukas. 

Katinas. 

Prisiminiau juos, nes jau buvau bepamirštąs. Jie sugrįžo pas 
mane, nes tolo. Nyko. Taip ir buvo, turėjau ieškoti savyje žvirblio 

ir pagaliuko, ir katino, jau nykstančių, ieškoti ir palaikyti juos 
savyje! Teko pasistengti, kad vėl mintimis žvilgtelėčiau ten, į 
krūmokšnius, už kelio, už sienos. 

Kunigas ėmė rangytis iš už stalo, murmėdamas ir atsipra- 
šinėdamas, prasliūkino palei stalą, sutana nutįso per kambarį. 
Atidarė duris. Išėjo į priebutį. 

Aš be bergo jaučiausi kvailai. Nežinau, kodėl... Pamaniau: 
irgi išeisiu. Pakvėpuoti grynu oru. 

Atsistojau. Žengiau kelis žingsnius durų link. 

Išėjau. 

Priebutyje gaivu. Mėnesiena. Iškilęs, švytintis, šviesuotas, 
tarsi uolėtas debesis, žemiau daug tamsesnis ištryškęs ir sustin- 
gęs uolienų fontanas. Aplinkui fejerija, pievos, kilimai, medžių 
puokštėmis nubarstyti žolynai, procesijos, linksmybės, tarsi par- 
kas, kur einama ratelių, eitynių, linksmybių, viskas skendėja 
pačiame mėnesienos šviesos dugne. 

Čia pat prie laiptų, atsirėmęs į turėklą, stovėjo kunigas. 

Jis stovėjo ir lūpomis darė kai ką keista. 


IX 


Nelengva bus toliau pasakoti mūsų istoriją. Apskritai nežinau, 
ar tai istorija. Vargiai galima vadinti istorija tokį nuolatinį... 
elementų... telkimąsi ir skaidymąsi. 

Kai išėjęs į priebutį išvydau kunigą, darantį kai ką keista lū- 
pomis, tiesiog apstulbau! Ką? Ką? Apstulbau labiau nei tuomet, 
jei būtų sutrūkęs žemės kevalas ir požemių lervos būtų išlindu- 
sios į paviršių. Menki juokai! Aš vienintelis žinojau lūpų paslaptį. 
Išskyrus mane, niekas daugiau nebuvo pašvęstas į slaptą Lenos 
lūpų avantiūrą. Jis neturėjo teisės to žinoti! Tai buvo mano! Kokią 
jis turėjo teisę kišti savo lūpas prie šios paslapties?! 

Bet tučtuojau pamačiau, kad jis vemia. Jis vėmė. Vėmimas, 
bjaurus, varganas, buvo pateisinamas. 

Jis buvo girtas. 

Štai kaip! Nieko bloga! 

Jis mane pastebėjo ir susigėdęs šyptelėjo. Norėjau pasakyti, 
kad eitų miegoti, bet į priebutį išėjo dar kai kas. 

Jadečka. Ji praėjo pro mane, paėjo keletą žingsnių pieva, su- 
stojo, pakėlė ranką prie lūpų, ir mėnulio šviesoje išvydau jos 
vemiančias lūpas, ji vėmė. 

Vėmė. Jos lūpas, kurias mačiau, pateisino vėmimas - todėl 

taip? Na, prašom. Gerai. Bet. Bet, bet, bet jei kunigas vėmė, tai 
ji neturėjo vemti! Ir tos jos lūpos, sustiprinusios kunigo lūpas... 
kaip pakabintas pagaliukas sustiprino pakartą žvirblį —- kaip 
pakartas katinas sustiprino pakabintą pagaliuką - kaip kalimas 
sukėlė daužymąsi - kaip aš sustiprinau bergą savuoju bergu. 

Kodėl mane apniko jų vemiančios lūpos? Ką tos lūpos galėjo 
žinoti apie manyje slypėjusias lūpas? Iš kur tas vis iššliaužiantis 
lūpų šliužas? Galbūt būtų geriausia eiti sau. Nuėjau. Ne į vidų, 
O per pievą, man jau užtenka, naktį buvo užnuodijęs dangumi 
plaukiantis mėnulis, negyvas, medžių keteros buvo didingos, 
o aplinkui daugybė kompanijų, eitynių, pulkelių, šnibždesių, 
šnekų, pramogų - tokią naktį tik ir svajoti. Negrįžti, negrįžti, 
visų mieliausiai būčiau apskritai negrįžęs, gal sėsti į vežimą, su- 
šerti arkliams ir išvažiuoti visiems laikams... Nors ne... Žavinga 
naktis. Kad ir kaip ten būtų, neblogai leidžiu laiką. Nuostabi 
naktis. Tačiau ilgai taip tęsti irgi nebuvo įmanoma, aš iš tiesų 
sirguliuoju. Puiki naktis. Sirguliuoju, taip, bet ne itin. Namas 
pradingo už kalvos, ėjau per žolę, kuri čia, netoli šaltinėlio, 
augo minkštutė, bet kaip tas medis, koks čia medis, kas su tuo 
medžiu... 

Sustojau. Ten augo medžių guotas, ir jame vienas medis atro- 
dė ne toks, kaip kiti, iš tikrųjų toks pat, bet turėjo būti kažkokia 
priežastis, dėl kurios jis patraukė mano dėmesį. To medžio gerai 
nesimatė, ėjau pro jį, jausdamas, jog praeinu pro „pernelyg sun- 
kų“, siaubingai „sunkų“ medį... Sustojau, atsisukau. 

Įėjau į medžių guotą, jau būdamas tikras, jog ten kažko esa- 
ma. Tas guotas prasidėjo keliais išsibarsčiusiais beržais, paskui 
čia pat augo tankesnis, tamsesnis pušų pulkelis. Manęs neaplei- 
do įspūdis, jog einu kažkokio slegiančio „svorio“ link. 

Apsižvalgiau. 

Batas. 

Nuo pušies tabalavo koja. Pamaniau, „koja“, bet nebuvau 
tikras... Antra koja. Žmogus buvo... pakartas... apsižiūrėjau ati- 
džiau, žmogus... kojos, batai, aukščiau buvo atpažįstama galva, 
perkreipta, visa kita susiliejo su kamienu, su šakų tamsa... 

Apsidairiau aplinkui, nieko, tylu, ramu, vėl pasižiūrėjau. 
Kabantis žmogus. Tas geltonas batas man buvo pažįstamas, jis 
priminė Liudviko pusbačius. Praskleidžiau šakas, išvydau Liud- 
viko striukę ir jo veidą. Liudvikas. 

Liudvikas. 

Liudvikas, pakibęs ant diržo. Ant savo paties diržo, ištraukto 
iš kelnių. 

Liudvikas? Liudvikas. Kabojo. Per kurį laiką apsipratau... Ka- 
bojo. Dar kartą apsipratau - kabojo. Jei jau kabojo, visa tai turėjo 
kaip nors įvykti, tad ėmiau pamažu ieškoti variantų, skaičiuoti, 
pakartas, kas jį pakorė, ar pats save, kada, mačiau jį prieš pat 
vakarienę, prašė skutimosi peiliuko, buvo ramus, ir per pasi- 
vaikščiojimą, regis, elgėsi kaip paprastai... o vis dėlto kabojo... 
o vis dėlto per tą valandą su trupučiu tai įvyko... kabojo... ir tai 
kaip nors turėjo įvykti, susiklostė kažkokios priežastys, tačiau 
aš negalėjau jų rasti, nieko, ničnieko, o vis dėlto pratekančioje 
upėje turėjo kilti koks nors visa ko, apie ką aš nieko nežinojau, 
sūkurys, tikriausiai susidarė koks nors kamštis, turėjo atsirasti 
ryšių, sukibimų.... Liudvikas! Kodėl Liudvikas? Veikiau jau Leo- 
nas, kunigas, Jadečka, kad ir pati Lena - bet kad Liudvikas! O vis 
dėlto šis FAKTAS kabojo, kabąs faktas, faktas liudvikinis kabanty- 
sis, pritrenkiantis, didelis, sunkus, pakibęs, tarytum koks laisvai 
besibastantis jautis, didžiulis batuotas faktas ant pušies... 

Kadaise dantų gydytojas traukė man dantį, bet negalėjo jo 
sugriebti žnyplėmis, nežinia kodėl jos vis nuslysdavo... lygiai 
taip pat ir šis sunkus, pakibęs faktas - negalėjau jo sugauti, jis 
vis slydo, buvau bejėgis, negalėjau jo suvokti, tikriausiai tai kaip 
nors įvyko, jeigu jau įvyko... Labai įdėmiai apsidairiau į visas 
puses. Nusiraminau. Tikriausiai todėl, kad suvokiau... 

Liudvikas. 

Žvirblis. 


Ir bum bum bum bum! Vienas, du, trys, keturi! Pakartas 
žvirblis, kabantis pagaliukas, pasmaugtas ir pakartas katinas, 
pakartas Liudvikas. Kaip sklandu! Koks nuoseklumas! Idiotiškas 
lavonas virto logišku lavonu - tik kad ši logika buvo sunkias- 
vorė... ir pernelyg mano... asmeniška... tokia... asmeniška... 
privati. 

Man nieko daugiau neliko, kaip tik mąstyti. Mąsčiau. Sten- 
giausi, kad ir kas būtų, paversti visa tai suprantama istorija ir — 
mąsčiau - O gal tai jis pakorė žvirblį? Gal jis piešė rodykles, 
pakabino pagaliuką, užsiėmė visais tais niekais... tarsi kokia 
manija, korimo manija, atvedusi jį čia, kad pakartų save patį... 
Maniakas! Prisiminiau, ką man sakė Leonas, kai sėdėjome ant 
to kelmo, veikiausiai nuoširdžiai: jog jis, Leonas, su visais šiais 
dalykais neturėjęs nieko bendra. Taigi, Liudvikas? Manija, ap- 
sėstumas, pamišimas... 

Arba kita galimybė, irgi vadovaujantis įprasta logika: jis tapo 
šantažo auka, gal keršto, kas nors jį persekiojo, kas nors supo jį 
šiais ženklais, piršo mintį pasikarti... bet tuomet kas? Kas nors 
iš namiškių? Kulka? Leonas? Lena? Katasė? 

Dar viena galimybė, irgi „įprasta“: gal jis ne pats pasikorė? 
Galjis nužudytas? Gal pasmaugtas, o paskui pakartas? Tarsi kas 
nors, žaidęs kardamas menkniekius, maniakas, pamišėlis, galų 
gale panoro pakarti ką nors sunkesnį, nei pagaliukas... Kas? 
Leonas? Katasė? Bet Katasė liko ten... Na ir kas? Galėjo atvykti 
slapčiomis, dėl tūkstančio priežasčių, tūkstančiais būdų, kodėl 
ne, galėjo taip būti, asociacijų ir kombinacijų galimybės buvo 
beribės... O Fuksas? Juk Fuksas irgi galėjo užsikrėsti korimu, 
perimti jį... ir... ir... Galėjo. Bet juk visą laiką buvo su mumis. 
Na ir kas? Jei tik paaiškėtų, jog tai jis, čia pat atsirastų laiko 
spraga, ko tik nerasi bedugniame vykstančių įvykių katile! O 
kunigas? Milijonų milijonai gijų galėjo sieti jo pirštukus su šiuo 
pakaruokliu... 

Galėjo... O kalniečiai? Kur dabar kalniečiai, atsivežę mus 
čia? Nusišypsojau mėnesienoje, švelniai mąstydamas apie proto 
bejėgiškumą jį praaugančios, naikinančios, apsiautusios realybės 
akivaizdoje... nėra neįmanomų kombinacijų... bet kuri kombi- 
nacija įmanoma... 

Taip... Tačiau saitų gijos tokios menkutės... visai menkutės... 
O čia kabo pakaruoklis, brutalus lavonas! Jo kabantis brutalu- 
mas, bum bum bum bum, sklandžiai siejosi su bum bum bum 
bum, žvirblis-pagaliukas-katinas, o šie buvo lyg a, b, c, d, lyg, 
vienas, du, trys, keturi! Koks sklandumas! Kokia paslaugi logika, 
tik kad iš po žemių! Akis rėžianti akivaizdybė, bet iš po žemių. 

Bet ta akį rėžianti, bum bum bum bum, logika iš po žemių 
išnykdavo tarsi migloje (mąsčiau), vos panorus įsprausti ją į 
įprastos logikos rėmus. Kiek kartų ginčijomės apie tai su Fuk- 
su! Ar galima kalbėti apie kokį nors loginį ryšį tarp žvirblio ir 

lubose - tokia neryški, kad mudu tik netyčia ją pastebėjome, 
tokia neryški, jog iš tiesų turėjome ją papildyti, baigti brėžti 
savo vaizduotėje? Atrasti tą rodyklę, nueiti iki pagaliuko - juk 
tai tarsi surasti adatą šieno kupetoje! Kas gi - Liudvikas ar kas 
nors kitas - galėtų sąmoningai sufabrikuoti tokių trapių ženklų 
tinklą? 

Tačiau koks buvo žvirblio ir pagaliuko ryšys su katinu, jei 
katiną pakoriau aš pats? Bum bum bum, žvirblis, pagaliukas, 
katinas, trys korimai? Žinoma, trys, bet tas trečias buvo mano, 
tą trečią atlikau aš pats. 

Chimera. Haliucinacija. Taip! Bet pakaruoklis kabojo, bum 
bum bum bum, vienas, du, trys, keturi! Kilo noras prisiartinti ir 
galbūt paliesti, bet pamažu atsitraukiau. Šis menkutis judesys 
mane išgąsdino, tarsi judėti negyvėlio akivaizdoje būtų nepa- 
tartinas ir nepageidaujamas dalykas. Mano situacijos siaubas — 
nes ji vis dėlto buvo siaubinga - buvo tai, jog mano padėtis jo 
atžvilgiu buvo tokia pat, kaip tada žvirblio atžvilgiu. Krūmai ir 
krūmai. Pakaruoklis ir pakaruoklis. Apsidairiau... Koks reginys! 
Kalnai, negyvai šaunantys į dangaus plokštumą, kurios didžio- 
ji dalis aptraukta kentaurais, gulbėmis, laivais, ugniakarčiais 
liūtais; apačioje - pievų ir virpančio baltumo apimtų puokščių 
Šachrazada, ak, negyvas rutulys, švytintis skolinta šviesa — tas 
antrinis, silpstantis nakties švytėjimas iškreipė ir nuodijo tarsi 
liga. Ir žvaigždynai, netikri, išgalvoti, primesti, dangus spindi 
kaip apsėstas! 

Tačiau svarbiausias negyvėlis buvo ne mėnulis, o Liudvikas — 
negyvėlis ant medžio tarsi katino maita ant sienos! Bum bum 
bum bum bum... (kurį sustiprino tolimas anos nakties pulsa- 
vimas, kai adatų smaigstymas perėjo į kūjo dūžius). Sujudėjau 

tarsi ketindamas nueiti - bet ne taip lengva! - dar nebuvo atėjęs 
metas... 

Ką daryti? Protingiausia būtų... apsimesti nieko nemačius, 
palikti šį reikalą natūraliai tėkmei... Kodėl turėčiau kištis? Apie 
tai svarstydamas prisiminiau lūpas. Lūpas prisiminiau ne visai 
aiškiai, čepsinčias Lenos lūpas, vemiančias lūpas, Katasę, Leną, 
visas tas lūpas, ne visai, tik truputį. Bet jos mane apniko. Su- 
krutinau lūpas. 

Sukrutinau lūpas tarsi gindamasis. Tačiau apimtas įsiūčio 
kai ką pagalvojau, maždaug „nejudink lūpų... čia“... Iš tiesų, 
kam man reikėjo krutinti lūpas čia, prie negyvėlio, judesys prie 
negyvėlio nėra paprastas judesys. Pabūgęs nutariau eiti šalin. 

Kai pamaniau, jog eisiu šalin, nutiko tai, ko baiminausi jau 
visą minutę: man toptelėjo, jog galėčiau apžiūrėti negyvėlio bur- 
ną. Galbūt bijojau ne būtent tos minties, bet spėjau nutiksiant ką 
nors panašaus... kad mano noras atsiriboti nuo negyvėlio būtinai 
sukels norą užkabinti negyvėlį. 

Pabūgau to, ir tada noras dar sustiprėjo... natūraliai... 

Tačiau tai nebuvo taip paprasta - praskleisti šakas, pasukti 
jį veidu į mėnulį, apžiūrėti. Net neaišku, ar galėčiau jį apžiūrėti 
nelipdamas į medį. Sudėtinga. Verčiau neliesti. 

Lūpos buvo pajuodusios, viršutinė lūpa gerokai patempta, 
matėsi dantys: skylė, ertmė. Jau kurį laiką man kirbėjo mintis, 
jog galbūt turėsiu ką nors pakarti... arba pats pasikarti, arba 
pakarti ją. Korimas žvelgė į mane iš daugybės pusių, buvo ir 
kitokių su visu tuo susijusių kombinacijų... daugiausia negra- 
bių... Juk katiną jau pakoriau. Bet katinas — tai katinas. O čia 


ertmę - pakartą. Hm. 

Nueiti. Palikti. 

Nueiti. Palikti viską, kaip yra. Ne mano reikalas, ką aš su 
visais tais dalykais turiu bendra: visai neprivalau Žinoti, kaip 
tai įvyko, pasemti rieškutę smėlio ir jau nebėra jokio išsigelbėji- 
mo - paklysti neaprėpiamoje, neišsemiamoje, neišmatuojamoje, 
nesuskaičiuojamoje aibėje... Kur jau ten atrasi visus ryšius, gal, 
pavyzdžiui, jis pasikorė todėl, kad Lena miega su Leonu... Ką 
gali žinoti, nieko negali žinoti, niekas nežinia... nueisiu ir pa- 
liksiu. Bet aš nepajudėjau iš vietos ir net pagalvojau maždaug 
nueiti.“ 

Ši mintis tą šviesią naktį mane apstulbino... tačiau buvo gana 
pagrįsta: jei būčiau elgęsis prie negyvėlio kaip įprasta, jau ga- 
lėčiau pasitraukti, tačiau po to, ką padariau savo lūpomis ir jo 
lūpomis... jau vargiai galėjau nueiti. Tai yra, nueiti galėjau, bet 
jau nebegalėjau sakyti nesąs į tai įsipainiojęs... asmeniškai... 

Svarsčiau ir labai giliai mąsčiau, be paliovos, bet ir be jokios 
minties, ir dabar jau ėmiau bijoti, iš tiesų bijoti, aš su tuo negyvė- 
liu, negyvėlis ir aš, aš ir negyvėlis, niekaip negalėjau išsipainioti, 

Ištiesiau ranką. Įkišau pirštą jam į burną. 

Tai nebuvo paprasta, žandikauliai jau šiek tiek buvo sustin- 
-gę - bet prasižiojo - įkišau pirštą, užčiuopiau svetimą, neįprastą 
liežuvį ir gomurį, kuris man pasirodė esąs pernelyg žemai, tarsi 
per žemo, šalto kambario lubos, ištraukiau pirštą. 

Nusišluosčiau pirštą nosine. 

Apsidairiau. Ar niekas nematė? Ne. Apsukau pakaruoklį at- 
gal, kiek įmanoma pridengiau šakomis, panaikinau savo pėd- 
sakus žolėje, greičiau, vis greičiau, baimė, nervai, baimė, bėgti, 
perėjau guotą ir įsitikinęs, jog nematyti nieko, išskyrus atkaklų 

mėnulio virpėjimą, ėmiau tolti, greičiau, greičiau, greičiau! Bet 
nebėgau. Ėjau link namų. Sulėtinau žingsnį. Ką aš jiems saky- 
siu? Kaip pasakysiu? Dabar darėsi sunku. Aš jo nepakoriau. 
Nepakoriau, bet po to, kai įkišau pirštą į burną, tas pakaruoklis 
buvo ir mano. 

Tačiau kartu buvau be galo patenkintas, jog pagaliau „lūpos“ 
susisiejo su „korimu“. Aš jas susiejau! Pagaliau. Tarsi būčiau 
atlikęs savo pareigą. 

O dabar teks pakarti Leną. 

Nuostaba neapleido manęs nė per žingsnį, buvau nuošir- 
džiai apstulbęs, nes ta mintis - pakarti - iki tol manyje buvo tik 
teoriška, neprivali, ji iš esmės nepasikeitė, į burną įkišus pirštą, 
bet vis dar buvo ekscentriška... ar netgi vien tik frazė... Tačiau 
galybė, su kuria tas didžiulis pakaruoklis įlėkė į mane ir su kuria 
aš įlėkiau į pakaruoklį, traiškė viską aplinkui. Žvirblis kabojo. 
Pagaliukas kabojo. Katinas kabojo (kol jo neužkasė). Liudvikas 
kabojo. Pakarti. Aš pats buvau korimas. Net stabtelėjau pamąs- 
tyti, jog kiekvienas nori būti savimi, tad ir aš noriu būti savimi, 
juk kas, pavyzdžiui, mėgtų sifilį, aišku, niekas nemėgsta sifilio, 
„noriu pasveikti“, o vis dėlto tai skamba lyg kažkas svetima, 
tarsi būtų sakoma: „Nenoriu būti tuo, kas esu“. | 

“Žvirblis. 

Pagaliukas. 

Katinas. 

Liudvikas. 

O dabar teks pakarti Leną. 

Lenos lūpos. 

Katasės lūpos. 

(Kunigo ir Jadečkos lūpos, vemiančios.) 

Liudviko lūpos. 

O dabar teks pakarti Leną. 

Keista. Viena vertus, visa tai buvo menka, trapu, netikra net 
čia, toli, už kalnų, už miškų, mėnesienai šviečiant. Kita vertus, 
tebetvyrojo korimo įtampa ir lūpų įtampa... Ką darysi. Teks. 

Ėjau susikišęs rankas į kišenes. 

Buvau ant aukštumos, besileidžiančios namų link. Balsai, 
dainos... 

Už kokio kilometro, ant kalvos priešais pastebėjau švysčiojant 
žibintuvėlius - tai buvo jie. Jie ėjo, vedami Leono, skaidrindami 
nuotaiką dainelėmis ir juokeliais. Ten buvo Lena. 

Iš ten, nuo kalvos, kraštovaizdis plytėjo prieš mane virpėda- 
mas, lyg būtų prisiuostęs chloroformo. Staiga ten atradau Leną, — 
tarytum išėjęs su dvivamzdžiu į lauką būčiau iš tolo pastebėjęs 
kiškį. Net susijuokiau. Patraukiau tiesiai pas juos. Žvirblis kabo, 
o aš einu. Pagaliukas kabo, o aš einu. Katiną pakoriau ir einu. 
Liudvikas kabo, ir einu. 

Prisijungiau prie jų, kai jie iš vos matomo takelio į pasuko į 
brūzgynus. Čia buvo daug krūmų ir aštrių akmenukų. Jie ėjo 
atsargiai, priekyje Leonas su žibintuvėliu. Visi šūkaliojo, šne- 
kučiavosi, „Vade, vesk“, „Žemyn, o ne į kalną?“, „Panorama 
„apačioje?“, „Viskas, sėdu! Toliau neisiu“. 

— Ramusium, kantrusium, tatai ką ten šitą, netoliukais, ei, 
oi! Tuoj, tuooooj... tenai... tikėkit manim, prašyčiau, jau matyti! 
Pagarba! 

Ėjau paskui juos, jie manęs nematė. Ji ėjo kiek atokiau, nebūtų 
buvę sunku prie jos prisiartinti. Aišku, būčiau prisiartinęs kaip 
smaugiantysis ir kariantysis. Nebūtų buvę sunku atitraukti ją į 

šalį (nes jau buvome vienas kitą įsimylėję, ji irgi mane mylėjo, 
kas galėtų tuo abejoti: jei aš norėjau ją nužudyti, tai ji tikrai turėjo 
mane mylėti), o tada būtų galima ją pasmaugti ir pakarti. Ėmiau 
suprasti, kaip yra būti žudiku. Žudoma, kai žudyti tampa leng- 
va, kai nieko geresnio negali padaryti. Tiesiog išsibaigia kitos 
galimybės. Žvirblis kabo, pagaliukas kabo, Liudvikas kabo, aš 
kariu ją, kaip pakoriau katiną. Galėčiau, aišku, ir nekarti, bet... 
taip nuvilti? Taip sujaukti tvarką? Po daugybės pastangų, kom- 
binacijų korimas visiškai išryškėjo, ir aš jį susiejau su lūpomis - o 
dabar turėčiau apvilti, nekarti? 

Neįmanoma. Ėjau paskui juos. Jie žaidė žibintuvėliais. Kartais 
žiūrėdami komediją matome sėlinant medžiotoją su šautuvu, 
pasirengusį šauti, o paskui jį žingsnis po žingsnio seka baisus 
žvėris, didžiulis lokys arba milžiniška gorila. Tai buvo kunigas. 
Jis ėjo čia pat už manęs, šiek tiek iš šono, tikriausiai vilkosi pačia- 
me gale, nežinodamas, kam ir kodėl, gal bijojo pasilikti vienas na- 
mie - iš pradžių jo nepastebėjau, jis prikibo prie manęs - su savo 
suneriamais valstiečio pirštukais. Su sutana. Dangus ir pragaras. 
Nuodėmė. Šventoji Katalikų Bažnyčia, mūsų motina. Klausyk- 
los vėsa. Nuodėmė. In saecula saeculorum. Bažnyčia. Klausyklos 
vėsa. Bažnyčia ir popiežius. Nuodėmė. Pasmerkimas. Sutana. 
Dangus ir pragaras. Ite, missa est. Nuodėmė. Dorybė. Nuodėmė. 
Klausyklos vėsa. Seguentia sancti... Bažnyčia. Pragaras. Sutana. 
Nuodėmė... Klausyklos vėsa. 

Stipriai jį pastūmiau, net susvyravo. 

Pačią stūmimo akimirką pabūgau - ką aš darau?! Koks eks- 
cesas, koks išsišokimas! Pridarys dabar triukšmo! 

Bet ne. Mano ranka susidūrė su tokiu varganu pasyvumu, jog, 


vėjome. Gerai mačiau jo veidą. Ir lūpas. Pakėliau ranką, norėjau 


169 


įkišti pirštą jam į burną. Bet jo dantys buvo sukąsti. Kaire ranka 
paėmiau jam už smakro, pražiodžiau, įkišau pirštą. 

Ištraukiau pirštą ir nusivaliau nosine. 

Dabar turėjome paskubėti, kad pavytume eiseną. Kyštelėjęs 
pirštą tam kunigui į burną pasijutau ramiau, vis dėlto viena 
(mąsčiau) yra įkišti pirštą negyvėliui, o visai kas kita gyvam 
žmogui, ir tai tarsi būtų įleidę mano pamėkles į realų pasaulį. 
Pasijutau žvalesnis. Prisiminiau, jog per visus šiuos dalykus 
akimirkai buvau pamiršęs Žvirblį ir t. t., taigi, vėl prisiminiau, 
kaip ten, už kokių trisdešimties kilometrų, buvo žvirblis - buvo 
ir pagaliukas - ir katinas. Ir dar Katasė. 

- Prašyčiau mielus iškylautojus, ponulium ir poniusium, čia 
pailsiusium! Ramiai! Trumpas poilsiusium. 

Jis sustojo prie didelės uolos, kyšojusios virš tankiai apau- 
gusio tarpeklio. Palei uolą žėlė nedidelė pievelė, čia tikriausiai 
buvo dažnai vaikščiojama, man pasirodė, lyg matyčiau kokias 
vėžes... Šiek tiek žagarų, žolė. „Liuliau, nenoriu čia, irgi mat 
vietą surado!“, „Pone pulkininke, nėra nė kur prisėsti“, „Pone 
pirmininke, ant plikos žemės?“ 

— Gerai, gerai, - Leono balsas buvo verksmingas, - tik tėtukas 
pametė segtuką. Segtukas man, po galais... Segtukas. Prašyčiau 
čia ką nors su žibintuvėliu. 

Žvirblis. 

Pagaliukas. 

Katinas. 

Liudvikas.. 

Kunigas. 

Leonas pasilenkęs ieškojo to segtuko, Liuliusius jam švietė 
žibintuvėliu, prisiminiau Katasės kambariuką ir kaip mudu su: 
Fuksu švietėme žibintuvėliu. Kaip seniai tai buvo! Kambariukas 

buvo ten. Su Katase. Jis ieškojo segtuko, galų gale paėmė iš 
Liuliusiaus žibintuvėlį, bet netrukus pastebėjau, jog šviesos 
spindulys, užuot laikęsis pažemės, slapčia švysčioja po uolą 
ir kitus akmenis, visai kaip mudu su Fuksu žibintuvėliu švys- 
čiojome per kambariuko sienas. Ar jis tikrai ieškojo segtuko? 
Gal visai ne segtuko, gal tai buvo ta vieta, į kurią jis mus vedė, 
ta vieta, kur prieš dvidešimt trejus metus?.. Bet jis pats nebu- 
vo tikras. Nepajėgė tikrai atpažinti. Per tą laiką išaugo nauji 
medžiai, žemė nuslinko, uola galbūt nuslydo žemyn, jis naršė 
tuo savo žibintuvėliu, vis karštligiškiau, visai kaip mudu tada, 
mačiau jį tokį netikrą, sutrikusį, bemaž skęstantį, vanduo jau 
siekė burną, ir neišvengiamai prisiminiau, kaip mudu, Fuksas 
ir aš, klaidžiojome po lubas, sienas, lysves. Kokie seni laikai! 
Visi laukė. Niekas nepratarė nė žodžio, tikriausiai iš smalsumo, 
kad pagaliau sužinotų, kur šuo pakastas. Mačiau Leną. Ji buvo 
trapi, subtili, su lūpomis pagaliukas žvirblis katinas, Katasė, 
Liudvikas ir kunigas. 

Kur trumpa, ten trūksta. Jis pasiklydo. Dabar tyrinėjo pačią 
akmens apačią. Buvo tylu. Jis išsitiesė. 

- Štai Čia. 

Liuliusia pračiulbo „kas čia, pone Leonai, kas čia?“. 

Paslaugiai. 

Jis stovėjo kuklus, ramus. 

— Koks aplinkybių sutapimas! Vienintelis, suprantate, toks 
atvejis! Aš ieškau segtuko, ir staiga matau, jog tas akmuo... 
jau esu čia buvęs... Juk aš čia prieš dvidešimt trejus metus... 
Čia! 

Jis staiga susimąstė lyg pagal užsakymą, ir tai tęsėsi toliau. 
Žibintuvėlis užgeso. Tęsėsi ir tęsėsi. Niekas jo nepertraukė, ir tik 

po kelių minučių prabilo Liuliusia —- švelniai, rūpestingai „kas 
jums nutiko, pone Leonai?“. Jis atsakė „nieko“. 

Pastebėjau, jog Kulkos nebuvo. Liko namie? O gal tai ji pakorė 
Liudviką? Nesąmonė. Pats pasikorė. Kodėl? Dar niekas nežino. 
Kas bus, kai sužinos? 

Žvirblis. 

Pagaliukas. 

Katinas. 

Liudvikas. 

Buvo labai sunku, reikėjo daug triūso suvokti, jog visa tai čia, 
dabar vyksta to, kas buvo tada, ten, už trisdešimties kilometrų, 
atžvilgiu. Pykau ant Leono, jog; tai jis groja pirmuoju smuiku, o 
visi (neišskiriant ir manęs) tapome jo... žiūrovais... mes buvome 
tam, kad matytumėme... 

Jis neaiškiai sumurmėjo: 

- Čia. Su viena... 

Vėl kelios nebylios, tylios minutės, tos ilgos minutės tiesiog 
varvėjo kiauliškumu ir buvo tikras išpažinimas, nes jei niekas 
nekalbėjo, vadinasi, esame čia tik tam, kad jis mūsų akivaizdoje 
susidorotų... su tuo savo... savopu... savas pas savą... Laukėme, 
kol jis baigs. Laikas bėgo. 

Staiga jis žibintuvėliu apšvietė sau veidą. Akiniai, plikė, lū- 
pos, viskas. Užmerktos akys. Gašlūnas. Kankinys. Jis tarė: 

— Kitų vaizdų nebus. 

Užgesino. Mane apstulbino tamsa, tapo tamsiau, negu buvo 
galima tikėtis, tikriausiai debesys jau buvo virš mūsų. Prie uolos 
jis buvo beveik nematomas. Ką jis darė? Tikriausiai darė kokias 
nors savo šlykštynes, žadinosi, prisiminė vienintelę senų laikų 
mergšę, stengėsi, darbavosi, celebravo savo gašlybę. Bet... o jei 

nebuvo tikras, jog tai čia? Celebravo kur pakliuvo? Mane stebino, 
jog niekas nenueina šalin, juk visi jau suprato, kam buvo atves- 
ti - kad asistuotų, kad žiūrėtų, kad sužadintų jį savo žiūrėjimu. 
Taip paprasta buvo nueiti šalin. Bet niekas nenuėjo. Pavyzdžiui, 
Lena galėjo nueiti, bet nenuėjo. Nepajudėjo iš vietos. Jis ėmė al- 
suoti. Alsavo ritmiškai. Niekas negalėjo įžiūrėti, kas ir kaip. Bet 
nesitraukė. Jis sudejavo. Dejonė buvo gašli, bet iš tiesų darbšti, 
kad pati save pagašlintų. Jis sudejavo ir suinkštė. Slopinamu, 
gerkliniu inkštimu jis siekė visiems parodyti, kaip jis darbavosi, 
kaip stengėsi, kaip kiaulino pats su savimi, kaip šventė ir celebra- 
vo... Darbavosi. Stengėsi. Alsavo. Inkštė. Stengiasi. Darbuojasi. 
Laukėme. Tada jis tarė: 

— Bergas. 

Aš atsakiau: 

— Bergas. 

— Bembergavimas bembergu į bergą! - sušuko jis, o aš su- 
šukau: 

— Berbergavimas bembergu į bergą! 

Jis visiškai nutilo, ir nebesigirdėjo nieko, aš mąsčiau, žvirblis 
Lena pagaliukas Lena katinas į burną medus lūpa išsukti siena 
grumstas dryžis pirštas Liudvikas krūmai kabo kabo lūpos Lena 
pats ten arbatinukas katinas pagaliukas tvora kelias Liudvikas 
kunigas siena katinas pagaliukas žvirblis katinas Liudvikas kabo 
pagaliukas kabo žvirblis kabo Liudvikas katinas pakarsiu - - — 
Sugriaudėjo. Reti, tiršti lašai, pakeliame galvas, sugriaudėjo, 
prapliupo lietus, pakilo vėjas, sąmyšis, visi bėga po artimiausiu 
medžiu, bet pro egles varva, teka, laša, vanduo, vanduo, šlapi 
plaukai, nugara, šlaunys, 0 čia pat priešais mus, tamsioje tam- 
sybėje, draskomoje tik bejėgių žibintuvėlių švysčiojimo, statme- 
na krintančio vandens siena, ir tada, šių žibintuvėlių šviesoje, 

pasimatė, kaip lyja, krinta, srovės, kaskados, ežerai, čiurlena, 
švirkščioja, teška, ežerai, jūros, burbuliuojančio vandens srovės 
ir šiaudelis, pagaliukas, lapas, vandens nešami, nykstantys, jun- 
giasi srovės, susidaro upės, salelės, kliūtys, užtvankos, vingiai, 
o iš viršaus, nuo kalno, ant kalno, tvanas, liejasi, teka, o apačioje 
šliaužia lapas, nyksta žievės gabaliukas, nuo viso šito drebulys, 
sloga, temperatūra, o Lena susirgo angina, teko kviesti taksi 
iš Zakopanės, liga, daktarai, viskas kitaip ir kas kita, grįžau į 
Varšuvą, tėvai, vėl karas su tėvu, kiti dalykai, problemos, komp- 
likacijos, vargai. Šiandien pietums valgėme vištienos sriubą. 


UAB „Baltų lankų“ leidyba 
Kęstučio g. 10, LT-08116 Vilnius 
www.baltoslankos.lt 
leidyklaGbaltoslankos.lt 
Spausdino UAB „Sapnų sala“ 
Moniuškos g. 21, LT-08121 Vilnius 
wwWw.sapnusala.lt 

Tiražas 1000 egz. 


„Apie KOSMOSĄ: iš begalybės aplink mane 


vykstančių reiškinių paimu vieną... Pavyzdžiui, 
pamatau ant stalo stovinčią peleninę (kiti 
daiktai ant stalo nueina į nebūtį). 

Jei galiu pagrįsti, kodėl pamačiau būtent 
peleninę („noriu nuo cigaretės nukrėsti pele- 
nus"), tuomet viskas gerai. Jei peleninę pama- 
tau atsitiktinai, be jokio tikslo, ir daugiau prie 
to negrįžtu, irgi viskas gerai. Bet jeigu, pama- 


tęs tą bereikšmį reiškinį, grįši prie jo dar kartą... 


Bėda! Kodėl ją vėl pamatei, jeigu bereikšmė? 
Aha, vadinasi, ji tau ką nors reiškia, jeigu grįžai 
mintimis?.. Štai taip, kadangi prie to reiškinio 
stabtelėjai sekundę ilgiau negu reikia, daiktas 
atkreipia į save dėmesį, tampa išskirtinis... Ne 
ne (giniesi), tai paprasčiausia peleninė. Papras- 
čiausia? Tai kodėl giniesi, jeigu paprasčiausia? 
Štai taip reiškinys tampa manija. 
Ar tikrovės esmė maniakiška?“ 


Witold Gombrowicz 
DIENORAŠTIS III (1961-1969) 


